EDITORIAL 


ANUL COMEMORATIV AL PATRIARHILOR 
NICODIM MUNTEANU ȘI IUSTIN MOISESCU, 


ÎN PATRIARHIA ROMÂNĂ 


Preot CĂLIN NEGREA - parohia Gătaia 
Preot dr. VALENTIN BUGARIU - parohia Birda 


Patriarhul Nicodim Munteanu (1939-1948) 


a). 2019 - împlinirea a 80 de ani de la alegerea ca Patriarh al României (1939) — prezentare biografică; 

La 30 iunie 1939, marele Colegiu electoral bisericesc a ales în scaunul de arhiepiscop al Bucureștilor, 
mitropolit al Ungrovlahiei și patriarh al Bisericii Ortodoxe Române pe Nicodim Munteanu, până atunci 
mitropolit al Moldovei și Sucevei”. 

Patriarhul Nicodim s-a născut la 6 decembrie 1864, în Pipirig, jud. Neamţ. Pe pereţii uneia dintre odăile de 
oaspeţi ale casei frumoase şi primitoare pe care a înălţat-o la Mănăstirea Neamţ, Înaltpreasfinţitul a păstrat 
fotografia modestei case bătrânești din Pipirigul Neamţului, în care el însuși a văzut lumina zilei de sărbătoarea 
Sfântului Nicolae, în anul 1864. Tatăl, muntean de origine, din ţinutul Buzăului, era om cu stare. Stăpânea un 
munte întreg, unde își aşezase stânele şi îşi ţinea oile numeroase. Aici și-a petrecut vacanţele de vară în aer 
bun și în liniştea care i-a fost 
totdeauna dragă, laolaltă 
cu părinţii şi cu ciobanii, 
la vatra de suflet și limbă 
română pe care a învăţat | 
să o vorbească şi să o scrie 
atât de frumos, viitorul 
traducător al Bibliei, acela 
care avea să fie Patriarhul 
României. Legătura cu 
Pipirigul nu a pierdut-o 
niciodată?. Tânărul Nicolae a 
urmat cursurile Seminarului 
„Veniamin” din lași (1882- 
1890) apoi pe cele ale 
Academiei  Duhovniceşști 
din Kiev unde a studiat 
timp de cinci ani. A stat sub 
binecuvântarea Sfântului 
Mitropolit losif Naniescu 
care l-a trimis la Kiev cu un 
scop bine definit: acela de a învăţa limba rusă și de a traduce din Teologia de la Răsărit. Ucenicul a reușit, a 
deprins tainele limbii ruse și întreaga viață s-a trudit cu tălmăcirea unor opere teologice slave. 


1 Mircea Păcurariu, Istoria Bisericii Ortodoxe Române, secolele XIX-XX, Editura Institutului Biblic și de Misiune al Bisericii Ortodoxe Române, 
București, 1994, p. 429. (Se va prescurta Istoria Bisericii...). 

2 |. D. Ştefănescu, „Nicodim, Arhiepiscopul Bucureştilor, Mitropolitul Ungrovlahiei, Locţiitor al Tronului Cezareei Capadociei şi Patriarhul 
României” în vol. Patriarhul Nicodim Munteanu Un măturisitor al Luminii în vremuri întunecate, Editura Basilica a Patriarhiei Române, București, 
2019, p. 89-90. (Se va prescurta în continuare Patriarhul Nicodim Munteanu...). (Se va prescurta în continuare ..Nicodim, Arhiepiscopul 
Bucureștișor...”). 

A fost tuns în monahism la mănăstirea Neamţ, sub numele de Nicodim (1894), hirotonit ierodiacon la lași 
(1894), ieromonah în 1896; predicator la catedrala mitropolitană din laşi (1895), hirotesit arhimanarit şi numit 
vicar al Mitropoliei Moldovei (1898-1902), apoi vicar al Episcopiei Dunării de Jos (1902-1909) și director al 
Seminarului „Sf. Andrei” din Galaţi (1908-1909), arhiereu-vicar al Mitropoliei Moldovei, cu titlul „Băcăuanul” 
(1909). 

La 18 februarie 1912 ales episcop de Huși (înscăunat la 3 martie 1912); locţiitor de arhiepiscop al Chișinăului 
și Hotinului (iun. 1918 — dec. 1919). Retras din scaunul de la Huși la 31 dec. 1923, fiind apoi stareţ al mănăstirii 
Neamţ (1924-1935). La 23 ian. 1935 ales mitropolit al Moldovei (înscăunat la 4 feb. 1935). 

Ca stareţ a înființat un seminar monahal la Neamţ (1925-1928) — mutat apoi la Cernica - și o școală pentru 
fraţii de mănăstire (1928-1937), mai târziu un seminar de muzică bisericească (1937); ca mitropolit a ridicat, 
tot la Neamţ, palatul mitropolitan și actuala clădire a Seminarului Teologic; în tipografia reutilitată de la Neamţ 
s-au imprimat peste o sută de lucrări. 

La 30 iun. 1939 a fost ales patriarh al Bisericii Ortodoxe Române (înscăunat la 5 iul.), păstorind până la 
moarte. Membru de onoare al Academiei Române (5 oct. 1918), „doctor honoris causa”al Facultăţii de Teologie 
din Cernăuţi (1920). În 1917 delegat de Sf. Sinod la Marele Sobor de la Moscova care a hotărât reînfiinţarea 
Patriarhiei Ortodoxe Ruse; în toamna anului 1946 a condus o delegaţie sinodală română într-o vizită la Moscova. 

A trecut la cele veşnice în 27 februarie 1948 fiind prohodit în Catedrala patriarhală din București?. 


b). Înţelept păstor și apărător al Bisericii în vremuri tulburi din istoria ţării; 

1. Patriarhul Nicodim ca slujitor la Mitropolia din lași 

laşiul a fost cel dintâi popas al lucrării Patriarhului Nicodim. Pe când încă nu se putea ști ce soartă rânduise 
Dumnezeu pentru tânărul său slujitor, prin anii 1895-1897, la Mitropolia Moldovei, cârmuită de Sf. lerarh losif 
Naniescu, puteam privi frumoasele sale însușiri în cadrul cultului divin. Preţuiam călcătura sa falnică şi de mare 
podoabă ca ierodiacon în cadrul rânduielilor liturgice și ne bucuram că vedeam un chip aşa de luminat în 
sfintele slujbe. Tânărul slujitor Nicodim era pe atunci ca o podoabă între alți diaconi la slujbele de Tedeum din 
Catedrala Mitropoliei. Noi, școlarii, ne bucuram văzând acest chip ales atât prin înfățișarea sa, cât și prin felul 
slujbei. Aveam apoi despre ce vorbi între noi la seminar“. 

Patriarhul Nicodim a fost trimis la Academia Teologică din Kiev fiind „cel mai reprezentativ ierarh român 
care a studiat ca bursier”? aici. 

Un seminarist din vremea aceea ilustrează calitățile spirituale și cărturăreşti ale tânărărului ieromonah: A 
dat Dumnezeu însă şi a venit în slujba mitropoliei părintele Nicodim. După ce a trecut vremea diaconiei şi a 
fost înălţat la treapta de arhimandrit, odată am văzut pe tânărul slujitor, împodobit cu darurile cărţii, suindu-se 
pe amvon şi începând a cuvânta creștinește€. 


2. Arhimandritul Nicodim la Galaţi 

Calitatea de arhimandrit de scaun i-a oferit prilejul să îşi arate în timpul cel mai scurt priceperea de bun 
cunoscător al vieţii administrative bisericești, precum şi dexteritatea de bun îndrumător în cele culturale și 
misionare. Partea cu adevărat nemuritoare a operei pe care preacuvioșia sa a săvârşit-o la Galaţi”. 

Era încă la Galaţi când Înaltpreasfinţia sa a dat la lumină Cuvântările la Postul Mare ale arhiepiscopului 
Inochentie al Odesei3. La Galaţi a fost și directorul Seminarului „Sf. Andrei”?. 

3. Din nou la lași 

La Galaţi, arhimandritul Nicodim a stat până în 1909 când atrecut ca vicar al mitropolitului Pimen Georgescu 
la laşi. În 1909 a fost ridicat la treapta de arhiereu-vicar. Arhiereu Nicodim prin alegerea episcopului eparhiot 
Conon Arămescu Donici la București a fost ales și întronizat ca episcop la Huși. Numirea s-a făcut în preajma 
Primului Război Mondial când s-a apucat de treabă gospodărească, făcând înoiri în locuinţa episcopală, în 
curtea ei și în patrimoniul Episcopiei. În această perioadă a fost locţiitor de arhiepiscop al Basarabiei după 
Marea Unire. Ca episcop al Hușilor a reprezentat Biserica Ortodoxă Română la Marele Sinod al Bisericii Ortodoxe 
Ruse în 1917 cu prilejul reînființării Patriarhiei Moscovei. 

3 Mircea Păcurariu, Dicţionarul teologilor români, Ediţia a III-a revăzută și adăugită, Editura Andreiana, Sibiu, 2014, p. 432-433. 

4 luliu Scriban, „Un dar al lui Dumnezeu”, în vol. Patriarhul Nicodim Munteanu..., p. 54. 

5 Nicolae Chifăr, „lerarhi de seamă ai Bisericii Ortodoxe Române care au studiat la Academia Duhovnicească de la Kiev 
Teologică”, nr. 2 / 2016, p. 41. 

6 luliu Scriban, „Un dar al lui Dumnezeu”, p. 55. 

7 + Cosma Petrovici, „Apostolat la Dunăre”, în vol. Patriarhul Nicodim Munteanu..., p. 114. 


8 luliu Scriban, „Un dar al lui Dumnezeu”, p. 57. 
9 Mircea Păcurariu, Istoria Bisericii..., p. 429. 

4. Starețul Mănăstirii Neamţului 

În anul 1924, episcopul Nicodim al Hușilor se retrage la Mănăstirea Neamţ. Voia să se dăruiască unei munci 
noi și unui ideal pe care îl purta în suflet: să scrie și să redobândească vatra secularizată de stat a mănăstirii. 
Redactează un mare număr dintre scrierile sale cuprinzătoare de lămuriri teologice și sfaturi duhovnicești. 
Revede și pune la punct traducerea Sfintei Scripturi, opera vieţii. Vlădica pune ordine în gospodărie. Se 
plantează livezi imense, se repară casele călugărilor şi încăperile de incintă. Aici sunt organizate ateliere de 
ţesătorie, cizmărie, dogărie, stolerie și argintărie. Prin grija stareţului Nicodim, mănăstirea și-a redobândit 
vatra, adică aprximativ 14.000 hectare de pădure de stejar, fag și brad'0. 

La Neamţ a fost vizitat de Mihail Sadoveanu, între cei doi s-a legat o prietenie trainică clădită pe admiraţia 
scriitorului faţă de Patriarhul Nicodim: „L-am găsit singur la stăreţie în chilia sa, m-a privit prin lentilele 
ochelarilor lui ca din altă lume, a venit zâmbind către mine ca dintr-o ramă de ctitor şi imediat m-a pus la 
curent cu treburi străvechi, am discutat despre Petru Mușat, despre cetate, despre Braniște, despre Secu și 
alte așezări care au rămas acolo în trecut ca într-o peșteră în care cu greu se pot cobori muritorii din zilele 
noastre. Numai el mai cunoștea cuvântul misterios care face să cadă zăvoarele, dar nu îl spunea nimănui, îl 
păstra pentru el cu un zâmbet nevinovat. [...] S-au replantat livezi, s-au curăţat și s-au săpat iazuri, comunitatea 
monahilor, ca un roi harnic, se împrăștia zilnic în poieni, la fântâni și la toate despărțămintele gospodăriei, iar 
la ceasul trapezei se adunau toţi după rânduială sub privirea stareţului lor, dând trupului cele de cuvinţă însă 
neuitând scopul vieţii lor. Incinta mănăstirii și împrejurimile imediate au fost apărate de animalele care altădată 
îşi aveau acolo domnie. Unde era un loc gol, acum cresc flori. Sfintele slujbe au reînceput a se săvârşi cu o 
măreție impresionantă. Pentru poporul care vine aici cu sutele de mii la hramul Înălţării Domnului, mănăstirea 
a redevenit iarăşi izvor de apă vie sufletească”. 


5. Mitropolit al Moldovei 

În vremea când s-a aflat la Neamţ, Mitropolitul Pimen al Moldovei a trecut la cele veşnice, Episcopul 
Nicodim a fost ales și apoi întronizat Mitropolit al Moldovei. În data de 3 februarie 1935, Nicodim a fost instalat 
mitropolit în Catedrala şi la reşedinţa lui Iosif cel Sfânt. În înţelegere cu toţi, s-a pus îndată pe lucru. Palatul 
Mitropolitan, bine gospodărit de mitropolitul Pimen, a dobândit acele câteva îndreptări pe care le putea face 
un cunoscător al vremurilor mai de demult. Cerdacul cel mare de la etaj, cu o frumoasă vedere deasupra 
grădinii spre catedrală şi strada Ștefan cel Mare, a fost închis cu pereţi de stejar și geamuri. Dăruit cu sobe bune 
şi mobilier, el a devenit un minunat loc de meditaţie care amintea de vremea Sf. Mitropolit losif. Catedrala lui 
Veniamin și Biserica „Sf. Gheorghe”, vechea mitropolie din curte, au dobândit la rândul lor un veșmânt alb 
şi curat pe dinafară. Împotriva unor mari greutăţi, s-au adus din Franţa veșminte de mătase pentru soborul 
slujitor. Pentru vizitele canonice ale mitropolitului s-a executat la comandă un autobuz începător. Mitropolitul 
Nicodim se simţea fericit, avea liniștea şi bucuria răgazului. Putea scrie și medita. Trăia cu amintirile şi se bucura 
de realizările de fiecare clipă. Ritmul vieţii părea să dureze ani întregi'?. 


6. Patriarh al Bisericii Ortodoxe Române 

La trecerea la cele veșnice a Patriarhului Miron Cristea, Mitropolitul Nicodim a fost ales Patriarh al Bisericii 
Ortodoxe Române la 30 iunie 1939 de Marele Congres Naţional Bisericesc. 

Arhipăstorirea Patriarhului Nicodim s-a desfășurat în condiţii politice şi sociale deosebite. Intrarea României 
în Război, pierderea rând pe rând a unor provincii: Basarabia, Bucovina, Ţinutul Herţa, Cadrilaterul, apoi nord- 
vestul Transilvaniei, retragerea regelui şi instaurarea regimului de autoritate a mareșalului lon Antonescu, apoi 
guvernarea legionară a influenţat şi viaţa bisericească a românilor ortodocși. Patriarhul a incurajat, sfătuit şi 
ajutat pe clericii şi credincioşii ortodocși. Acum a început să lucreze Atelierul Mănăstirii Țigănești, mănăstirile 
au purtat grijă de copiii săraci și orfani. În Mănăstirea Plumbuita s-a întemeiat o şcoală de infirmiere. La 
Patriarhie, Patriarhul Nicodim a ctitorit Institutul Biblic și de Misiune al Bisericii care va edita: Sf. Scriptură, carte 
de slujbă, de zidire sufletească şi manuale pentru învățământul teologic. A purtat de grijă învăţământului 
teologic mediu și superior reprezentat de academiile şi facultăţile teologice!'?. 

Instaurarea regimului comunist după 23 august 1944 a reprezentat intrarea României în sfera de influenţă 
sovietică. Noul regim politic a exercitat din primele zile un control strict asupra activităţii Bisericii. Cu acest 

10 |. D. Ștefănescu, „Nicodim, Arhiepiscopul Bucureștilor...” p. 100-101. 

11 Mihail Sadoveanu, „Ctitoria de la Neamţ”, în vol. Patriarhul Nicodim Munteanu..., p. 64; 66. 


12 |. D. Ștefănescu, „Nicodim, Arhiepiscopul Bucureștilor..., p. 102-103. 
13 1. D. Ștefănescu, „art. cit”, p. 107-108. 

prilej au fost epuraţi clericii consideraţi „legionari, Şcoala a fost separată de Biserică, au fost cenzurate 
periodicile bisericești și a fost verificat colportajul. O breșă în trupul Bisericii a fost făcută de unii clerici care s-au 
numit „democraţi” care au înfiinţat chiar o Uniune a Preoţilor Democraţi, un satelit al Partidului Comunist din 
România. În aceste condiţii Patriarhul Nicodim în două rânduri, 1945 și 1947 s-a retras la Mănăstirea Neamţ'?. 


C). Iniţiator şi promotor al traducerilor în limba română a textelor biblice, patristice şi liturgice; 

Traducerea și tipărirea Sfintei Scripturi în româneşte a fost opera vieţii Patriarhului Nicodim. Rod a ostenelilor 
din Mănăstirea Neamţ a fost ediția sinodală din 1936. Traducerea a fost făcută după textele originale de 
părinţii profesori Gala Galaction şi Vasile Radu împreună cu Nicodim Munteanu. În 1944, Nicodim Munteanu, 
devenit patriarh, a tipărit ediția integrală a Bibliei, în care 51 de cărţi au fost traduse de el după Septuaginta 
şi unele ediții slave și 28 de cărți de profesorii Vasile Radu și Gala Galaction. La acestea se adaugă mai multe 
ediţii ale Noului Testament în mai multe ediţii la Mănăstirea Neamţ. Tot Nicodim Munteanu în colaborare cu 
arhimandritul luliu Scriban și preotul Pavel Savin a realizat Mica Biblie (1913) și împreună cu |. D. Ștefănescu, 
Biblia ilustrată în 1936. 

Familiarizat cu Sfânta Scriptură, ne-a dat cea mai bună ediţie din câte s-a tipărit până în prezent. A respins 
cu mult curaj toate erorile, exagerările, precum și romantismul ştiinţific, social și religios pentru că s-a sprijinit 
pe Scrierile Sfinţilor Părinţi, pe care le-a cercetat profund”?. 

A publicat mai multe traduceri din teologia rusă. Prin această activitate și-a împlinit menirea trimiterii la 
studii la Kiev de către Mitropolitul losif Naniescu. A publicat Predici catehetice, de C. Stratilov, un volum de 446 
de pagini, Cuvântări apologetice, de arhiepiscopul Serghie de Vladimir, un volum de 400 de pagini, Menirea 
Științei și Artei, de Lev Tolstoi, un volum de 412 de pagini, Viaţa și operele Sfinţilor Părinţi și învăţători ai Bisericii, 
trei volume, cumulând 1.337 de pagini, Predici pentru tineretul școlar, un volum de 416 de pagini, Primele zile 
ale Creștinismului, trei volume cumulând 1.489 de pagini, Viaţa și operele Sfântului Apostol Pavel, 3 volume, 
cumulând 1.900 de pagini, Viaţa lui lisus, două volume, cumulând 1.300 de pagini toate de F. W. Farrar, Cuvântări 
la Postul Mare, Predici la Sărbătorile împărătești, Cuvântări la Sărbătorile Maicii Domnului și alte Duminici, Predici 
despre căderea lui Adam, de arhiepiscopul Inocenţiu al Odesei, patru volume, cumulând 9.008 pagini, Paisie, 
un volum de 413 pagini, scris de Cetfericov, Un păstor model, Cei pierduţi, Pe urmele lui Hristos, Viaţa de seminar, 
scrise de pr. G. Petrol, patru volume, cuprinzând 1.300 pagini, Istoria Biblică, de prof. A. P. Lopuhin, trei volume 
apărute, cuprinzând 1.784 de pagini. La aceste 27 de volume apărute, traduceri și prelucrări, adăugăm pe cele 
originale, în număr de 60'€. 

La editura Institutului Biblic și de Misiune s-au tipărit diverse cărți de cult: Triodul, Ceaslovul, Panehida, 
Rugăciunea Domnească ilustrată și explicată, Aghiasmatarul, Molitfelnicul, Anastasimatarul, Explicarea Liturghiei 
de Nicolae Cabasila, și Acatistul Bunei Vestiri. 


d). Iniţiator al colecţiei „Ogorul Domnului”, ce formează aproape o enciclopedie teologică; 

Patriarhul Nicodim a început la Mănăstirea Neamţ imprimarea unei întregi biblioteci creştine, bogată și 
variată în acelaşi timp intitulată „Ogorul Domnului” în 35 de volume. Tematica este variată: istoria biblică, 
istoria creştină, cuvântul Sfintei Scripturi şi literatura patristică, biografii, opere de viață creştină, omiletică. 
Nu lipsesc lucrările care adresate tinerimii școlare dar și credincioșilor: tâlcuiri ale Sfintei Liturghii, a rugăciunii 
domnești, Crezului, celor nouă fericiri și celor zece porunci. 

Un viu interes teologic îl reprezintă lucrările de istorie biblică, viaţa lui lisus şi opera Sfântului Apostol Pavel”. 

Pe lângă prelucrări şi traduceri, Patriarhul Nicodim are și lucrări originale cum e lucrarea Seminţe evanghelice 
pentru ogorul Domnului în care prezintă activitatea Părinților Apostolici, apologeţi de limbă greacă şi latină (Sf. 
Ignatie al Antiohiei, Policarp al Smirnei, Irineu, lustin Filosoful și Tertulian). 

Poporului i-a dat broșuri cu povestiri şi îndemnuri morale. Preoţilor le-a creat o colecţie, Ogorul Domnului, 
o adevărată enciclopedie teologică. În această colecţie, preotul își găsește cele de trebuinţă pentru rosturile 
sale pastorale și duhovnicești. Preotul care are în biblioteca sa această colecţie, aproape că nu mai are nevoie 
de alte lucrări de teologie. Are în această colecție predici pentru toate duminicile și sărbătorile de peste an, 
apologetică, cateheză, morală, dogmatică, liturgică, istorie bisericească, viaţa şi doctrina Sfinţilor Părinţi'?. 


14 Emilian Nica, „Patriarhul Nicodim și poziţia lui faţă de instaurarea regimului comunist în România”, în „Analele Universității Alexandru 
loan Cuza, Seria Teologie', 2008, p. 164-168. 

15 t Antim Angelescu, „Patriarhul Nicodim”, în vol. Patriarhul Nicodim Munteanu..., p. 145. 

16 t losif Gafton, „Amintiri ziditoare”, în vol. Patriarhiul Nicodim Munteanu..., p. 133. 

17 http:/Awww.comunapipirig.ro/personalitatile-comunei/patriarhul-nicodim-munteanu.html, accesat 30. 10. 2019. 

18 Dumitru Fecioru, „La șase ani de patriarhat ai Părintelui Patriarh Nicodim (30 iunie 1939-30 iunie 1945)”, în vol. Patriarhul Nicodim 


Munteanu..., p. 86. 

e). Întemeietor în anul 1940 a Şcolii de pictură bisericească din Arhiepiscopia Bucureştilor; 

Patriarhul Nicodim Munteanu a întemeiat o Școală de pictură pentru nevoile Patriarhiei Române. Aici, l-a 
așezat ca director pe eruditul profesor |. D. Ștefănescu care alături de Mitropolitul Visarion Puiu al Bucovinei și 
episcopul losif Gafton erau oamenii de încredere ai vlădicii Nicodim. 

Profesorul |. D. Ştefănescu, originar din Moldova, şi-a făcut studiile universitare în ţară. Căsătorit cu fiica 
poetului Alexandru Vlahuţă, el pleacă la Paris, unde rămâne câţiva ani. În acest timp îndeplineşte funcțiunea 
de profesor de Arheologie creştină la Universitatea romano-catolică locală şi la aceea din Bruxelles. În tot 
acest timp, el s-a bucurat de prietenia catolicilor, care i-au admis chiar să locuiască împreună cu familia, în 
mod excepţional, în “Maison de la famille” a universităţii, casă situată în rue des Saints Păres. Înapoiat în ţară, 
este profesor la Academia de arte frumoase şi prieten intim al Mitropolitului Nicodim Munteanu al Moldovei. 
Între timp, îi moare singurul copil, licean. La venirea lui Nicodim în postul de patriarh, prof. |. D. Ştefănescu este 
numit directorul Şcolii de pictură bisericească de pe lângă Patriarhie, şcoală pe care-o înfiinţează el, iar mai 
apoi profesor la Facultatea de Litere din Capitală'?. 


f). Reprezentant demn și responsabil al Bisericii Ortodoxe Române în relaţia cu Statul român; 

În întreaga sa activitate de episcop, mitropolit şi patriarh, Nicodim Munteanu a avut o poziţie demnă în 
relație cu Coroana și guvernul României. Cu diplomaţie a reușit să obţină din partea Statului român, vatra 
Mănăstirii Neamţ secularizată de Cuza. În demnitatea de Patriarh a fost apropiat Regelui Mihai dar nu a 
colaborat în niciun fel cu puterea comunistă instaurată în 6 martie 1945. 

Ultima prezenţă în public a Patriarhului Nicodim însoţit de Rege s-a petrecut în toamna anului 1946 cu 
prilejul sfințirii catedralei mitropolitane din Timişoara. La ritualul sfințirii altarului cu așezarea moaștelor a 
participat Regele, îmbrăcat în veșmânt ritual, a participat activ la sfințire, ungând cu Mir zidurile catedralei, 
după care se retrage împreună cu Patriarhul Nicodim. 

Patriarhul Nicodim a fost prezent la Sinaia unde a fost primit în audienţă de Regele Mihai și Regina-mamă 
Elena. Cu acest prilej, Majestatea Sa Regele a binevoit să primească un exemplar, întocmit pentru suveran, 
din Biblia apărută de curând (1944 n.n.). Patriarhul Nicodim a rugat apoi pe regina-mamă Elena să primească 
o frumoasă icoană pe lemn, executată de elevii Școlii Superioare de Pictură Bisericească a Arhiepiscopiei 
Bucureștilor, înfățișând pe Mântuitorul. 

Cu acest prilej, Regele Mihai a binevoit să distingă „proprio motu” pe Părintele Patriarh Nicodim cu 
însemnele Mare Cruce și Cordon ale Ordinului „Serviciu Credincios” Această decorație este superioară Marelui 
Cordon al Ordinului „Steaua României” și constituie o distincţie deosebit de rară?!. 

Puterea comunistă de la început a încercat și apoi și realizat un control sever asupra Bisericii care s-a lovit de 
personalitatea Patriarhului Nicodim Munteanu. Muntean nu doar prin onomastică, ci și prin obârșie, Patriarhul 
a fost obișnuit cu greul, cu dificultăţi de tot felul. Unii clerici care s-au dovedit a fi șantajabili, cum a fost ministrul 
Cultelor, Constantin Burducea (6 martie 1945 —- 9 martie 1946) au încercat să facă opoziţie Patriarhului prin 
colaborarea cu puterea politică. 

La presupusa abdicare a Regelui din 6 martie 1945, Mihai Relea, ministru al Artelor în primul guvern Petru 
Groza a schițat o regență, în care ar fi intrat Patriarhul, prinţul Ştirbei și dr. Constantin Parhon?. 

Siguranţa a identificat în primăvara anului 1945 „cărţile în care se defăimează Partidul Comunist” și constată 
că „aceste cărţi se difuzează de diverse persoane la școli, prin tramvaie și pe străzi. Editura este „Credința 
Ortodoxă”?. 

Patriarhul a avut întâlniri la Patriarhie cu reprezentanți ai Partidului Naţional Ţărănesc. 

Într-un cadru restrâns, patriarhul Nicodim şi-a exprimat sprijinul față de suveran în perioada grevei regale 
(1 august 1945 și 7 ianuarie 1946). Deşi într-o discuţie interceptată în toamna anului 1945 de serviciile secrete, 
Nicodim a avut cuvinte elogioase față de primul ministru dr. Petru Groza, patriarhul a contestat guvernul 
procomunist și Frontul Naţional Democrat, ca şi prezenţa trupelor sovietice în România”. 


19 Dudu Velicu, Biserica Ortodoxă în perioada sovietizării României. Însemnări zilnice, |, 1945-1947, Ediţie îngrijită de Alina Tudor- 
Pavelescu, București, 2004, p. 145. 

20 Petrică Zamela, Mitropolitul Vasile Lăzărescu al Banatului (1894-1969). Monografie istorică, Editura Universităţii, Oradea, 2011, p. 79. 

21 |. D. Ștefănescu, „Audienţă la Suveran și decoararea Patriarhului Nicodim (Duminică, 8 iulie 1945) în vol. Patriarhul Nicodim Mun- 
teanu..., p. 38-39. 

22 Cristian Vasile, Biserica Ortodoxă Română în primul deceniu comunist, Editura Curtea Veche, București, 2005, p. 70. (Se va prescurta în 
continuare Biserica Ortodoxă Română...). 

23 Cristian Vasile, Biserica Ortodoxă Română..., p. 71. 

24 Cristian Vasile, op. cit., p. 73. 

Patriarhul lustin Moisescu (1977-1986) 


a). Prezentarea biografică a celui de al 4-lea Patriarh al României; 

Patriarhul lustin Moisescu s-a născut în 5 martie 1910, în Cândești, jud. Argeș, în familia învățătorului loan 
Gh. Moisescu, căzut în Primul Război Mondial. Mama, Maria, a purtat de grijă celor patru copii ai familiei, două 
fete și doi băieţi. Elevul lustin Moisescu a urmat cursurile Școlii Primare din sat în perioada 1916-1922. Prin grija 
Patriarhului Miron Cristea și datorită rezultatelor foarte bune la învățătură și purtare, tânărul lustin a urmat 
Seminarul orfanilor de război din Câmpulung-Muscel (1922-1930). 

Cu sprijinul aceluiași Patriarh, tânărul absolvent de seminar teologic a putut să urmeze cursurile Facultăţii 
de Teologie Ortodoxă din Atena (1930-1934). A urmat studii de specializare la Facultatea de Teologie Romano- 
Catolică din Strasburg (1934-1936), şi din nou la Atena (1936-1937) unde a obţinut diploma de doctor în illa da 
cu teza: Evagrie din Pont. Viaţa, .. se = 
scrierile și învăţătura (în limba "7 
greacă, Atena, 1937, 155 p.,- 
premiată de Academia de Științe 7, 
din Atena. Diploma obținută a fost | 
apoi echivalată la Facultatea de _ 
Teologie Ortodoxă din București. i 

Profesor de limba latină la € 
Seminarul „Nifon” din București 
(1937-1938), profesor de Noul 
Testament la Facultatea de 
Teologie Ortodoxă din Varşovia 
(1938-1939). A fost profesor 
agregat (1940), apoi titular (1942) 
la Exegeza Noului Testament 
la Facultatea de Teologie din 
Cernăuţi-Suceava, transferat în | 
1946, la aceeaşi catedră a Facultăţii 
de Teologie din București. si 

La 26 februarie 1956 a fost 
ales arhiepiscop al Sibiului și 
mitropolit al Ardealului (hirotonit arhiereu la 15 martie, înscăunat la 18 martie). În 10 ianuarie 1957 a fost ales 
arhiepiscop al Iașilor și mitropolit al Moldovei și Sucevei (înscăunat la 13 ianuarie), păstorind 20 de ani. 

La 12 iunie 1977 a fost ales arhiepiscop al Bucureștilor, mitropolit al Ungrovlahiei și patriarh al Bisericii Ortodoxe 
Române (înscăunat la 19 iunie) păstorind până la moarte în 31 iulie 19865. 


b). Înţelept apărător al Bisericii în timpul unui regim ostil religiei și Bisericii; 

Regimul comunist din România (1945-1989) s-a manifestat ca un regim totalitar, interzicând existenţa partidelor 
politice, a parlamentului care s-a transformat în Marea Adunare Naţională. În economie s-au produs schimbări 
notabile: a dispărut mica proprietate în favoarea Statului. În agricultură s-a produs fenomenul de colectivizare, iar 
în industrie cel de apariţie a industriei grele după model sovietic. 

Școala, artele și Religia au avut la rândul lor de suferit. Au apărut manualele traduse din Uniunea Sovietică, au 
dispărut în reprezentarea artistică orice stil, în favoarea realismului socialist. Biserica a avut la rândul ei de suferit: au 
fost trecute în autoritatea Statului şi ultimele proprietăţi, s-a încercat distrugerea componentei umane a Bisericii 
prin interzicerea intrării în monahism a unor persoane tinere, închiderea unor vetre monahale, persecutarea, 
mutarea în regim de domiciliu obligatoriu și închisoarea a unor călugări, preoţi, profesori de teologie și mireni. 

Patriarhul lustin Moisescu a arhipăstorit de la începutul perioadei comuniste și până aproape de răsturnarea 
acestui regim, cunoscând îndeaproape întunericul anilor '50 cunoscuţi prin prigoana regimului Gheorghiu- 
Dej când s-au realizat cele mai mari atrocități în numele luptei de clasă. S-a dorit ștergerea memoriei colective 
prin crearea unui om nou. S-au produs în această perioadă: arestări masive, munca obligatorie și în comun și 
deportarea în Bărăgan. În perioada de patriarhat, lustin Moisescu a făcut cunoștință cu regimul Ceauşescu care 
a continuat lupta împotriva Bisericii prin cultul personalităţii proprii, distrugerea felului de trai al românilor prin 


25 Mircea Păcurariu, Dicţionarul teologilor..., p. 408-409. 

sitematizare rurală şi urbană, alimentaţie „ştiinţifică” și prin restricții de tot felul (pâinea cartelată, apariţia hainelor 
şi încălțămintelor din înlocuitor în locul materiei obișnuite, iluminat, încălzit, carburanți cu restricţie). 

Proaspăt întronizat Mitropolit al Ardealului, lustin Moisescu s-a remarcat prin obţinerea a două vile de pe 
str. Timișului din Sibiu care au aparținut Mitropoliei și au fost rechiziționate de Centrul Militar și Miliția locală. 
Locuinţele au fost destinate pentru salariaţii Centrului Eparhial şi profesorii de la Institutul Teologic?*. 

După niciun an de arhipăstorire la Sibiu, Mitropolitul lustin Moisescu a fost ales mitropolit al Moldovei. Aici 
a cunoscut cele mai notabile realizări din istoria eparhiei. Preafericitul Părinte Patriarh Daniel le menţionează în 
chip deslușit: „Spiritul practic cu care a fost înzestrat Mitropolitul lustin s-a concretizat în cele trei clădiri de la 
Centrul eparhial, peste 70 de biserici și capele noi, 52 de case parohiale, 5 sedii noi de protopopiate și alte 5 sedii 
protopopești au fost renovate și extinse, [...] a restaurat integral sau parţial peste 20 de mănăstiri și schituri [...] a 
înfiinţat 10 muzee de artă bisericească”?. 

Un profesor de la Seminarul Teologic de la Neamţ descrie o descindere a Patriarhului lustin Moisescu la 
Mănăstirea Neamţ. Această mărturie îl înfățișează pe Patriarhul lustin în raport cu puterea politică căreia îi arată 
cinstea dar nu obedienţa. „În pădurea din jurul Mănăstirii Neamţ se află o cabană de vânătoare unde, în fiecare 
an, venea Nicolae Ceauşescu. [...] În toamna anului 1977, prin luna septembrie, își anunţase vizita, din nou, 
familia Nicolae Ceaușescu, însoțită de mulți demnitari. Se aflase că Ceaușescu și însoțitorii săi aveau să viziteze și 
Mănăstirea Neamţ. Aici venise și Patriarhul lustin cu intenţia de a-l întâlni pe preşedinte pentru a-l convinge de 
necesitatea impulsionării lucrărilor de conservare și restaurare a monumentelor istorice. [...] Protocolul prevedea 
ca primirea oficială să se desfăşoare în jurul orei 17%. La ora 16% am ieșit cu toții în faţa turnului de la intrarea 
în Mănăstire. Patriarhul lustin în mijloc, iar de o parte și de alta, părintele Efrem Chișcaru, starețul mănăsririi, 
profesorii de la seminar şi părinţii monahi. În spate erau așezați, pe mai multe rânduri, elevii seminariști, peste 200 
la număr, care trebuiau ca, în momentul când patriarhul îl întâmpina pe șeful Statului, să cânte un imn de primire: 
„Bine aţi venit... [...] Patriarhul a mai aşteptat până la ora 18'5 după care, ca la o comandă dată de un general 
de armată, a spus: <<Gata. Nu mai așteptăm...>>. Toţi am înmărmurit când l-am auzit. Nimeni nu îndrăznea să 
se miște. Observând nedumerirea tuturor, a spus: <<Ce? Nu aţi înțeles? Plecăm>>, și a pornit spre reședință. 
Profesorii şi elevii ne-am îndreptat, bucuroși, spre internat, fără a comenta hotărârea sa”. 

Alegerea ca patriarh al Bisericii Ortodoxe Române a coincis cu două evenimente notabile ale anilor '70: 
cutremurul devastator din 4 martie 1977 şi greva minerilor din Valea Jiului. Cele două evenimente au lăsat urme 
adânci în politica lui Ceaușescu. 

Cutremurul din 1977 în care a pierit și pr. prof. Nicolae Nicolaescu de la catedra de Studii Biblice a Institutului 
Teologic și coleg de catedră cu Patriarhul între 1946-1957, a reprezentat debutul planului de sitematizare al 
Bucureștiului. Sub lama buldozerelor au căzut monumente istorice valoroase (Spitalul brâncovenesc, Arhivele 
Statului, mănăstiri, biserici, case boierești). Urmare a ordinelor venite de la șeful Statului au dispărut trei cartiere: 
Uranus, Antim şi Rahova, cartiere ale orașului de altădată, potopit de verdeață și bine șiruit de străzi înguste ce 
coborau şi urcau la nevoie. 

Sistematizarea din timpul lui Ceușescu nu a fost un simplu proces de planificare; a fost o încercare de 
inginerie socială. Aceasta ameninţa să distrugă meșteșugurile și obiceiurile tradiționale, un mod de viață specific 
pământului, individualitatea satului și a locuitorilor lui”?. 

Prin întregul proces a dispărut o lume, o istorie și o memorie singurul dușman de netăgăduit a oricărei dictaturi. 
De această distrugere au scăpat unele biserici şi chiar Palatul Sinodal prin colaborarea dintre Patriarhul lustin şi 
ing. Eugen lordăchescu care a reușit translarea mai multor lăcașuri de cult. 

În calea buldozerelor au stat atât obiective de patrimoniu naţional dar şi biserici mai noi. În locul demolărilor 
au apărut berării, blocuri de locuinţe dar și spaţii verzi. În niciunul din aceste distrugeri nu a existat niciun acord 
din partea Patriarhiei implicit al Patriarhului lustin. În multe din cazuri a existat doar ordin verbal de demolare, 
aceasta realizându-se în câteva zile, uneori în zi de sărbătoare: Duminica, Sfinţii Împărați Constantin şi Elena sau 
Schimbarea la Faţă a Domnului. Procedeul folosit în distrugerea acestora a fost: dinamitarea lor, dar şi folosirea 
buldozerelor pentru nivelarea terenului. 

În multe din aceste cazuri Patriarhul lustin a trimis studenţii teologi pentru a salva obiectele de cult: icoane, 
cărți de slujbă, veșmite, policandre şi strane ş. a.. 


26 tVisarion Rășinăreanu, „O duioasă evocare - Mitropolitul lustin al Ardealului”, în vol. Un stâlp puternic în vremuri de furtună. Dr. lustin 
Moisescu, Mitropolitul Moldovei și Sucevei (1957-1977). In memoriam, Ed. Trinitas, laşi, 2006. (Se va prescurta în continuare Un stâlp puternic...). 

27 Mitropolitul Daniel, „Cuvânt înainte”, la vol. Un stâlp puternic..., p. 15. 

28 Mihai Vizitiu, „Demnitate, sensibilitate, bunătate, ascunse sub o privire suverană și pătrunzătoare”, în vol. Un stâlp puternic..., p. 105- 
106. 

29 Dennis Deletant, România sub regimul comunist, trad. Delia Răzdolescu, Ed. Fundaţia Academia Civică, București, 1997, p. 189. 

Credincioşii pe dealtă parte au'iniţiat proteste către autorităţiile administrative punându-se în faţa buldozerelor. 
De la demolarea bisericii Spirea Veche avem o astfel de mărturie: Oamenii care cu disperare înconjuraseră biserica 
spre a o apăra de ameninţarea catastrofală au fost goniţi de milițieni, în urmă alegându-se praful şi pulberea. În 
durerea lor sfâșietoare, ei ridicau de jos câte o cărămidă, o sărutau, unii luându-o cu ei pentru a le sfinţi casa și ca 
pe o relicvă ce le amintea frânturi ale proprilor trăiri, ale unor vremuri dispărute pentru totdeauna. 

În anul 1981 și 1984 au fost demolate 10 biserici şi mănăstiri: „Buna Vestire-Rahova” (1981), „Sfântul Nicolae- 
Crângaşi |”, „Izvorul Tămăduirii-Crângași II”, „Albă Postăvari”, „Izvorul Tămăduirii”, „Spirea Veche”, „Ghergiceanu” 
(1984). Tot în 1984 a fost demolat şi Ansamblul Mănăstirii Cotroceni. În anii 1986-1985 au dispărut biserica Nicolae 
Sârbi şi mănăstirea Pantelimon. 

Tot în această perioadă au fost salvate prin translare 8 biserici şi clopotniţe din București și 1 din ţară: Schitul 
Maicilor (1982), Biserica Olari (1983), Sf. llie-Rahova (1984), Biserica Mihai Vodă, Clopotnița bisericii Mihai Vodă, 
Palatul Sinodal-Mănăstirea Antim (1985), Sf. loan-Piaţă (1986), Sf. Gheorghe-Capra (1986). La Reșița a fost translată 
biserica Pătru lacob (1985). 

Translarea bisericilor a vizat două etape: consolidarea bisericilor și apoi strămutarea pe un nou amplasament. 
Cel care a realizat acest procedeu a fost ing. dr. Eugen Iordăchescu. 

Se păstrează mărturia unei audienţe a Patriarhului la Preşedenţia ţării și argumentul împotriva dărâmării 
bisericii Sfântul Gheorghe Nou: „Mi-a relatat apoi, pe scurt, că pe la orele 13,00 l-a chemat Ceaușescu ca să-i 
spună că îl critică în zadar pentru demolarea unor monumente bisericești, de vreme ce cu un secol în urmă au mai 
fost dărâmate asemenea clădiri în București. Atunci Patriarhul i-a răspuns: <<Da domnule președinte, știu toate 
aceste lucruri, dar ţineţi seama că monumentele amintite au fost distruse de regimul burghez și nu de puterea 
populară!>>. La care Ceaușescu a rămas fără replică. 

Este biserica -Sf. Gheorghe Nou- unde a fost înhumat voievodul-martir Constantin Brâncoveanu și unde au 
fost prohodiți Eminescu și Caragiale, domnule președinte...” Şi în acest fel lăcașul a fost salvat, fiind apoi restaurat 
pe banii Bisericii, sub atenta îndrumare a Patriarhului lustin, în forma în care se vede astăzi*!. 

În cadrul Frontului Democratic al Unităţii Socialiste, Patriarhul lustin l-a interpelat pe Nicolae Ceauşescu pentru 
refacerea Palatului de la Ruginoasa: „-Domnule președinte, Palatul făuritorului României moderne se află într-o 
stare jalnică, dacă statul nu are bani să-l restaureze va încerca Biserica să spele această rușine naţională”. De aici 
i s-a tras mai multe necazuri, între care cea mai oribilă a fost otrăvirea de către generalul de securitate Nicolae 
Pleșiţă:?. 


C). Erudit teolog şi profesor dedicat teologiei; 

Studiile teologice și cele de specializare au fost finalizate în compania unor savanţi cu rezultate notabile 
pentru absolventul de teologie, lustin Moisescu. La Strasbourg a lucrat cu profesorul Emil Ammann, director al 
Dicţionarului de Teologie Romano-Catolică, iar la Atena cu „cel mai bun patrolog al timpului”, Dimitrie Balanos care 
i-a fost îndrumător la studiile doctorale. Teza despre Evagrie din Pont a obţinut calificativul: „Excepţional”. Opera 
sa rămâne una de referinţă și pentru teologii care vor veni după noi. Cunoscutele sale lucrări: Sfânta Scriptură 
și interpretarea ei în opera Sfântului loan Hrisostom, în rev. „Candela” (1939-1941) și extras, 120 p.; Originalitatea 
parabolelor Mântuitorului, în „Candela (1944-145), 50 p; Activitatea Sfântului Apostol Pavel în Atena, în „Candela”, 
1946 şi extras 227 p. și lerarhia bisericească în epoca apostolică, Craiova, 1955, 80 p. Acestora li se adaugă teza de 
doctorat Viaţa, scrierile și învăţătura lui Evagrie din Pont. 

Părintele Arhiepiscop Calinic al Argeșului și Muscelului a realizat o nouă ediţie în seria „Opere complete”. 
Integrala operei a fost tipărită la Editura Anastasia din București în 2002-2003, în 7 volume (iar vol. 8 cuprinde 
Simbolica lui Hr. Andrutsos în traducerea sa). 

Cunoștinţele acumulate în urma studiilor au depășit sfera nevoilor didactice, Patriarhul lustin Moisescu 
stăpânind la fel de bine, limbile clasice (greaca și latina), neogreaca și franceza des folosite atât în cercetarea 
teologică, cât și întrunirile ecumenice de peste hotare. 

Un fost student dă o mărturie asupra Profesorului Moisescu: Niciodată nu l-am văzut pe profesorul lustin 
Moisescu stând vreodată jos, la catedră, totdeauna vorbea drept și cuceritor. Pentru noi, tineri atunci, mă aflu în 
1953, mai mult de jumătate de veac, în anul | și II la Biblice, preda cu Părintele Nicolaescu Noul Testament. Lui îi 
revenea Evanghelia după loan, Epistolele pastorale și Apocalipsa. N-aș putea să vă transmit acum ce simţeam în 


30 Lidia Anania, Cecilia Luminea, Livia Melinte, Ana-Nina Prosan, Lucia Stoica, Neculae lonescu-Ghinea, Bisericile osândite de Ceaușescu, 
București 1977-1989, Editura Anastasia, București, 1995, p. 50. 

31 Cristian Moisescu, „Un gând de pioasă aducere aminte”, în vol. Un stâlp puternic..., p. 130-131. 

32 Ștefan Oprea, Slujirea preoțească și activitatea misionară în gândirea și scrisul patriarhilor lustin Moisescu și Teoctist Arăpașu, Editura 
Doxologia, lași, 2015, p. 105. 

aceste ore, nici nu mai aveam nevoie să învăţăm pentru că era o literatură întreagă, nu bibliografia propriu-zisă, 
cât sentimentele prin care ne purta, de aceea nu e de mirare când a ajuns mai târziu să slujească și la altar, nu 
numai la catedră. 


d). Susţinător al lucrării teologice într-o perioadă dificilă; 

O îngrădire a presei religioase și teologice a fost realizată în 1948, an în care au dispărut vechile publicaţii bisericeşti, 
excepţia a făcut-o foaia şaguniană „Telegraful Român” care și-a continuat apariţia. Pe lângă fiecare Mitropolie a apărut 
câte o revistă teologică la care colaborau profesorii și doctoranzii, care oferea credincioșilor „Cronica eparhială” și 
bineînţeles prezentări de carte. 

Cenzura Regimului s-a manifestat și în raport cu presa bisericescă în care erau scoase temele de spiritualitate 
ortodoxă, credinţa era prezentată în linii mari ca un dat istoric. Totuși și în aceste condiţii în aceste reviste au fost 
publicate studii temeinice care pot fi folosite şi astăzi în cercetarea teologică. 

La Sibiu, Mitropolitul lustin Moisescu a tipărit „Mitropolia Ardealului” pentru eparhiile Transilvaniei. Trecut la lași, 
Mitropolitul Iustin a avut în grijă revista „Mitropolia Moldovei și Sucevei”. Sub directa sa îndrumare, Centrul Eparhial a 
editat și alte lucrări, între care: volumul Monumente istorice-bisericești din Mitropolia Moldovei și Sucevei (1974), Psaltirea 
în versuri, (ediţie critică), 1974, monografiile Catedrala mitropolitană din lași (1977), Mănăstirea Cetăţuia (1977). 

Filologii-învăţăcei de prin anii 70 îl citeau pe Dosoftei de exemplu, prin „lentila” unui studiu precum Psaltirea în 
versuri, 1673, apărut în 1974, unde lustin Moisescu oferea o judecată de valoare și situare de mai multe ori semnificativă: 
„Rod al unei trude cărturărești de peste cinci ani, traducerea românească în versuri a Psaltirii lui David, comoara 
poeziei lirice religioase a poporului evreiesc, a așezat pe Mitropolitul moldovean Dosoftei (1624-1693) printre ctitorii 
literaturii noastre culte” În urma cercetărilor lui lustin Moisescu, istoricii literari (N. A. Ursu, Elvira Sorohan, Dan Horia 
Mazilu, Eugen Negrici) l-au identificat, apoi, drept întemeitorul poeziei noastre moderne. 

Valoarea cercetării lui lustin Moisescu nu rezultă doar în această fermă și argumentată reevaluare a istoriei poeziei 
populare, Dosoftei și-a dezvoltat vocaţia sa poetică citind cărţi din literatura română și a popoarelor ale căror limbi 
le ştia; el a cunoscut desigur și unele traduceri străine în versuri ale psaltirii. Dar, împrechind talentul său literar cu 
poezia populară a neamului nostru, Dosoftei „a tocmit” Psaltirea în versuri, adaptându-i uneori conţinutul la situaţile 
reale din viața poporului nostru și îndreptându-i menirea spre slujirea năzuinţeloe înalte ale întregii suflări românești 
de redeşteptare sprituală, înnoire culturală și unitate naţională. În sfârşit, lustin Moisescu spune că Psaltirea în versuri 
se înfăţişează ca o operă de creație literară originală*. 

Ca patriarh a publicat o nouă ediţie sinodală a Sfintei Scripturi (1982) și una a Noului Testament (1979). Tot la 
inițiativa Patriarhului a debutat colecţia „Părinţi și scriitori bisericești” și „Arta creștină în România”. 

La editura Institutului Biblic și de Misiune al Bisericii Ortodoxe Române au fost tipărite lucrări reprezentative 
pentru Teologia românească. Selectiv menţionăm câteva: Dumitru Stăniloae, Teologia Dogmatică Ortodoxă (3 vol., 
1978); Teologia Morală Ortodoxă (1981); Filocalia (12 volume); |. G. Coman, Patrologia în 2 volume (1985-1984); Scriitori 
bisericești din epoca străromână (1979); Emilian Vasilescu, Istoria religiilor (1981); Dumitru Călugăr, Catehetica (1985); 
Ene Braniște, Liturgica (2 vol. 1980 şi 1985); Mircea Păcurariu, Începuturile Mitropoliei Transilvaniei (1980); lon Bria, 
Dicţionar de Teologie ortodoxă (1981). 

Tot Tipografia Patriarhiei a editat toate cărţile de slujbă și ritual:>. 


e). Iniţiator și promotor al colecţiei „Părinţi și scriitori bisericeşti”; 

Patriarhul lustin Moisescu a inițiat și binecuvântat apariţia colectiei de carte patrististică „Părinţi și scriirori 
bisericești”. Proiectul însumează 90 de volume, din care în vremea arhipăstoririi iniţiatorului au apărut 15. 

Pentru ducerea la bun sfârșit a lucrurului s-a format o comisie de editare formată din: arhim. Bartolomeu Anania, 
directorul Institutului Biblic și de Misiune al Bisericii Ortodoxe în calitate de președinte și 11 membri și 1 secretar în 
pesoana prof. Adrian Popescu. Traducătorii au fost profesori de teologie de la Institutul Teologic din București: Ene 
Braniște (Liturgică), Olimp Căciulă, loan G. Coman, Dumitru Fecioru (Patrologie), Nicolae Chiţescu, Dumitru Stăniloae 
(Dogmatică), Alexandru Elian (Bizantinologie), lorgu Ivan (Drept bisericesc) și loan Rămureanu (Istoria Bisericească 
Universală) și Sibiu: Teodor Bodogae (Bizantinologie) și Grigorie T. Marcu (Noul Testament). După pensionarea 
părintelui Bartolomeu Anania au fost făcute cuvenitele schimbări în Comisia de editare care va fi condusă de 
părintele Dumitru Soare, consilier patriarhal. În 1984 a trecut la cele veşnice profesorul de Liturgică şi Pastorală Ene 
Braniște. Comisia a primit deci, în rândul ei: un nou președinte și un nou secretar în persoana lui lon Ciutacu. În cadrul 
traducătorilor au fost primiţi doi noi membri: profesorii Ștefan Alexe (Patrologie) și Constantin Corniţescu (Patrologie 


33 Cuvântul Preasfinţitului Timotei al Aradului, lenopoliei și Hălmagiului, în vol. Un stâlp puternic..., p. 32. 
34 loan Holban, „Cărturarul” în vol. Un stâlp puternic..., p. 118-119. 
35 Mircea Păcurariu, Istoria Bisericii..., p. 509-510. 


Învierea 9 


și Noul Testament). Aceste Comisii a redactatat 15 volume în vremea arhipăstoririi Patriarhului lustin însumând 6.091 
de pagini. 

Traducătorii au au avut colaboratori, fie profesori de teologie cum au fost Nicolae Neaga (Vechiul Testament) 
și Constantin Galeriu (Catehetică și Omiletică), clerici, lon Buga (parohia Sf. Gheorghe-Vechi din București), fie 
mireni specialiști în limbi clasice: profesori sau cercetători ştiinţifici: Eliodor Constantinescu, Paul Papadopol, Zorica 
(Teeodosia) Laţcu, Nicolae Barbu, Nicolae Chirică. O personalitate distrinctă a fost cea a prof. David Popescu. Până 
în 1948 a fost profesor de greacă și latină la Liceul „Spiru Haret în Bucureşti”, apoi îndepărtat de regimul comunist a 
rămas doar suplinitor în diverse școli din București și din apropierea orașului. A fost profesorul lui Dinu Zamfirescu 
şi Octavian Paler. Patriarhul lustin l-a scos dintr-o nedreaptă uitare încredințându-i spre tălmăcire mai multe texte 
patristice. În perioada aceasta de apariţie a Colecţiei au existat şi alți colaboratori: Cezar Vasiliu care a întocmit indicele 
onomastic al Sfântului Irineu din volumul Apologeți de limbă greacă. 

Au fost tălmăcite așadat 15 volume în cursul anilor 1979-1984: Scrierile Părinților Apostolici (PSB 1, 1979, traducere 
Dumitru Fecioru, 350 p.); Apologeţi de limbă greacă (PSB 2, 1980, traducere Teodor Bodogae, Olimp Căciulă și Dumitru 
Fecioru, 340 p.); Apologeţi de limbă latină (PSB 3, 1981, traducere Nicolae Chiţescu, Eliodor Constantinescu, Paul 
Papadopol, David Popescu, 508 p.); Clement Alexandrinul, Scrieri. Partea | (PSB 4, 1982, traducere Dumitru Fecioru, 
431 p.); Clement Alexandrinul, Scrieri. Partea a II-a (PSB 5, 1982, traducere Dumitru Fecioru, 582 p.); Origen, Scrieri 
alese. Partea Întâia, (PSB 6, 1981, traducere Teodor Bodogae, Nicolae Neaga, Zorica Laţcu, 472 p.); Origen, Scrieri alese. 
Partea a II-a (PSB 7, 1982, traducere Teodor Bodogae, Nicolae Neaga, Zorica Laţcu, 528 p.); Origen, Scrieri alese. Partea 
a II-a (PSB 8, 1982, traducere Teodor Bodogae și Constantin Galeriu, 408 p.); Sfântul Grigorie Taumaturgul și Metodiu 
de Olimp, Scrieri (PSB 10, 1984, traducere Constantin Corniţescu, 252 p.); Actele martirice (PSB 11, 1982, traducere 
loan Rămureanu, 372 p.); Sfântul Vasile cel Mare, Scrieri. Partea Întâia (PSB 17, 1986, traducere Dumitru Fecioru, 652 
p.); Sfântul Grigorie de Nyssa, Scrieri alese. Partea întâia (PSB 29, 1982, traducere Dumitru Stăniloae, lon Buga, 496 p.); 
Fericitul Augustin, Confesiuni (PSB 64, 1985, traducere Nicolae Barbu, 324 p.); Sfântul Maxim Mărturisitorul, Ambigua 
(PSB 80, 1983, traducere Dumitru Stăniloae, 372 p) și Origen, Scrieri alese. Partea a IV-a, (PSB 9, 1986 traducere Teodor 
Bodogae, Nicolae Chirică și Teodosia Lacu). 

Părintele prof. Dumitru Fecioru a fost la o specializare în teologie la Atena în 1930-1932, pe când Patriarhul Iustin 
Moisescu a urmat cursurile de licenţă la aceeași facultate. Peste ani i-a închinat Patriarhului un „Omagiu de preţuire” 
în volumul PSB nr. 4 în care a dezvăluit cititorilor: dragostea pentru elină și planul tipăririi în românește a operelor 
Sfinţilor Părinţi: 

„Preafericitului Părinte Patriarh, Dr. lustin Moisescu, Omagiu de preţuire, pentru a fi adus la îndeplinire, când bunul 
Dumnezeu l-a ajutat să fie Întâistătătorul Bisericii Ortodoxe Române, gândul nostru, al colegilor de studii de la Atena, 
care osteneau împreună la învăţarea limbii grecești, şi cu scopul deseori mărturisit de a traduce și tipări în limba 
noastră scrierile Sfinţilor Părinţi și Scriitori bisericești din vechime” Pr. Dumitru Fecioru:€. 


f). Iniţiator și promotor al colecţiei „Arta creștină în România”; 

A doua iniţiativă enciclopedică după cea dedicată Sfinţilor Părinţi este cea dedicată artei creştine din România. 
Lucrarea, Arta creștină în România a fost proiectată în 6 volume, din care în timpul Patriarhului lustin au apărut 4 
volume însumând 946 pagini în text (studiu introductiv și de caz și planşe) realizate pentru secolele III- IV, volumul 1 
și sec. VII-XIII, volumul al II-lea de arheologul și profesorul universitar lon Barnea; secolul al XIV-lea, volumul al III-lea 
de Dr. Corina Popa, critic de artă și profesor universitar și sec. al XV-lea, vol. al IV-lea, de Acad. Vasile Drăguţ. Lucrarea 
prezintă cronologic și în mod selectiv cele mai reprezentative dovezi arheologice creștine de la străromâni și până în 
Evul Mediu. Fiecare exponat este însoţit de un comentariu de specialitate avizat. 


9). Ctitor și păstrător de aşezăminte ale Bisericii; 

Ca Mitropolit la Sibiu și mai apoi timp de 20 de ani la laşi, și apoi la București, Patriarhul lustin Moisescu a fost 
mereu preocupat de consolidarea și înfrumusețarea bisericilor, a Centrelor Eparhiale și protopopești sporind cu 
fiecare an zestrea materială a Bisericii. 

Patriarhul lustin a fost și un diplomat făcă cusur, reuşind datorită culturii să găsească pârghiile prin care Biserica a 
fost scutită de la distrugere. 

Din nefericire în ultimii ani de dictatură comunistp au dispărut peste 20 de lăcașuri de închinare din București. 
Dar în multe parohii s-au ridicat peste 500 de biserici noi, pictate și înzestrate cu toate cele trebuitoare, ori refăcute și 
înfrumuseţate unele din cele vechi”. 


36 Clement Alexandrinul, Scrieri. Partea |, Editura Institutului Biblic și de Misiune al Bisericii Ortodoxe Române, București, 1982, p. 4. 
37 Mircea Păcurariu, Istoria Bisericii... p. 513. 

PROGRAME PASTORAL-MISIONARE PENTRU 
REVIGORAREA VIEŢII BISERICEȘTI IN 
MEDIUL RURAL 


Preot PETRU DANCI 
Parohia Zorile 


După cum se cunoaște , anul 2019 a fost declarat în Patriarhia Bisericii Ortodoxe Române ca fiind Anul 
Omagial al Satului Românesc (al preoţilor, învăţătorilor şi primarilor gospodari),al Patriarhilor Nicodim 
Munteanu și lustin Moisescu, și al traducătorilor de cărţi bisericeşti. 

Una dintre temele propuse spre dezbatere se referă la „Identitatea satului românesc și viitorul incert al 
acestuia. Programe pastoral misionare pentru revigorarea vieţii în mediul rural.” 

În cele ce urmează vom încerca, în câteva cuvinte, să reflectăm tocmai la Identitatea satului românesc. 

Ca urmare, această temă o vom structura în trei părți: 

1. Identitatea satului românesc 

2. Prezentul și viitorul incert al satului românesc 

3. Programe pastoral misionare pentru revigorarea vieţii în mediul rural. 


1. Identitatea satului românesc 


De la început se cuvine să precizăm că în cartea de identitate a poporului român stă scris:„,popor ortodox de 
origine daco-romană și de limbă latină” Cu această identitate a intrat în istorie, înfruntând vitregia vremurilor, 
spre a-şi menţine şi afirma valorile sale etnice. De aici rezultă două lucruri: 

Mai întâi că această identitate etnică aparţine poporului român încă de la nașterea sa. 

Apoi, că, așa cum spunea Mihai Eminescu, poetul nostru naţional, „Biserica Ortodoxă este mama neamului 
românesc” 

Aceasta înseamnă că identitatea satului românesc are un caracter propriu și în același timp specific, 
fiind dată de identitatea dintre credinţa creştină şi conștiința etnică, sau, mai precis, de legătura organică și 
funcțională dintre legea creștinească și legea românească. 

În cuvântul său ţinut în Plenul Parlamentului României la 25 octombrie 2011, regele Mihai al României 
spunea că,„un popor nu poate exista fără credinţă, fără morală și fără memorie”!. 

Pornind de la această pertinentă constatare, vom arăta, în continuare, că toate acestea au constituit 
specificul identităţii satului românesc şi chezăşia dăinuirii sale istorice. 

În primul rând, prin „credința dată odată şi pentru totdeauna sfinţilor” (luda 1, 3). E vorba de credinţa 
evanghelică, activă și dinamică, „lucrătoare prin dragoste” (Galateni 5, 6), aşa cum ne-a lăsat-o Mântuitorul și 
cum au cultivat-o Sfinţii Apostoli în comuniunea eclesială, şi cum a statornicit-o Biserica de-a lungul vremii. 

Astfel, „Credinţa în Hristos e iubirea faţă de Hristos și însuşirea iubirii lui Hristos față de oameni. Altfel 
nu e adevărată credinţa”, arată Părintele Stăniloae. „Căci credinţa adevărată este ea însăși începutul acestei 
deschideri și încrederi în infinitatea iubirii lui Hristos. Credinţa fără iubire este încruntată, pentru că e efort 
individual nu comuniune; ea poate fi trufașă, poate ascunde în ea un individualism”? 

S-a remarcat că „în societăţile moderne laicizate omul este identificat în afara credinţei, numai pe baza 
faptelor sale, iar criteriile de apreciere a acestor fapte sunt, în mare măsură, labile şi aproximative. În societatea 
ţărănească clasică credinţa reprezenta un factor important de identificare și de ierarhizare socială, absenţa 
sau insuficienţa ei conducând la marginalizare şi desconsiderare. A fi un „om fără Dumnezeu”, „fără frică de 
Dumnezeu” acţiona ca un stigmat. Lipsa de credinţă era sancţionată-* 


1 Discursul Majestății Sale Regelui Mihai I ținut în faţa Camerelor reunite ale Parlamentului României,la 25 octombrie 
2011,https://www.istoria-romanilor.com/wp-content/uploads/2011/10/regele-mihai-discurs-25-octombrie.pdf, p. 2 

2 Pr. prof. dr. Dumitru Stăniloae, Teologia dogmatică ortodoxă, vol. II, Bucureşti, Editura Institutului Biblic şi de Misiune al 
Bisericii Ortodoxe Române, 1978, p. 367 

3 Costion Nicolescu, Câteva repere identitare la ţăranul român, în Almanahul Bisericesc al Arhipiscopiei Timişoarei pe anul 
1991, p. 147 

În discursul de primire la Academia Română, Liviu Rebreanu arăta că ţăranul român se angaja activ în 
apărarea credinţei, fiindcă aceasta „i-a dăruit puterea de a birui încercările veacurilor.”+ 

În acest context al identificării cu credinţa, Părintele Dumitru Stăniloae conchide fără echivoc: „Numai 
credinţa în Hristos ne poate reunifica și ne poate da puterea pe care am avut-o. Altfel ne prăpădim ca neam!” 

În al doilea rând, la credinţa poporului român se adaugă moralitatea lui. Pornind de la faptul că „ethosul” 
(morala) definește mentalitatea și comportamentul strămoșilor, eruditul reprezentant al școlii de psihologie 


clujene, Nicolae Mărgineanu, se referă la legea omeniei, ca sinteză a identității morale a satului românesc, 
arătând că „omenia este suprema condiţie a omului, pe care dacă el o împlinește, atunci în toate actele sale 
poţi avea încredere. De aceea, judecata asupra oricărui om este întemeiată pe ea. Circulaţie în lumea toată 
are judecata asupra „binelui” sau „răului”.. Expresia de „om bun” sau,„rău, o folosim mai des la orașe. Țăranul 
preferă criteriile de „omenie” şi „neomenie”. În ele se materializează însăşi judecata neamului... Ea exprimă de 
fapt toată „drama” noastră istorică, adusă de așezarea „în calea tuturor răutăţilor”s 

Inspirată și susţinută de spiritul Evangheliei cultivat de Biserică în sufletul sătenilor, legea omeniei românești 
s-a temeluit pe spiritul comunitar ca părtășie reciprocă la bucuriile și necazurile vieţii. Transmis din generaţie în 
generaţie, acest spirit comunitar a generat și menţinut conștiința de neam, reușind să se impună în istorie ca 
un drept de recunoaștere legitimă printre neamurile conlocuitoare. În acest sens, Nicolae lorga remarcă faptul 
că „pentru român, orice om bun, cinstit, care-i vorbește pe limba lui, este un român şi un creștin.” 

La fel într-o poveste, semnalată de Tudor Pamfile, se spune: „...datina noastră este să facem binele la 
oricine, fără a-l întreba de neam și de credinţă” 

Această lege a omeniei românești a străbătut veacurile, înfruntând vitregia vremurilor, datorită puterii 
sale morale, concretizată în păstrarea cu sfințenie a conștiinței etnice și a virtuților specific creștine, precum: 
bucuria comuniunii, spiritul de solidaritate (întrajutorarea reciprocă) și dreptate socială; răbdare și iertare; 


4 Liviu Rebreanu, Lauda ţăranului român, Bucureşti, 1940, p. 9 

5 Sorin Dumitrescu, 7 dimineţi cu Părintele Stăniloae, Bucureşti, 1992, p. 72 

6 Nicolae Mărgineanu, Sub semnul omeniei, Editura pentru Literatură, 1969, p. 138-139 

7 Nicolae Iorga, Istoria poporului românesc, Ed. Ştinţifică şi Enciclopedică, Bucureşti, p. 187 

8 Tudor Pamfile, Dușmani și prieteni ai românului (antologie românească) col. Din viaţa poporului român, culegere de studii, 
XXIX, Bucureşti, Academia Română, 1916 

fermitate și îngăduinţă; hărnicie şi înţelepciune; respectul față de părinţi și de cei în vârstă; iubire faţă de 
oaspeţi, de rude și de satul natal; înfrânarea prin post, rugăciune și milostenie; moralitatea tinerilor şi a vieţii 
de familie; fidelitatea prieteniei, a comunicării prin cuvânt și păstrarea cu frică de Dumnezeu și cu inimă 
curată a jurământului; cultivarea cu sfinţenie şi bucurie duhovnicească a rânduielilor bisericeşti, a datinilor 
şi obiceiurilor străbune promovate de Biserica neamului. 

Pe de altă parte, potrivit Legii lui Dumnezeu, care era sfântă în conștiința satului românesc, păcatul, 
ca neîmplinire a voii lui Dumnezeu, era blamat. Ca urmare, necinstirea sub orice formă a lui Dumnezeu, 
nerespectarea vieţii liturgice, uciderea, desfrâul, divorțul, avortul, furtul, minciuna, sudalma, lenea, lăcomia, 
zgârcenia, alcoolismul şi alte păcate condamnate de Legea lui Dumnezeu, atrăgea, pentru cel ce le săvârșea, 
rușinea și vinovăția... Dar Biserica nu-i părăsea pe păcătoşi, ci le ieşea în întămpinare după un anume program 
de îndreptare în tot cursul anului bisericesc, spre a le reda bucuria mântuirii în comuniune cu Dumnezeu, 
cu semenii şi cu întreaga creaţie. 

De aici vedem că spiritul de omenie s-a născut și a fost cultivat la sat, pe măsură să formeze personalităţi 
de elită ale vieţii sociale și culturii româneşti. 

În al treilea rând, dăinuirea şi identitatea unui popor rezidă, alături de credinţă şi morală, în păstrarea şi 
cultivarea memoriei sale etnice. 

Satul românesc a păstrat trează de-a lungul zbuciumatei sale istorii conștiința dăinuirii etnice pe aceste 
meleaguri binecuvântate de Dumnezeu. Altfel spus, oamenii satului românesc aflați sub stăpăniri străine nu 
au uitat niciodată că sunt români, iar această conştiinţă a dăinuirii etnice a fost totdeauna trează și plină de 
dinamism, precum sună versurile devenite adevărat imn al angajamentului identitar românesc: „Nu uita că 
ești român/ Că sus la deal la tine-n sat/ Popa loan te-a botezat/ Și Lelea Stanca te-a ţinut un an la sân/ Nu uita 
că ești român/ Că tatăl tău a fost cioban,/ Bunicul tău a fost Traian/ Și-n ţara asta te-ai născut să fi stăpân/ Nu 
uita că ești român/ Că rădăcina ta de-a veacuri/ Stă înfiptă în ogor/ Și nu o poate smulge un viscol trecător”... În 
acelaşi timp, pentru a menţine și cultiva conştiinţa identităţii etnice, Biserica Românească a introdus chiar 
şi în cultul liturgic acest ideal măreț al dăinuirii istorice aflat sub părinteasca oblăduire a lui Dumnezeu. 
Așa este, bunăoară, cântarea cunoscută sub numele de „Polieleul de la Var” (Eparhia Caransebeşului), care 
glăsuieşte astfel: „Lăudaţi-L, că e mare Dumnezeu/ El din veci ne-a fost Părinte și Stăpân /C-a păzit cu mână 
tare. /Pe români, poporul Său, Aliluia”/Nici de astăzi înainte/ N-o să-i uite pe români, Aliluia. /El ne-a scris pe 
Sfânta Cruce: Biruiţi./ Când purtam în grea robie lanţul greu, /.../ L-am chemat să ne ridice și-a venit /El ne-a 
dus la libertate şi la drept/ Şi din lanţuri inamice/ Și cu scuturi vom combate/.../ Cu credinţa Lui în piept, 
Aliluia”? 

S-a păstrat astfel identitatea etnică prin conservarea valorilor tradiţionale străbune, deopotrivă prin 
cultivarea pământului și a spiritului. 

Unul din factorii cei mai importanţi în păstrarea identității satului românesc l-a constituit limba română 
păstrată din generaţie în generaţie. În acest sens este vrednică de evidenţiat declaraţia marelui Andrei 
Șaguna făcută în 1848 în faţa împăratului Ferdinand al- V-lea: „Tezaurul cel mai scump al românilor este legea 
și limba sa" 

În oda închinată limbii române, preotul - poet Alexandru Mateevici evidenţiază deosebit de sugestiv 
și plastic rolul pe care l-a avut de-a lungul veacurilor sfinţenia limbii păstrată în conștiința etnică a ţăranului 
român:,„Limba noastra-i limbă sfânta,/ Limba vechilor cazanii,/ Care o plâng și care o cântă/ Pe la vatra lor țăranii. 
Conștient și îndrăgostit de valoarea limbii sale, românul a deprins să cânte plin de admiraţie: Mult e dulce și 
frumoasă/ Limba ce-o vorbim,/ Altă limbă armonioasă/ Ca ea nu găsim.” 

Interesant este faptul că s-a stabilit o identitate între limbă, credinţă și neam. Bunăoară, când se 
spunea în popor:,„Biserică românească” se înţelegea „Biserica Ortodoxă”; precum „Biserica nemţească” definea 
Biserica romano-catolică sau evanghelică, iar „Biserica ungurească” se referea la Biserica reformată... Aceasta 
înseamnă că limba fiecărui popor s-a format și s-a dezvoltat prin identificarea cu credinţa sa, după cum 
remarcă Liviu Rebreanu: „Precum şi-a păstrat limba, tot astfel a păstrat și a modelat ţăranul român, după 
chipul și asemănarea lui, credinţa în Dumnezeu." 

Pe lângă credinţă și limbă, s-a transmis din generaţie în generaţie şi tradiţiile statornicite în viaţa satului 
românesc. Astfel, ţinerea cu evlavie a sărbătorilor bisericești, familiale, precum și a frumoaselor obiceiuri 
ale locului legate de anumite evenimente din viaţa naţioanală, sau din viaţa fiecărui om, de la naștere și 
cununie, până la înmormântare şi dincolo de moarte, au rămas puternic impregnate în conștiința sătenilor, 


9 Pr. dr. lonel Popescu, Biserica bănățeană şi Marea Unire, în Almanahul Arhiepiscopiei Timişoarei, Editura Învierea, Arhi- 
episcopia Timișoarei, 2018, p. 198-199 
10 Op.cit.p. 8 

pe măsură să le cultive identitatea etnică. 

Biserica a dezvoltat, apoi, în viaţa satului românesc cultura și arta prin întemeierea şi întreţinerea școlilor 
româneşti, la care se adaugă creațiile artistice concretizate în sfinţitul locaş de cult, în portul popular, în 
folclorul românesc, în muzică și serbări populare, precum rugile sau nedeile, etc. 

Ancorat adânc în cunoașterea vieţii sociale, politice și culturale a poporului român, poetul nostru 
naţional, Mihai Eminescu, evidenția faptul că la români viaţa socială „a fost din capul locului o comunitate 
religioasă care îmblânzea prin iubire inegalităţile sociale și făcea pentru oameni o datorie din ceea ce în 
lumea modernă este un drept... În Ardeal vedem că ea a devenit totul pentru români: ea organizează şi 
întreţine învățământul primar, cel secundar clasic, ba chiar şi cel real al poporului. Preotul de acolo nu a 
învăţat numai canoanele, ci și disciplinele economiei de câmp; el e învățător și sfătuitor în interesele morale 
şi materiale, ba chiar şi în cele juridice ale poporanilor săi. Cu toată toleranța care caracterizează în sute de 
ani Biserica noastră, nu e de tăgâduit că îngăduinţa ei răsare din tăria ei organică. Firele vieţii religioase se 
ţineau în tot organismul social: în familie, în școală, în relaţiile economice chiar”! În acelaşi context reținem 
şi mărturia unui distins dascăl-cărturar din Caransebeșul de altă dată, privind rolul hotărâtor pe care l-a avut 
Biserica Ortodoxă și şcoala confesională în susținerea şi promovarea identităţii etnice a satului românesc:,,... 
Preoţii şi dascălii au ridicat neamul nostru de pe aceste plaiuri atâta vreme înstrăinate, în rând cu neamurile 
conlocuitoare... Dânşii au călăuzit destinele neamului de-a lungul tuturor veacurilor învolburate... Ei au 
trăit alături de popor, au împărțit frăţește, cu toţii, și binele și răul, toate amărăciunile și puţinele bucurii 
ale vieţii. S-au contopit cu toţii într-o închegare puternică, din tăria căreia a răsărit viitorul. Avânturile spre 
zări mai luminoase ale asupritului nostru popor sunt opera acestor suflete măreţe, ce s-au mistuit și s-au 
stins luminând vatra satului până la ultima lor licărire..."'?lar pentru a confirma promovarea de către Biserica 
Bănățeană a conştiinţei identităţii naţionale, străjuiește ca mărturie, printre multe altele, și crucea așezată în 
centrul municipiului Caransebeș (vizavi de noua Catedrală eparhială),ridicată și sfinţită cu mai bine de un veac 
înaintea Marii Uniri, purtând inscripţia: „Crucea identităţii și demnităţii naţionale — 1810"3:. 

Concluzionând, la sfărşitul acestui capitol, vom preciza că deopotrivă credința, morala, memoria și cultura 
au creat și dezvoltatidentitatea proprie a conștiinței creștine și românești cu care satulromânesca intrat, a dăinuit 
și s-a afirmat în istorie, fiind apreciat de lumea întreagă pentru originalitatea valorile sale etnice și culturale, pe 
care le-a promovat de-a lungul vremii. 


2. Prezentul şi viitorul incert al satului românesc 


După cum am văzut din cele până aici expuse, identitatea satului românesc s-a plămădit și statornicit 
într-un proces istoric bimilenar, temeluit pe îmbinarea armonică a celor trei factori determinanți: credința, 
morala și memoria, respectiv cultura creatoare de valori proprii, specific creştine și românești. 

În ultimul secol însă, identitatea satului românesc a cunoscut un proces de destabilizare, datorită 
secularizării și desacralizării, iniţiată, mai întăi, de comunismul ateu, iar apoi prin dezorientarea culturală și 
economică actuală. 

1. Comunismul instaurat ilegal și abuziv în România a făcut din ateism politică de stat, orientată diabolic 
împotriva credinţei susținută de Biserică. Astfel, Biserica fiind doar tolerată, i s-a interzis orice acţiune pe plan 
social.„ Omul nou” ce se dorea să se formeze şi să se afirme în noua ideologie atee, trebuia să fie total detașat 
de credinţa, de morala creştină şi de memoria culturală a satului românesc de altă dată. În felul acesta s-a 
creat ruptura și contradicția dintre Biserică şi Şcoală, ca factori educativi în societatea românească; Bisericii 
interzicându-i-se să-şi catehizeze şi proprii credincioşi, în timp ce școala avea datoria să imprime în sufletul 
„omului nou” ideologia atee comunistă. 

În acelaşi timp, lupta de clasă, la care trebuia să se înregimenteze fiecare cetăţean, s-a dovedit extrem de 
defavorabilă unităţii naţionale de altă dată, încât s-a creat o învrâjbire generalizată, înlocuind duhul iubirii 
creştine cu ura şi crima... 

Pe de altă parte, promovând internaționalismul proletar, ideologia comunistă s-a angajat într-o acţiune 
distructivă a tradiţiilor culturale promovate de Biserică de-a lungul vremii. Și tot în contextul aceluiași 


11 Pr. Prof. Dumitru Radu, Biserica și neamul românesc în opera lui Mihai Eminescu, rev. Studii Teologice, nr. 1/1990, p. 30 

12 Pavel Jumanca, Amintiri, Editura David Press Print, Timişoara 2011, p. 239 

12 

13 Ridicată prin daniile mai multor comercianţi ortodocşi români, din iniţiativa protopopului loan Tomici şi a lui Dumitru 
Băiaş ( Liviu Groza, Biserica strămoșească în Banatul Grăniceresc, Ed. Nagard, Lugoj, 2007, p. 123) 

internaționalism proletar s-a creat și ruptura dintre muncitorii de la orașe și ţăranii de la sate. 

Pe plan economic, satul românesc și-a pierdut identitatea prin colectivizarea forțată a agriculturii. Se ştie 
că țăranul era atașat de pământul său printr-o legătură existenţială, morală și de credinţă, formându-se o 
adevărată simbioză între sufletul ţăranului, glia strămoșească și credința în Dumnezeu. Țăranul era conştient 
de faptul că activitatea lui agricolă se desfășura cu binecuvântarea și sub purtarea de grijă a lui Dumnezeu... 
Ori, prin ateizarea forţată a satului românesc, s-a căutat ruperea de trecutul său creștin în care s-a format. 

Privind însă destrămarea satului românesc și implicit pierderea identităţii sale în perioada comunistă, 
putem adăuga la cele până aici expuse, și faptul că industrializarea forțată a determinat urbanizarea forțată 
pe măsură să depopuleze satul românesc... 

Dar pe lângă propaganda comunismului ateu, la destabilizarea identităţii satului românesc, şi-au adus 
contribuţia și cultele și sectele neoprotestante, care au pătruns pe teritoriul României mai ales după Primul 
Război Mondial. Deşi în opoziţie cu ideologia comunistă, şi independent de aceasta, cultele și sectele 
neoprotestante, autorizate sau neautorizate, au acţionat în direcţia înstrăinării credincioşilor de autoritatea 
duhovnicească a preotului, ca și de sfinţenia lăcașului de cult, precum și de datinile tradiţionale creatoare de 
valori culturale și spirituale statornicite în bimilenara dăinuire a satului românesc. 

2. În altă ordine de idei, vom arăta că aceiaşi destrămare a satului românesc se menţine sub o altă formă 
şi în actualitatea postmodernă din România. 

După cum se știe, secularismul care defineşte separarea dintre stat și Biserică, dintre societate și religie, 
sau mai mult, dintre om și Dumnezeu, se impune ca o dominantă în mentalitatea și viaţa lumii postmoderne, 
încât asistăm și la procesul de desacralizare a activităţilor dependente de religie, precum: arta, cultura, 
tehnica, etc. Astfel, cultura tradiţională dispare sau se preface în spectacol și marfă, iar cultura umanistă este 
eliminată tot mai mult de tehno-ştiinţa inovatoare... În acest context, se remarcă şi o schimbare a mentalităţii 
satelor româneşti prin pierderea memoriei sale etnice și culturale. 

Dar la pierderea identităţii etnice şi culturale a satului românesc, cauza prioritară o are însăși înstrăinarea 
locuitorilor, datorită confuziei și dezorientării economice. 

În acest context, se apreciază, în primul rând, faptul că practica agricolă în România este rudimentară şi 
ineficientă, deşi potenţialul agricol al ţării este foarte ridicat. În concret, statisticile oficiale arată că România 
are o suprafață de 9, 4 milione hectare de pământ arabil, din nefericire 800 mii de hectare este nelucrat, 
iar în perioada 1991 — 2016, 4 milioane de hectare au fost înstrăinate (vândute străinilor). ! Dar, în același 
timp, 326 000 de hectare au intrat în proprietatea „oamenilor cu bani” din România, aceștia devenind mari 
latifundiari pe întinse suprafeţe agricole.!5 

Pe de altă parte, 128 de sate nu mai există pe harta României, unele dintre ele au fost desfinţate sau 
strămutate în perioada comunistă, datorită lucrărilor de infrastructură (hidrocentrale, canale, baraje, etc.), 
iar altele au fost desfințate sau depopulate în ultimii 30 de ani din cauza migraţiei masive spre Occident.!* 

În al doilea rând, satul românesc îşi pierde identitatea etnică prin criza demografică ce se intensifică tot 
mai mult. 

În general, se remarcă faptul că satele româneşti sunt din ce în ce mai îmbătrănite și depopulate, datorită 
faptului că numărul deceselor întrece numărul nasterilor şi al întemeieri familiilor stabilite în mediul sătesc. 
În această situaţie s-a ajuns pe deoparte, prin procesul de urbanizare, că mulţi oameni se transferă la oraş, 
unde pot intreprinde o activitate prosperă, sau, emigrează în alte ţări care le oferă posibilităţi de afirmare și 
de prosperitate mult superioare țări de origine. Statisticile oficiale arată că procesul de emigrare a românilor 
este de 3,4 milioane de persoane. Mai dureros este faptul că cei mai mulți dintre emigranţi sunt tinerii. 
Statisticile arată că 17% sunt între 25 — 29 de ani; iar procentul de 14% îl reprezintă tinerii între 20 — 24 de 
ani. 

Pe de altă parte, în jur de 300 000 de copii au rămas în ţară ca nişte orfani, întrucât unul din părinţi, sau 
în unele cazuri, ambii părinţi, lucrează în străinătate. De asemenea, în jur de 600 000 de copii ale celor care 
au emigrat, s-au născut în străinătate, unde își vor urma destinul după alte criterii decât cele româneşti'E... 

Mai tragic este însă faptul că, potrivit ultimelor informaţii, 81 de copii din România sunt declaraţi ca fiind 
dispăruţi „fără urmă”, iar 16,8% din elevi au abandonat şcoala; ca să nu mai vorbim de foarte multele şcoli din 


14 Radu Borcea, „Ce facem cu pamantul tarii: il vindem la straini, Il lasam sa se imbolnaveasca“/ https://adevarul.ro/locale/ 
focsani/ce-facem-pamantul-tarii-vindem-strainir-]l-lasam-imbolnaveascam-l 

15 https://agrointel.ro/4567/topul-mosierilor-din-romania/ 

16https://www.denews.ro/Satele-din-romania-unde-nu-mai-exista-niciun-locuitor-harta_482023.html 

17 Conform Comunicatului de presă al Institutului Naţional de Statistică nr. 215/29 august 2018, http://hwww. Insse. ro/ems 

18 _https://www.presidency.ro/files/userfiles/Raportul_ Grupului_de_lucru_Interinstituional_ dedicat situaţiei copiilor_cu 
părinţi plecaţi _la_muncă_in_străinătate.pdf 

mediul sătesc care și-au încetat activitatea datorită lipsei de elevi... 

De menţionat că majoritatea emigranților din România cu greu îşi găsesc un loc stabil şi onorabil de 
muncă în străinătate. Majoritatea activează pe unde apucă, oferind serviciile cu retribuţii sub nivelul muncii 
prestate... lar pentru mulţi dintre ei condiţiile de muncă sunt total necorespunzătoare. În acelaşi timp, potrivit 
statisticilor, în România lucrează peste 25000 de străini'*, iar numărul acestora este în continuă creştere... 

În acest context al înstrăinării, Biserica Ortodoxă Română, conştientă de calitatea ei de „mamă a neamului 
românesc”, cum am văzut că o numea poetul nostru naţional, Mihai Eminescu, se implică legitim şi activ în 
cultivarea valorilor creştinești și românești, neprecupeţind nici un efort spre a-și ţine fiii la sânul ei... 


3. Programe pastoral - misionare pentru revigorarea vieţii în mediul rural 


În cuvântul Preafericitului Părinte Patriarh Daniel la deschiderea lucrărilor Conferinţei pastoral - misionare 
din 13 — 14 mai 2019 se arată că, Biserica Ortodoxă Română militează cu responsabilitate pentru dezvoltarea 
rurală și pentru salvarea satului românesc, deoarece majoritatea populaţiei române din mediul rural aparține 
Bisericii noastre, iar preoţii noștri de la sate se confruntă cu multe probleme de ordin economic, social și 
pastoral'”2 

În principiu, Preafericirea Sa arată că „preotul ortodox trebuie să fie implicat profund în viaţa comunităţii” 

În primul rând, „se constată tot mai mult că în satul în care nu este biserică deschisă permanent, nu 
este preot, nu este casă parohială sau preotul nu locuieşte în sat, există mai multă suferință și mai multă 
singurătate, mai puţină solidaritate între oameni, mai puţină comuniune și mai puţină bucurie. În schimb, 
acolo unde biserica este deschisă, unde preotul aduce speranţă, organizând programe de întrajutorare 
frățească și mobilizând oamenii credincioşi să-i ajute pe cei săraci, situaţia spirituală şi socială a parohiei 
se ameliorează... Desigur, este nevoie de cooperarea tuturor instituţiilor care doresc să ajute concret satul 
românesc și pe țăranul român care se confruntă adesea cu boala, cu sărăcia și cu singurătatea. Nu putem 
cere credincioșilor noștri să contribuie foarte mult la dezvoltarea activităţii social — pastorale a Bisericii în 
comunitatea rurală dacă ei suntfoarte săraci. În acelaşi timp, nutrebuie să aşteptăm doar ajutorul autorităţilor, 
ci trebuie să încurajăm şi să preţuim iniţiativele din sânul comunităţii care vizează binele comunităţii. Suntem 
interesaţi ca satul românesc să fie un sat în care viaţa să fie o binecuvântare, nu o înstrăinare a oamenilor de 
propriul pământ și de propria identitate etnică și culturală..”2 

În acest sens, Preafericirea Sa recomandă următoarele măsuri concrete: 

1. Înfrăţirea parohiilor mai darnice din mediul urban cu parohii mai sărace din mediul rural. 

2. Organizarea de biblioteci la sate prin donarea de cărți. 

3. Acordarea de burse elevilor inteligenţi şi harnici de la sate ca să continuie școala în mediul rural şi apoi 
eventual în mediul urban. 

4. Cumpărarea, renovarea şi dotarea unor case de la sat, care au și grădină, de către parohii de la oraș, 
pentru folosirea lor drept case de vacanţă și pentru a dezvolta activităţi în favoarea satului. 

5. Încurajarea şi ajutorarea concretă a sătenilor de a păstra şi cinsti memoria înaintaşilor prin îngrijirea 
cimitirului, a crucii eroilor dar și oferirea de date pentru întocmirea monografiei fiecărui sat românesc de 
astăzi. 

6. Organizarea de tabere de tineret la sate, pentru a desfășura pelerinaje, activităţi culturale, social — 
filantropice și ecologice în mediul rural în colaborare cu preoţii de la sate și cu autorităţile locale. 

7. Încurajarea tinerilor de a dezvolta proiecte economice atractive în mediul rural, ca de pildă ferme de 
familie rentabile (zootehnice, legumicole, pomicole, apicole, etc.)”2 

În încheiere, se cuvine să rămănem încrezători în ajutorul lui Dumnezeu, care aşa cum spune psalmistul, 
„risipește sfaturile neamurilor, leapădă gândurile popoarelor și defaimă sfaturile căpeteniilor. lar sfatul 
Domnului rămâne în veac, gândurile inimii lui din neam în neam. Fericit este neamul căruia Domnul este 
Dumnezeul lui, poporul pe care l-a ales de moștenire Lui” (Psalmul 32, 10 — 12) 

Fie ca prin strădania noastră, harul Duhului Sfânt să restabilească identitatea satului românesc pentru 
ca Biserica lui Hristos să-și poată împlini misiunea sa mântuitoare în lume, precum și pe binecuvântatul de 
Dumnezeu pământ românesc. 


19 https://www.manager.ro/articole/analize-83/cati-muncitori-straini-lucreaza-in-romania-93625.html 

20 Preafericitul Părinte Patriarh Daniel „Satul românesc trebuie ajutat mai mult de către locuitorii oraşelor ”, ziarul ,, Lumina”, 
marți, 14 mai 2019, p4 

21 Ibidem 

22 Ibidem, p. 5 

GÂNDURI DESPRE MAICA DOMNULUI 


Preot NICOLAE IFTIMIE CĂLIN - TIBERIU 
Parohia Uivar 


Cinstirea Maicii Domnului în cultul public al Bisericii s-a manifestat, încă de la început, prin mai multe forme 
sau modalităţi de expresie dintre care cea dintâi ca importanţă este instituirea de sărbători sau zile enumite din 
cursul anului bisericesc. 

Gradul superior de cinstire acordat Maicii Domnului în cultul ortodox se vede şi din numărul mare al sărbătorilor 
închinate ei. Sfânta Fecioară este sărbătorită în chip special, de mai multe ori în cursul anului bisericesc, prin 
praznice care comemorează momente importante din cursul vieţii sale: 

e  NaştereaPreacuratei Fecioare Maria - 8 septembrie 

e  Intrareaînbiserică a Maicii Domnului - 21 moiembrie 
e  SoborulMaicii Domnului - 26 decembrie 

e  Bunavestire-25 martie 

e Adormirea Maicii Domnului -15 august 

În cultul pe care i-l oferă, Biserica are aceaşi conştiinţă a Elisabetei. Numele de Maica Domnului, inspirat 
Elisabetei, este pentru Biserică numele consacrat al Fecioarei Maria. Biserica o priveşte pe Maica Domnului ca 
pe una ce întrupează credinţa, speranţa şi aşteptarea neamurilor. Prea cinstirea pe care Biserica o aduce Maicii 
Domnului este reflectarea cinstirii pe care însuşi Fiul o acordă Maicii Sale, în cadrul creaţiei ca celei dintâi făpturi. 

Capul Bisericii este Hristos, format din sângiuirile Prea Curatei Fecioare, fapt care evidenţează rolul Maicii 
Domnului în comunitatea eclezială. Maica Domnului îşi exercită prezenţa în viaţa Bisericii prin rolul de propovăduire, 
mijlocire şi model desăvârşit pentru membrii Trupului tainic al Fiului ei şi Dumnezeul nostru, lisus Hristos. 

Evlavia creştină mărturiseşte petrecerea Sfintei Fecioare Maria la cer, cu trupul înviat în nemijlocită comuniune 
cu Domnul, unde îşi aminteste pururea 
de noi şi se roagă cu Sfinţii şi cu drepţii 
neîncetat pentru noi, de unde ne învaţă, 
ne propovăduieşte, ne inspiră ca una care 
este împreună cu Domnul, cu unicul Fiu al 
lui Dumnezeu şi al ei: lisus Hristos. Se roagă 
mai eficient pentru că participă în unitatea 
persoanei la bucuria şi fericirea divină pe 
care le gustă plenar. 

Prezenţa Maicii Domnului în cer 
constituie temeiul  evlaviei creştinilor 
ortodocşi. Sub icoana şi candela Maicii 
Domnului, în rugăciunile adresate «ei, 
credinciosul ortodox se simte sub fluxul de 
putere şi iubire, sub valul de viaţă şi lumină 
al lui Hristos. El simte că prezenţa candid 
a Fecioarei Maria, aleasă să ne mijlocească 
întruparea şi venirea în lume a Celui Preaînalt, ne confewră calitatea de prunci ai ei şi calitatea de fraţi ai Domnului. 

De aceea, dacă pe Sfinţi care sunt prieteni apropiaţi ai lui Dumnezeu, îi chemăm ca ei să fie solitori şi împreună- 
rugători cu noi la Dumnezeu, Prea Sfintei Fecioare Maria îi cerem nu numai să se roage pentru noi, ci ea însăşi să 
ne ajute, în calitate de Maică a Fiului lui Dumnezeu, fapt de care se leagă mijlocirea ei special pentru noi!. 

Creştinul ortodox are cunoştinţa prezenţei evidente a Maicii Domnului în toate momentele de răscruce ale 
vieţii, în care el se roagă cu încredere şi duioşie Mamei dăruite nouă de Fiul lui Dumnezeu. Creştinul o simte foarte 
aproape şi o venerează cu conştiinţa că cinstindu-o pe ea îl preamăreşte şi pe lisus Hristos, pentru că viaţa ei însăşi 
este Hristos. 

Prin cuvântul ei atât de sobru în Sfânta Scriptură, prin viaţa ei atât de sfântă şi, mai ales faptele dumnezeieşti 


1 Pr.Prof.Dr.Dumitru Stăniloaie, Învățătura despre Maica Domnului la ortodocşi şi catolici, p 608 

săvârşite prin ea este adânc călăuzitoare, ocrotitoare, rugătoare, solitoare, luminătoare pe căile dreptei credinţe. 
De aceea această suită de invocări o întâlnim în evlavia creştină, în teologie, în cateheze, în rugăciune şi în cult. 

Cultul Maicii Domnului implică şi un aspect moral. Credincioşul orthodox ştie că în ordinea vieţii morale şi 
sacramentale, Maica Domnului este modelul supreme al vieţuirii noastre în Hristos. Cinstirea pe care o aducem ei 
trebuie să aibă un ecou în viaţa morală a familiei creştine şi a fiecărui creştin în parte. 

Preacurata Fecioară a zămislit în sânul ei pe Dumnezeu-Cuvântul și orice creştin primeşte prin credinţă cuvântul 
vieţii veşnice în inima lui, de aceea e chemat să-l întrupeze duhovniceşte. După cum Fecioara a primit în pântece pe 
Emanuel, creştinul vrednic primeşte Trupul preacurat al lui Hristos, avându-l întreg în fiinţa sa. 

Numai în Maica Domnului credinciosul evlavios vede modul unei experienţe murale privind legătura noastră cu 
Persoana Divină că în taina fecioriei sale întrezăreşte sensul castităţii, puritatea, măteţia stăpânirii de dine şi a smereniei, 
credinţa şi discreţia, sfiala de apucăturile uşuratice şi de vârtejul ameţitor al pasiunilor înrobitoare, virtuşi prin care 
sufletele noastra îşi dobândesc curăţia și păşesc pe linia unei frumuseți morale, a unui caracter superior. 

Datorită calităţii sale de Maică a lui Dumnezeu, dar şi a vieţii Sale de o frumuseţe, sfinţenie şi smerenie fără 
pereche, Maica Domnului nostru lisus Hristos s-a impus de la început în dogmele Bisericii, în cultul creştin şi în inimile 
credincioşilor de pretutindeni. 

Dezvoltarea pe care cultul marial a luat-o de-a lungul timpului, îşi are baza în primele secole creştine, de atunci 
rămânând neschimbat şi nealterat, având în conţinut adevăruri revelate şi ziditoare a învățăturilor creştine ortodoxe. 

Cerul se umanizează, se sensibilizează, el nu mai este distant, înspăimântător şi depărtat de noi, căci în cer acum 
este o Maică ce stă alături de Dumnezeu, având pe de o parte autoritatea de Maică asupra Lui atunci când se roagă 
pentru noi nevrednicii şi păcătoşii, iar pe de altă parte, ea este acea duioşie de Maică pentru greutăţile noastre trupeşti 
şi sufleteşti. 

Cultul de supravenerare dat Sfintei Fecioare, preamărirea ei de către toate neamurile, imnele alcătuite în cinstea sa, 
icoanele care o reprezintă în biserica creştină ca pe cea mai aleasă mijlocitoare între om şi Dumnezeu. Mijlocirea Maicii 
Domnului prin rugăciuni este pentru noi mai presus decât cea a tuturor sfinţilor şi îngerilor. 

Domnul nostru lisus Hristos, primind a fi născut şi crescut, ca om, de căte o femeie, a şters pentru totdeauna stigmatul 
dispreţului cu care lumea veche înfierase femeia și aridicat-o pe aceasta la cea mai înaltă teaptă a demnităţii. 

Sunt notabile în acest sens cuvintele marelui teolog ortodox, Pr. Prof. Dr. Dumitru Stăniloaie: Temeiul acestei 
demnități stă în uimitorul fapt că Fiul lui Dumnezeu binevoieşte a se face Fiul femeii. Prin faptul că El vine pe lume 
ca bărbat, femeia nu rămâne în lume pe al doilea plan, ci i se dă marele rol de a-l fi Maică... Singura şi cea mai înaltă 
autoritate omenească, faţă de care se compară cu gingaşa reverență în veci Dumnezeu - Cuvântul, este autoritatea de 
Maică a unei femei?. 

Toate religiile afirmă că Dumnezeu se află deasupră vieţii, după cum duhul este deasupra trupului, iar cerul deasupra 
pământului. Creştinismul, însă, afirmă spre deosebire de ele, că Dumnezeu, prin întrupare, pătrunde în realitatea vieţii 
omeneşti. Recunoaşterea acestui adevăr e una cu cinstirea pe care o aducem Sfintei Fecioare Maria. Acel creştinism 
care nu cinstește cum se cuvine pe Fecioara Maria este un creştinism ciuntit şi incomplete, dacă nu e desfiinţat cu totul. 

Departe de a fi o piedică în apropierea de Hristos, cultul Fecioarei Maria este calea care ne conduce spre dobândirea 
puterii divine transformatoare, spre comuniunea cu Domnul. În cuvintele din Evanghelia de la loan, pe care Fecioara 
Maria le adresează slujitorilor de la nunta din Canna, îndemnându-i să asculte de lisus: “Orice va zice vouă, faceți!”?, 
observăm că Preacurata însăşi este aceea care ne trimite mai departe, ne îndreaptă spre Fiul lui Dumnezeu. 

Sfânta Mamă a Dumnezeu - Omului este Fecioara Maria, în afara condiţiilor omenirii căzute, este noua Evă alături 
de noul Adam, indisolubil unită cu EI, în opera de mântuire. Fecioara Maria este tipul perfect al umanităţii regenerate, 
în care Dumnezeu şi-a realizat idealul Său şi modelul tuturor virtuţilor. În faţa plinei de dar femei binecuvântate, care 
a născut ce adevărat pe Dumnezeu şi Mântuitorul nostrum lisus Hristos, trebuie să se plece toate minţile şi inimile 
credincioase. 

Maica Domnului si Pururea Fecioară Maria este maica celui ce a îndeplinit mântuirea oamenilor. Ea este maica, 
care lucrează, împreună cu trupul şi sufletul său, la cea mai mare taină a Creştinătăţii, împreună suferind încă pentru 
mântuirea noastră. 

Aşadar, se cuvine, să dăm slava cuvenită singurei femei, care prin curăţia ei totală, s-a făcut vrednică de împărtăşire 
a Logosului creator. Să luam dar exemplu de restabilire a comuniunii pimare şi de vrednicia ei pentru a ne face părtaşi 
vieţii veşnice întru Domnul nostru Hristos lisus căruia | se cuvine toată slava, cinstea şi închinăciunea în vecii veciilor. 
Amin! 


2 Pr.Prof.Dr.Dumitru Stăniloaie, Iisus Hristos sau Restaurarea omului, Craiova,1993, p166 
3 loan, 2,5 

IUBIREA DE DUMNEZEU ȘI IUBIREA DE OAMENI, 
DUPA PARINTELE ARSENIE BOCA 


(EXTRASE DIN“ CĂRAREA ÎMPĂRĂȚŢIEI “) 


Preot NICOLAE DALE 
Parohia Beregsău- Mic 


Tot războiul potrivnicului acesta a fost: ca să-l facă pe Domnul să calce dragostea către Dumnezeu 
ca Tată . Căci ştia vrăjmaşul ca plăcerea pământească, pentru cine umblă după ea, are drăceasca putere 
să desfacă pe om de dragostea lui Dumnezeu şi să i-o întoarcă spre plăcerea a orice altceva afară de 
Dumnezeu. Prin urmare dacă mai avem inima prinsă de ceva de pe pământ,stăpânitorul lumii acesteia 
încă ne mai ţine legaţi în împărăţia Lui, de vreme ce dragostea noastră către Dumnezeu incă n-a ars şi 
aţa aceea. 

“Neputând vrăjmaşul să-l facă pe Domnul să calce porunca iubirii de Dumnezeu, prin cele i le-a 
făgăduit in pustie, s-a străduit pe urmă, după ce a venit în lume, cu ajutorul nelegiuiţilor iudei, să-l facă 
să calce porunca iubirii de oameni. O, minunat război! În loc de ură, lisus arată iubirea şi răpune pe 
tatăl răutăţii prin bunătate. În acest scop, răbdând atâtea rele de la ei, mai adevărat vorbind, pentru 
ei, s-a străduit până la moarte în chip omenesc, pentru porunca iubirii si dobândind biruinţa deplină 
împotriva diavolului, a primit cununa învierii pentru noi. Astfel Adam Cel Nou a înnoit pe cel vechi” (Sf. 
Maxim Mărturisitorul, Cuvânt ascetic, Filocalia, ed. |, vol 2, Sibiu 1947, p.30). 

lubirea de Dumnezeu şi iubirea de oameni în care atârnă toată Legea şi Proorocii (Mt.22, 37-40), 
împlinindu-le lisus ca nimeni altul, prin aceasta se vedea limpede că lisus e Dumnhezeu şi Dumnezeu 
este iubire (loan 4,8). 

Prin acestea două ni le-a dat ca porunci. Aici stă taina pentru care poruncile lui Dumnezeu bat pe 
vrăjmaşul, când are cine le trăi. Căci iată : Dumnezeu se ascunde în poruncile sale, după cum ne asigură 
Sfinţii Marcu Ascetul ( Despre legea duhovnicească, Filocalia, Sibiu, 1946, ed. |, vol 1, p 249 şi ed. II, vol 
I, Sibiu 1947, p.247) şi Maxim Mărturisitorul ( Capete gnostice, Filocalia , Sibiu, 1947, ed. |, vol 2, p.193). 

În societatea omenească lisus l-a bătut pe potrivnic prin iubirea de oameni, oricât îl lovea vrăjmaşul 
printr-înşii cu ispita durerii. Şi pe urmă de tot, a venit prin orânduire dumnezeiască- ispita, tot prin 
durere, asupra trupului Domnului, ispită pe care a biruit-o, dându-şi trupul ca “ din neputinţă” (2 
Corinteni 13,4) să fie răstignit pe cruce ca un făcător de rele. Nu-şi dădea satana seama că rastignind 
“ omul” pe cruce, după ce-l va înghiti cu poftă, sau cu ura cea mai mare, va afla că prin cruce a înghitit 
pe Dumnezeu. Nu-şi putea da seama vicleanul de Taina Crucii care îi va rupe cele dinlăuntru, şi, Hristos 
lisus, Omul-Dumnezeu îi va învia pe drepţii cei din Vechiul Testament, făcând biruinţă veşnică asupra 
răului pe care o va da omului, fratelui sau ( Mt.28,10) şi ucenic pe aceaşi cale. 

Această biruinţă a lui lisus, prin omul în care se ţinea ascuns, a făcut restabilirea firii omeneşti, a 
deschis Împăraţia lui Dumnezeu, a vestit Învierea şi a dat mântuirea în dar (Efeseni 2,8).“ Asa a iubit 
Dumnezeu lumea încât şi pe singurul Său Fiu l-a dat, ca tot cel ce crede într-însul, să nu piară, ci să 
aibă viaţă veşnică” . E mai mare iubirea aceasta decât iubirea care a creat lumea. De data aceasta 
stăvilarele dragostei se ridică şi dragostea se naşte pe pământ, în persoana lui lisus, e pârjol de cer în 
inimile oamenilor. Minunea adunării puterilor sufletului (mintea şi inima), învrăjbite de fapta ucigaşă a 
păcatului, nu e cu putinţă decât în numele lui Dumnezeu. Rugăciunea neâncetată a fericitului nume: 
“Doamne lisuse Hristoase, Fiul lui Dumnezeu, miluieste-mă pe mine păcătosul” după îndemnarea Sf. 
Pavel : “ Neîntrerupt vă rugaţi” săvârşeşte minunea unirii în dragoste a celor învrăjbite întreolaltă de 
păcat. 

Dragostea în duhul lui Hristos, in trei vârste se vede: 

- În iubirea aproapelui ca pe tine însuţi (Mt.19,19), 
- În iubirea mai mult ca pe tine însuţi- iubirea de vrăjmaşi (Mt.5,44), 

- În iubirea ca jertfă pentru oameni (Mt 15,13). 

Până la măsura iubirii de vrăjmaşi sunt datori să ajungă toţi creştinii care au de gând să se 
mântuiască, pe când la vârsta a treia a iubirii foarte puţini ajung. lubirea n-are marginile omului, nici 
spaţiul, nici timpul; nu piere niciodată, e puternică încât străbate dincolo de mormânt şi ajunge pe cel 
iubit. Străpunge iadul care nu-i poate sta împotrivă şi străbate cerul. lubirea e însuşirea lui Dumnezeu, 
prin care a creat lumea văzută şi nevăzută, şi toată făptura care-l cunoaşte de Tată, e străbătută de 
iubire. Dacă am stărui cum trebuie în iubirea aceasta fără margini, s-ar răsfrânge şi în noi mulţime de 
însuşiri dumnezeieşti, prin har nu prin natură, în primul rând n-am fi aşa de mărginiţi într-o mulţime 
de privinţe.... Cu adevărat, iubirea e calea cea mai scurtă şi mai presus de orice cale, spre desăvârşire 
(| Cor. 12,31) printr-însa avem inlăuntrul nostru Împăraţia Cerurilor. Adevărata restrişte a omului stă 
în faptul că nu iubeşte deplin. Când viaţa omului iese teafără din rătăcirile eului şi îşi găseşte în suflet 
unitatea sa cu Dumnezeu, atunci conştiinţa veşniciei e un dat imediat al existenţei, tot aşa ca lumina 
într-o flacără. Toate conflictele vieţii se dezleagă, toate contradicţiile se împacă; ştiinţă, iubire şi acţiune 
se armonizează. Bucuria şi durerea se contopesc în frumuseţe, plăcerea şi renunţarea se egalează în 
puritate, fiecare clipă vesteşte pe cel veşnic. 

Învățătura cea desăvârşită a lepădării de sine o avem de la “ Cel ce în chipul lui Dumnezeu fiind nu 
a ţinut ca la o pradă la egalitatea sa cu Dumnezeu, ci s-a golit pe sine, a luat chip de rob, facându-se 
asemenea oamenilor şi la infăţişare desăvârşindu-se ca un om. S-a smerit pe sine ascultător făcându- 
se până la moarte şi încă, moarte pe cruce” ( Fil 2, 6-8). Aşadar, desăvârşita lepădare de sine e totuna 
cu smerenia. lar cu aceasta s-a definit desăvârşirea. Atunci când oricine întreba pe Sf. Isac “ - ce e 
desăvârşirea?”, sfântul răspunde: “ o prăpastie de smerenie !”. Prin urmare, pe căile desăvârşirii lăuntrice 
nu poţi merge decât sperând, primind cu bucuria acestui rost toate împotrivirile și absurdităţile ce ni se 
întâmplă în fiecare zi. 

PREZENTĂRI DE CARTE 


ANA POP SÎRBU, LUDOVICA' 


Dr. FLORIN-CORNELIU POPOVICI 


Întoarcerea fiicei risipitoare 


Două sunt reperele onomastice de forță care-mi trec prin gând la auzul numelui de Ludovica, de o sonoritate 
și nobleţe aparte: Lodovica Rebreanu, personalitate puternică, marcantă și autoritară, mama celebrului scriitor 
Liviu Rebreanu, cel dintâi născut în Târlișua bistrițeană (dintr-o serie de 14 copii), pentru care mama făcuse 
un adevărat cult, și Ludovic al XIV-lea, Le Dieu-Donns, 

„Darul lui Dumnezeu, Regele-Soare francez, monarhul Ana Pop Sîrbu 
cu cea mai longevivă domnie din istoria caselor regale 

europene, 72 de ani, cunoscut, între altele, drept ctitor 

al Palatului Versailles și autor al celebrei butade „Statul 

sunt eu!” 


= 
Cartea pe care o trimite-n lume astăzi Ana Pop Ludovica 


Sîrbu, precum brăzdau odinioară zmeele cerul 

încărcat de sacralitate al Teacăi, momentul ei auroral — - 
de debut ca prozator, dincolo de puternica amprentă 

autobiografică (există o nepoată Ludovica, după cum 

există bunica Ludovica -un fel de Geea Mater în jurul 

căreia gravitează şi se coagulează întreaga familie-, la 

fel de bine ca Ana-Ludovica), anacronică în structură 

și în conţinut, e „contaminată” de măreţia acestui 
nume, Ludovica, în cazul de faţă apărținător de ruralul 
românesc, personaj principal al unui volum redus ca 
întindere, dar cu valoare de experiment, „regina” în 
opinci, căreia îi poate fi atribuită o butadă la fel de 
celebră ca şi a augustului suveran menționat: „Satul 
sunt eu!” Nu e o formă de infatuare și nici de sperjur, 
ci expresia unor trăiri sufletești profunde faţă de locul 
de baștină, faţă de Axisul ardelenesc al propriei lumi, 
Teaca bistrițeană, din care își revendică originea și 
seva. Interesant este că numele explicit al Tecii apare 
evocat abia către jumătatea cărții, semn că aducerile- 
aminte își conţin doza de traumă, la mijloc fiind și 
strategia scriitoricească a suspansului, a amânării. Ana ( DIPIP!| 

Pop Sîrbu scrie din dor, scrie ca să-și mai ostoiască David Piesa PA 

dorul de Teaca. Întâlnirea cu amintirile se consumă 

la modul festivist-celebrator: „-Ce avea comuna asta, 

Teaca, pe timpuri, Ludovica? 

-De ploua, îţi puneai un chepeneag pe tine și te duceai seara cu laptele la domnii din sat. Nu-ţi era frică nici 
măcar de câinii din sat. Ştiai că ai în straiță un lopătău cu care-i poți lovi, de sar la tine. Nu veneau buluc pe ștrec, 
poate din cauza licuricilor, credeai tu, copilă fiind. Călcai buiastră pe șinele de ștrec, uitându-te din când în când la 
hăizașurile de dincolo de grădini. Apoi, coborai iute și te-ntindeai să prinzi o prună hitioană. Aveai un leiber bine 
lipit de trup, cu bumbi de os. 

-Mergeam cu tine împreună la <<joururi>> la gară. Numai ţârâitul greierilor se mai auzea sau tic-tacul 
pământului. (78-79). 

Ana Pop Sîrbu nu este la prima întâlnire fericită cu experimentul literar. Ca poet, ce deţine în palmares opt 


1 Timişoara, Editura David Press Print, 2019, 162p. 

volume (cele mai recente apărute cu o cadență de un volum la un an, fapt ce atestă prolificitatea autoarei în 
manieră de lirism), domnia sa se legitimează prin Versuri&Reversuri (2014), un experiment literar realizat în tandem 
cu profesorul Ilie Gyurcsik, în care reveriile poetice ale scriitoare sunt subtil tălmăcite hermeneutic de eruditul om 
de cultură. 

Ana Pop Sîrbu înveșniceşte prin/în scris veşnicia născută la sat. Astăzi, în timp ce unii fug sau se dezic de limba 
română sau de satul natal ca de-o boală rușinoasă, confruntat astăzi cu drama depopulării și a aneantizării, scriitoarea 
se plasează în contra curentului și, la vârsta maturității biologice și a creaţiei, se autoextrage, autorecuperează din 
cele patru puncte cardinale ale existenţei, își restringe simbolic fiinţa, refăcând un joc de puzzle în scop identitar. 
Referitor la ideea de joc, Ludovica este înseși expresia jocului, rădăcina lud-ludă fiind ilustrarea ludicului, căruia i 
se circumscrie și joaca de-cuvintele la care se dedau protagonistele cărţii, Ludovica și Petra, personaje-pretext, 
tot atâtea identități de împrumut ale scriitoarei Ana Pop Sîrbu. Întoarcerea acasă în chip de fiică risipitoare nu-și 
propune să refacă itinerariul biblic veterotestamentar, ci echivalează cu un pelerinaj la locurile sfinte simbolizate 
de satul natal, pe care îl percepe cu ochii omului de la oraş revenit la matcă după îndelungi, nostalgice și sinuoase 
peregrinări prin viaţă (în realitate, sentimental, sufletește vorbind, Ana Pop Sîrbu nu și-a părăsit niciodată satul, 
topos de tip alfa şi omega). 

Din punct de vedere cultural, și aici e un punct forte al cărţii, prin Ludovica, Ana Pop Sîrbu întinde punți, devenind 
un fel de „pontif” în variantă feminină, vine în întâmpinare, desenează o acoladă drăgăstoasă imaginară între 
două spaţii învecinate geografic, dar și împărtășind un destin comun: Banatul și Ardealul, în ambele regăsindu- 
se în egală măsură (nu în calitate de „venetic” sau de „vinitură”, cum plastic se exprimă limbajul popular, ci ca 
cetățean român cu drepturi depline), pe ambele experimentându-le, trăindu-le cu plenitudine. De aici și caracterul 
recuperator. Există pasaje din Ludovica de același calibru calitativ narativ ca fragmente extinse din cartea Anișoarei 
Odeanu, Acele lucruri mari. Pentru ardeleanca Ana Pop Sîrbu, ca și pentru bănăţeanca Anişoara Odeanu (născută 
în Pădureni, județul Timiş), satul românesc e unul dintre lucrurile mari care le conturează biografia. 

Țară-țăran-ţarină, substantive comune aparținând de aceeași familie lexicală, sunt percepute de Ana Pop 
Sîrbu cu Majusculă. Nu e o simplă carte, ci o veritabilă carte de identitate, carte verde, act de legitimare prin care 
scriitoarea continuă să (se) descopere. În acelaşi timp, e ilustrarea apartenenţei sale la un spaţiu cu încărcătură 
magică, atestat de mândrie locală şi naţională. Cum personalitatea marelui Rebreanu copleșește, situându-se, chiar 
şi geografic, în imediata sa vecinătate, Ana Pop Sîrbu consideră o datorie de onoare să ducă mai departe vorba 
despre satul ardelenesc, să potenţeze și să împrăștie (Po)vestea, fapt ce o transformă într-un autentic și iscusit 
mesager, altfel spus, scoate din teacă Teaca de obârşie, o expune la lumină, punând-o-n valoare ca pe-un odor. 

Dacă unii scriitori au devenit prozatori „din silă” (așa cum îi mărturiseşte Viorel Marineasa lui Robert Șerban în 
recenta carte de interviuri), Ana Pop Sîrbu-cea-lăută îmbracă haina nouă cu eleganța, cochetăria și demnitatea cu 
care o fac personajele sale feminine din Ludovica, semn că ieșirea lor în lume nu se produce oricum, cantonarea 
scriitoarei pe detaliile vestimentare nefiind una întîmplătoare, ci „croi” nou, rezultat al unor speculaţii de natură 
hermeneutică, după strălucitul model al Arlechinului purtător de mantie plămădit de profesorul Ilie Gyurcsik în 
revelatoarea sa carte Paradigme moderne. Autori. Texte. Arlechini (2000). La fel de bine, Ludovica se înscrie în 
contextul Anului omagial al satului românesc, proiect demarat de Patriarhie, la 100 de ani de Românie modernă. 

Ana Pop Sîrbu își trăieşte satul natal, pentru ea e mereu viu, rămâne pentru eternitate acel sat de legendă 
perceput încă de pe vremea când se prindea în horă. Legătura sa cu glia, vatra, ulița sau ograda este una organică, 
ombilicală. Reușeşte scriitoarea să spună totul despre Teaca, alimentându-și astfel vocaţia integratoare? Cu 
siguranţă că nu, de unde şi caracterul fragmentar al rememorărilor, satul respectiv continuând să-și păstreze 
nealterată doza de mister, istoriile necunoscute sau, după caz, isprăvile despre care încă nu a sosit momentul să fie 
făcute publice. Important este că prozatoarea nu uită, nu uită să se întoarcă la origini, să se raporteze la ele, să se 
hrănească dintr-un univers rural plin de sensuri, de eresuri și de semnificaţii profunde. 

Ana Pop Sîrbu aruncă sămânţa în brazdă, durează, temeluiește, sfințește locul, adaugă la zestrea culturală 
ardelenească, rodește, înmulțește cuvântul. Din dragoste de loc, din dragoste de dor, satul, echivalent al 
nemărginirii, al orizontului fără capăt, al drumului fără capăt, al Axis-ului Mundi, satul-altar, satul-biserică este 
venerat cu pioșenie. Pentru domnia sa, Teaca natală niciodată nu se va „prescrie', de aceea își îngăduie răgazul 
să(-l) scrie. Ea nu se dezice, ci zice de sat. Din Teaca bistrițeană, Ana Pop Sîrbu face un credo rural. Fără toposul 
în jurul căruia își organizează şi proiectează fiinţa, care nu e un loc oarecare, un contur banal pe o hartă, ci un 
univers în sine, ea ar fi incompletă, piezișă. Ana-Ludovica este unul dintre oamenii locului. Din această postură 
scrie, mărturisește, primește și deopotrivă lasă moștenire. 

Ludovica este o carte a patimilor, scrisă cu patimă (în genul Îndreptarului pătimaş al lui Emil Cioran), dar și 
contracronometru, cu respiraţia tăiată și cu penelul înmuiat în sânge, după spusele prozatoarei. Ana Pop Sîrbu 

trudește la această carte (echivalentă cu drumul spre Centru, cu întoarcerea la sacru sau la valorile perene), se 
nevoieşte, deszăgăzuiește energii în stare latentă și baiere/bariere sufletești, concentrează, esenţializează, 
se întoarce la matricea-i existenţială. E spaţiul întâlnirii de bun augur dintre rurala Ana şi orășeana Ana, dintre 
juna Ana și matura Ana. Concretizare a nevoii acute de a spune, de a împărtăși și a se împărtăși, Ludovica poartă 
amprentele genetice ale satului din care provine scriitoarea, se conectează deopotrivă la „atunci” și la „acolo”, e 
prezentă. Maria Americana sau bunica Ludovica, regina-țărancă sau ţăranca-regină, fără coroană și fără sceptru, 
duce povara eredității, a ei și a satului din care se trage. Pe de altă parte, nepoata Ludovica sau, prin extensie, 
alter ego-ul Anei Pop Sîrbu, nu lasă în urmă un sat oarecare, ci o carte, satul ca o carte deschisă: „Bunica dinamiza 
totul în jurul ei. Orice rochie pe care o purta duminica avea semitonurile ei. Oh, corsetul! Ce era opulent, strângea. 
Din poza găsită de tine, Petra, bunica Maria este cea din mijloc, din rândul al doilea de sus. S-a dus în Cleveland 
o țărancă mică, slabă și iat-o, revenită în România. Vorbea englezeşte cu preotul din satul vecin. Avea un colorit 
plăcut al feţei, dar era osoasă, fără siluetă. În poză purta o rochie de mătase în valuri. Parcă ar fi nişte margarete 
albe de câmp. O evoc acum, de Rusalii, pentru că întotdeauna, înainte de a merge la Liturghie, mă punea să-i leg 
corsetul roz-pal, adus, fireşte, din America. M-ar fi vrut blondă, nu șatenă. Stăteam în faţa ei cu ochii plecaţi şi-mi 
frecam mâinile de emoție” (110) 

Întoarcerea la origini, la locul de baştină e privită de Ana Pop Sîrbu ca o datorie morală. De la un om cu carte, 
Ana Pop Sirbu se întoarce la obârşie ca un om cu cărţi. Teaca-Mamă e un simbol protector, feminin, înveliş ocrotitor, 
de tip incintă. Pentru autoare, Bistriţa, Ardealul, la modul general și Teaca, la modul particular, sunt parte din 
România profundă. De ce se întoarce tocmai acum la kilometrul zero al propriei existențe? Pentru că a ajuns să 
înțeleagă cum se cuvine sensuri și semnificaţii labirintice, rosturi și meniri ascunse, pentru că maturitatea îi permite 
să privească, să compare şi să evalueze. 

Ana Pop Sîrbu nu scrie, ci brodează cu și pe firul amintirilor, cu cipcă. Ceea ce rezultă e o carte albă, de tip.iie, 
costum popular ardelenesc. În acelaşi timp, desţeleneşte, aduce un elogiu extins Ardealului, Bistriţei, Tecii, mamei, 
tatălui, strămoșilor, meleagurilor natale. 

Ceea ce frapează dintru început e prezenţa personajelor cu nume „domnești”, de „esență” tare care deschid 
naraţiunea: Ludovica și Petra, descendente din Teaca, „corupte” de civilizaţie, arhitect și pictor, care revin în locuri 
familiare și familiale într-o vacanţă de vară, prilej de a da friu liber aducerilor-aminte, de a explora ce se mai păstrează 
intact din specificul şi tradiţia locului. Primele pasaje ale cărţii le găsesc explorând podul casei strămoșești, însă nu 
oricum, ci urcând pe-o scară de lemn, gest plin de semnificaţii. E un spaţiu conservator de tradiţie (ruralitatea 
idilică, atemporală, cu o identitate clar conturată) care, iniţial, li se refuză, opune rezistenţă, încearcă să se apere 
de intruși, cere ofrandă din partea acelora aflaţi în trecere (Ludovica se rănește, sângele îi curge, în ton cu roșul 
aprins al buzelor date cu ruj ale Petrei, amprentează genetic locul). Urcatul pe scară aduce cu sine schimbarea 
de perspectivă (pe parcursul cărții vom vedea cât de importantă este perspectiva pentru poeta, prozatoarea și 
criticul de artă Ana Pop Sîrbu), de unde binomul sus-jos, ascensiune-coborâre, spaţiu-timp, creaţie-analiză, 
fiinţă-nefiinţă. Deloc întâmplător, scara e în strânsă legătură cu pedagogia privirii, cu raportul dintre privitor și 
cel privit. Sub aparenţa gestului simplu, banal, urcușul pe scară e sinonim cu urcușul în viaţă, cu arderea etapelor 
existenţiale fireşti, cu evoluţia în plan personal și profesional. 

În debut, propoziţiile sunt simple (cu rol de fixare şi ritm de metronom), dialogul dintre cele două fete pare 
restrîns la fila de abecedar, economia de cuvinte evidentă. E însă un tertip scriitoricesc, strategie a (de)punerii în 
pagină, ce marchează, pe de-o parte, liniștea și sacralitatea locului (unde nu se cuvine să se rostească vorbe de 
prisos, să fie perturbată sau să se împieteze, prin discurs inadecvat, starea de împietrire-încremenire), pe de alta 
pregătește terenul pentru fraza de tip fluviu și pentru dizertaţiile pe marginea tehnicii clar-obscurului din pictură, 
pentru dialogurile docte despre artă, calofilie și estetism dintre cele două tinere cochete, modelate prin cultură, 
obișnuite să se poarte decent, asortat și îngrijit (a se vedea detaliile vestimentare), cunoscătoare a tehnicilor/ 
artei coloristice combinatorii. Lor li se adaugă diferenţele de ton (când adolescentin, când matur), inserțiile/ 
faliile temporale semănate subtil de autoare, momentele comemorative, pătrunderea în și focalizarea pe lumea 
propriu-zisă a satului (tablouri rurale), cu tot ce presupune acesta: obiceiuri, port popular, sărbători, datini, oameni, 
fapte, întâmplări, limbaj popular și credințe populare, gastronomie locală, herbarii, leacuri etc., lucruri care fac din 
Ludovica o carte „altfel” 

În termeni moderni, Ana Pop Sîrbu îşi externalizează trăirile, emoţiile și simţirile, împământenește același stil 
cald, blând, molcom, așezat, duios cu care ne-a obișnuit în volumele-i de poeme ce au consacrat-o. Structural 
vorbind, ea se găsește la interesecţia ruralului cu citadinul, experimentează starea de mijloc, răscrucea, scindarea 
între și între. Ce îi lipseşte unui topos compensează celălalt, însă singurul în stare să înrobească sufletește este satul, 
în care progresul este, paradoxal, și o formă nedorită de regres. Tocmai amprenta rurală originală și originară este 

căutată cu acribie de scriitoare, gest prin care îşi motivează absenţa de la faţa locului, de la locul faptei, de la locul 
(în)fiinţării. Şi, la fel de paradoxal, dacă Ana Pop Sîrbu ar fi rămas locului, nealipindu-se de Banat, poate că nu ar fi 
fost atât de nostalgică, atât de motivată să spună și să revină ritualic. Părăsind satul natal, are răgazul detașării, al 
ieșirii în afara spaţiului de locuit și în afara sinelui, are posibilitatea de a-și obiectiva subiectivitatea. Plec ca să pot/ 
să fiu în stare să mă întorc, plec ca să fiu în stare să rămân atașată de plai, pare a spune Ana Pop Sîrbu, filosofia ei 
de viaţă. Cum se întoarce acasă cea modelată de cultură, de educaţie și de civilizaţie? În niciun caz înstrăinată, ci 
îmbogăţită, (de)plină, semeaţă, capabilă să (se) scrie, să plămădească Povestea, precum țărăncile din Teaca aluatul 
în covată, semn că „uceniciile” la porţile orașului i-au prins bine, i-au fost cu folos. Drama ruperii e înlocuită acum 
de bucuria regăsirii. Asemenea poemelor sale, Ludovica e lepădare de întunericul nepăsător din sine, e perindare 
nostalgică prin cămările sufletului. În poeme și în proză, indiferent de statut sau de identitate, personajul predilect 
al Anei Pop Sîrbu e Îngerul din zid, personaj-contur, eterat, prezenţă hierofanică. 

Ludovica e o carte de locuire, carte de imobil. „Gloria întinerește', remarca poeta în Comete tinere din volumul 
Morfologia nopţii (2013), volum care, asemenea celor șapte ce îi preced sau succed, anticipează cumva personajul 
Ludovica. La Ana Pop Sîrbu cartea e vie, e făptură de lumină, iar scrisul o modalitate terapeutică de dezinsingurare. 
Nu știu ce își va fi imaginat poeta când privea cerul înstelat din Teaca natală, nu știu ce legi morale interioare o 
guvernau în manieră kantiană, nu știu ce-și va fi imaginat când a părăsit Teaca maternă, nu cunosc dimensiunea 
holocaustului-ardere de tot interioară, însă pot doar să intuiesc bucuria care-o încearcă oridecâteori revine la 
matcă, azi poate mai pregnant ca oricând, prin cartea de față, omagiu adus strămoșilor. 

Bizarele treceri ale scriitoarei de la o idee la alta („,-Sari de la una la alta, Ludovica [...]”-95), de la un topos la 
altul, de la o stare sufletească la alta, pendulările între închipuire și vis, între realitate și realitatea confecționată 
după bunu-i plac, ruperile de fir narativ, evitarea monotoniei, unitatea în diversitate, tendinţa de a cuprinde cât 
mai mult pe un spaţiu restrâns, inserţiile intertextuale ce privesc tehnica picturii și a clar-obscurului, comentariile 
punctuale despre artă, virarea bruscă de la idilismul rural la pasajele intens tehnicizate (acelea în care se resimte 
profesionalismul criticului de artă, dar și a expertului în policromie, în tehnica fotografică şi a alternării luminilor cu 
umbrele), au rolul de a contraria și de a bulversa cititorul mai puţin familiarizat cu tehnica divagaţiei, a stop cadrelor 
și a schimbării perspectivei. Nefiind o carte de tip „clasic, „tradiţional”, cât, mai curând exerciţii de prestidigitaţie 
proprii unui scamator, Ludovica mizează pe spontaneitatea scriitoarei, pe abaterea de la canon, pe strădania de 
amalgamare a problemelor extrase din repertoriul rural și cel citadin, pe alternarea elementelor de limbaj popular 
(ardelenisme) cu elementele de limbaj specializat. Din această perspectivă, Ludovica e valoroasă din perspectivă 
etnografică, lingvistică, folclorică, antropologică, dar și a criticului și consumatorului de artă. Pentru scriitoare, 
Teaca însăși e Artă cu metodă, calofilie extinsă: „Expresia feţei era firească, fără niciun simulcaru” (12), „Simt cum 
lumina laterală cade altfel, e uşor violetă” (18), „,...simţea cum se fărâmiţează culorile de pe această fotografie de 
carton [...]”(22), „„E o abatere de la regulă să priveşti din umbră ceea ce poți privi din față:, „Am învăţat că poezia 
policromă în pictură se naște și când vezi norii cum trec ca din întâmplare, dar pe suprafața picturii se alternează 
planurile de culoare”(27), ...văzu pe umerii ei o lumină cu reflexe reci ce cădea de niciunde. (33), ,„Roșşul bătea într- 
un ton rece (46), „Efecte de închis spre mai închis, efecte tari. (51), „Totul iradiază lumină. Nicio semiobscuritate.” 
(84), „„-Ce urmărim acum? Studiul expresiei unui chip sau mijloacele tehnice prin care-l realizează?” (99), „Amândouă 
aveau un simţ subtil al culorilor” (100), „Lumina din colţul mesei dă tensiune comunicării celor două personaje. În 
aparenţă, doar. Simţi, privindu-le, gradaţia fină a lipsei de comunicare. Cafeniul închis, verdele dominant și negrul 
şters dau echilibru tabloului. (112-113), „„-Suprafaţa, aparenţa, scheletul unei lucrări sunt fundamentale. Trebuie să 
o porți mult timp în gând și numai după aceea ești liberă în fața materialului. (122) 

La fel de bine, lucru evident în Ludovica, este tentația Poeziei. 


Ardelenismele presărate de Ana Pop Sîrbu aduc savoare lexicală, ilustrează stilul poporan, sunt cuvinte-cheie 

ce permit reconstituirea unui univers rural domestic cu valențe magice: „șirepuri” (11), „cipcă”, „cioareci”, „drod”, 
„Ppăsură”, „opinci”, „gurgui”, „nojiţe” (14), „fuștei”, „ștrec” 

(18), „ţâncule” (19), „șuștar”, „sfeter”, „otavă” (20), „târnaţ”, 


„ciont”, „poiată” (24), „pozar”, „spiler” (36), „pontos" (37), „bărbuncași (29), „tilăveau”, „ţucăr”, „vălău” (38), „covată”, 


„căpiţă de fân” (42), „dohot”, „lespede de tuci” (43), „„pleul”(51), „ştrimf”, „şură”, „şperlă|, „şoprul” „şurluie”, „şuştarul” 


(53), „teleleu', „pospăiat”, „crida” (54), „durige'”, „delevar” (57), „corliţă” (58), „silvoizul”, „coșarca mare de nuiele” 
(62), „vorovit”, „nime” (63), „durigat”, „culpător” (64), „pitula”, „beteag” (66), „bolânzala”, „Aciuiește-te” „haida', 
„Șugubăţ”, „tăte” (67), „Fideul, laboșul cu popricașul de pui”, „ploctăn”, „hăizașurile” (68), „cantă” (81), „urdaș” (82), 


„zama" (83), „batule” (84), „zbruși” (85), „gorduna”, „turnării”, „straița” (87), „ștricălea”, „jăb (89), „balmoșs"(91), „șagă” 

(92), „învârtecușurile” (93), „cioareci”, „chimir”, „Pieptarul” (97), „poiată”, „găbănaș”, „fărină”, „făcăleţul” (99), „vălău', 

„ciacliile” (100), „blid” (103), „curechi pârgălit”, „palaneţe din varză călită sau din silvoiz”, „guiaș de cartofi” (105), 

„oablă”, „foale” (108), „canapeiul cu părnăjac din pănuși uscate de porumb”, „gătejele” (125). 

La fel de importane sunt toposurile rurale, persoanjele aparținătoare, obiceiurile, credinţele populare, amintirile, 
viețuitoarele, panoplia de obiecte gospodăreşti - momente de referinţă, tot atâtea monumente clădite pe fundal 
sufletesc, cu ajutorul cărora Ana Pop Sîrbu baleiază, trece în revistă cam tot ce înseamnă zestrea culturală a satului 
Teaca: podul casei țărănești, scara, porumbarul, grădina, ograda, grajdul, caii, livada, ulița, lanul de ovăz, șura, 
grădina cu mușcate, clopotele și turla bisericii, costumul popular, caietul de însemnări, lada cu fotografii-document 
(migraţia ardelenilor către Lumea Nouă a anului 1914), poşeta roșie cu Albumul de Artă, sâmbăta morţilor și 
„țigăncile din luda” (23), anii de școală, clasa a șaptea, cântarea Imnului de Stat, profesorul de geografie, curtea 
liceului, parcul cu scenă și halviţă, hora, adăparea vitelor și a cailor, strânsul fânului, baia ritualică în covată, străina 
venită-n sat să cerceteze crucile din ţintirim, drezina și mocăniţa, confecționarea zmeelor, ștrecul, lădiţa cu răţuşte, 
uliul, praștia, cuferele bunicii, curăţitul pomilor și al zăpezii, poza regelui Mihai, vița de vie, spaimele copilăriei, 
la cireşe, în târgul de luni, ritualul plămădirii Pascăi, cuptorul de pâine din ogradă, Săptămâna Luminată, taina 
spovedaniei, mulsul vacilor, locul pisicilor, „grădina mică de flori de pe lângă târnaț” (74), ritualul urcării fânului în 
pod, masa de Rusalii, „Crucea Mântuitorului din vârful dealului Tecii” (81), prânzul secerătorilor, culesul usturoiului, 
războiul de ţesut, pădurea Lunca, viile sașilor, drumul Hăgăului, intrarea în Post, sărbătorile de An Nou, pregătirea 
magiunului, culesul bostanilor, „piramida” de la Archiud. 

Un loc important în economia cărții îl ocupă herbariile, descrierile de plante de leac, semn că satul e depozitarul 
unei comori fitoterapeutice de nepreţuit, laolaltă cu cunoștințele vaste ale celor din popor, transmise din generaţie 
în generaţie, parte din fabuloasa cultură arhaică. 

Paleta personagială este una bogată, de la personajul individual, trecând prin cuplu-tandem, la cel colectiv: 
moșul Niculăiţă; Hardy; Olimpia; Eugenia; Dora și Mary; Leonora și Vasile; preotul Samoilă; Candic; familia Demeter; 
învăţătoarea; Vioala, vaca nărăvașă; Minu; Nicolae; Eva; Olguţa; lta; Dida; Emil; Lucian; lonica; Mărcuș; Kati; Nariţa; 
Nana; Rodica; Maricica; Victoria; Binder, muzicantul satului; profesoara de Fonetică de la Facultatea de Litere din 
Cluj; pictorița Eugenia D., pictorul Daniel Ursache; jupânul Harwig. La Ana Pop Sîrbu vântul devine personaj. La fel 
şi Teaca. Culoare, cuvânt, miros -tripleta care înveșnicește, care readuce în actualitate toposul, varietatea narativă. 

Jocul de-a cuvintele, obsesivul „Hai să ne jucăm de-a cuvintele!” „Hai să scriem o poveste!” „Hai să facem un text 
în proză!” gimnastică a minţii, dar şi abilitatea de a mânui vorbele, nevoia de Vers și de Poveste (48), ce presupune 
spontaneitate, libertate și creativitate, echivalează cu o provocare. Ana Pop Sîrbu se dedă jocului, se abandonează 
lui, copilărește, se confundă, contopește, identifică cu el, joacă leapșa cu propriile-i amintiri. Ludovica („Numai 
eu știu rânduiala!” -32) și Petra se stârnesc una pe alta, întreabă, răspund, își aduc aminte, improvizează ad hoc, 
își imaginează, își dau „pase” și întâietatea la cuvânt, scopul fiind acela de a transmite cititorului cât mai mult din 
imaginea satului ardelenesc. Predispoziţia la joc, în completarea herbariumului sau a rețetarului naturist prezente 
în carte, denotă o concepţie sănătoasă despre lume și viaţă, pozitivă, solară, ce ţine cont de folk și de lore, de 
înțelepciunea populară. Ana Pop Sîrbu exploatează din plin o calitate pe care o are: aceea de fiică a satului bistrițean 
Teaca. În cartea ei (temeluire, autozidire în scopul de a fi una cu satul natal, de a-şi pecetlui legătura indisolubilă 
cu Matricea), compoziția textuală se împletește armonios cu compoziția picturală. ărancă sau doamnă de la oraș, 
Ana Pop Sirbu e un spirit liber, creator, ludic, artist care-și suprimă în scris nevoia de creație și de analiză. Bun 
practician, dar şi teoretician al operei de artă, ea e „liberă, adânc spirituală, nestânjenită” (96). 

Precum Maria Americanca, ce-și ia cu împrumut numele domnesc de Ludovica,în periplu-i efemer prin Lumea 
Nouă, replică dată Lumii Vechi reprezentată de Teaca ardelenească, Ana Pop Sîrbu nu rezistă să rămână departe de 
origini, ci se întoarce periodic, cu evlavie, la matcă. Ca și Americanca ce-și face un rost dincolo de Atlantic, Ana Pop 
Sîrbu, cea care, asemenea Petrei, „șurluie bine cânepa cuvintelor” (53), îşi face un rost publicând Ludovica, mica sa 
comunitate de avere. 

Carte de tip foaie de zestre, carte cu miros de lavandă sau de mere coapte pe credenţ, carte naivă (asemenea 
picturilor naive), carte de tip șevalet, „cuvente den bătrâni”,ușă fermecată (44), carte de leac(uri), caracterizată 
prin frecvenţa detaliilor, prin desele intrări-ieșiri ale personajelor din scenă, carte cu valoare (foto)documentară, 
literară, carte a contrastelor, neconvenţională, cu un autor greu de „prins', carte-colecţie de stări, două cărți într- 
una singură, prima, dedicată satului, a doua criticii de artă, pendulând între labirint, impresie și expresie, Ludovica 
e certificarea faptului că, pentru Ana Pop Sîrbu, Ardealul, respectiv Teaca natală nu sunt uși interzise, ferecate, ci 
dimpotrivă, un „drum fără capăt (132), lucru evident în finalul deschis, pretabil interpretărilor multiple: „Acum 
merg pe un drum îngust cu unghiuri dure, tăioase. Deschid ușa. Nu mi se pare nimic palpabil. Am ochii speriaţi şi 
colţurile gurii în jos. Lipită şi mai strâns de perete, nu știu cum să înaintez, unde să mă așez. (148) 

VALENTIN BUGARIU, DIN PRIDVORUL CREDINȚEI 
(STUDII, NOTE ȘI ÎNSEMNĂRI PAROHIALE)" 


MIRCEA-GHEORGHE ABRUDAN 


"SR Biserica Ortodoxă Română a avut întotdeauna între slujitorii ei devotați și unii 
"care s-au distins prin cărturărie, împodobind în acest fel ostenelile lor pastorale cu 
"edificarea culturală a poporului încredințat lor spre păstorire. Alături de profesorii de 
teologie din învățământul liceal și universitar, aceștia formează elita corpului clerical 
românesc, de care Ortodoxia românească are și astăzi atât de mare nevoie. 

Părintele Valentin Bugariu, din anul 2011 preot paroh la parohia Birda, județul 
Timiş, face parte dintre slujitorii cărturari ai Bisericii Române nu numai prin studiile și 
| Din pridvorul diplomele de licenţă, de masterat și doctorat, acumulate în tinereţe, ci și prin activita- 
credinţei tea publicistică și de cercetare științifică desfășurate de mai bine de un deceniu și ale 
cărei roade sunt reprezentate de o serie întreagă de articole, studii, cronici, recenzii și 
volume publicate de-a lungul anilor. Cea mai recentă izbândă editorială, apărută în 
vara anului 2019, restituie la un loc rezultatele scriitoricești ale autorului din ultimii 
„. cinciani.Acesteaau fost reluate și puse împreună în acest volum din dorinţa lăudabilă 

de a „reliefa contribuţia Bisericii Ortodoxe Române la realizarea marilor deziderate 
i naţionale: de unitate, de consolidare a culturii românești și de păstrare a identității 
naționale” (p.6). 

Volumul este structurat pe trei secțiuni: Studii, note și însemnări, precedate de 

? o„precuvântare”a autorului. Prima secțiune numără 17 articole și studii (p.7-206), 

prezentate de autor sub forma unor comunicări susținute la diferite simpozioane 
naţionale și conferințe internaţionale, după cum urmează:,Tiparul și cartea bisericească în vremea lui Constantin Vodă Brâncoveanu”; 
„Anul comemorativ al Sfântului lerarh Martir Antim Ivireanul și al tipografilor bisericești”; Elemente de educaţie religioasă în predica 
Sfântului Antim Ivireanul”; „Anul comemorativ al Sfinţilor Martiri Brâncoveni”;„Un participant la Marea Unire: Preotul dr. Nicolae 
Popovici (1883-1956)";,Protopopul Dr. Ștefan Cioroianu (1886-1970)-Evocare”;,„ Mircea Eliade - istoric al religiilor”;,100 de ani de 
la Unirea Bucovinei cu România-Contribuţia Bisericii”; „Rolul Bisericii românești din zona Deta la Marea Unire”;,Satul bănăţean în 
perioada interbelică. Studiu de caz: Zona Deta”;,Slujire și martiriu în epoca regimului comunist (1948-1989). Biserică, învățământ 
teologic, carte și presă bisericească. Clerici, monahi, teologi în închisorile comuniste”;„ Mitropolitul Vasile Lăzărescu - 50 de ani de 
la trecerea la Domnul”; „General de corp de Armată lon Șuţa (1919-2007). Biobibliografie”; „Viaţa bisericească în Banat în timpul 
păstoririi patriarhului lustinian Marina (1948-1977). Studiu de caz";,Patriarhul lustin Moisescu, apărătorul bisericilor bucureștene”; 
„Două reviste religioase rurale din Banatul timişean”;,Fenomenul presei rurale la Gătaia”. 

A doua secţiune (p.207-266) cuprinde 14 cateheze („Taina Mărturisiri. Excurs catehetic”;,Taina Împărtășaniei. Excurs catehetic”), 
mesaje și cuvântări aniversare („Vatra satului”-10 ani de apariţie neîntreruptă; Forumul publiciştilor bănăţeni”;, Împreună cu Hris- 
tos în Spitalul de Psihiatrie din Gătaia”; „Minima pastoralia. Mesaj de felicitare adresat revistei Învierea”;,Convergenţe aniversare. 
15 ani de presă comunitară la Giarmata Vii”;„O provocare a Bisericii. 5 ani de activitate misionară on-line: 23 noiembrie 2010 - 23 
noiembrie 2015"; „Parohia Ortodoxă Română Birda. Istorie și viaţă bisericească”), evocări omagiale („Pomenirea protopopului și 
scriitorului Mihail Gașpar la Birda”;, Comemorarea Profesorului lon Murariu la Giroc”; „Satul românesc din vremea lui Cuza Vodă”; 
„Satul lui Eminescu”), cronici culturale („Întâlnirea monografiștilor bănăţeni la Partoș”) şi amintiri („Trecut-au anii..”), publicate în 
reviste culturale și bisericești din Banat, precum, Vatră nouă',,Ziarul Lumina. Ediţia de Banat" și„Morisena”, dar și în mediul on-line, 
pe blogul parohiei ortodoxe Birda, administrat de același harnic autor. 

A treia secţiune (p.267-292) însumează șase recenzii și note de lectură pe marginea unor reviste și cărți literare, istorice și 
religioase, semnalate de autor pe blogul parohiei Birda și în revistele culturale și bisericești din Banat în scopul popularizării și 
invitaţiei la lecturarea acestora de către publicul larg. 


Valentin Bugariu 


A 


1 Editura Hoffman, Caracal, 2019, 294 p. 

Merită reținut că alături de câteva abordări istorico-teologice, dedicate unor figuri proeminente ale culturii române și ale 
ierarhiei Bisericii Ortodoxe Române, părintele Valentin Bugariu scoate la lumină, în contextul centenarului României Mari, viaţa 
şi activitatea câtorva preoţi și cărturari care au contribuit la realizarea Marii Uniri. Între aceștia din urmă evocaţi, preotul profesor 
Nicolae Popovici și protopopul Ștefan Cioroianu ar merita o cercetare bio-bibliografică de amploare din partea autorului, având 
ca finalitate câte o monografie, care să le restituie și să le analizeze în detaliu viaţa, activitatea și opera. Părintele Bugariu nu este 
un neofit pe acest teren de cercetare monografică, cercetarea sa doctorală dedicată protopopului Mihail Gașpar, un alt cărturar 
făuritor al Marii Uniri în Banat, reprezentând o dovadă concretă a abilităţilor sale istoriografice, lucrarea bucurându-se la momentul 
respectiv de aprecierea mediului academic bănăţean. În acest fel, efortul părintelui Valentin Bugariu ar aduce un serviciu serios 
istoriografiei bisericești românești și ar întregi imaginea luminoasă a elitei clerului ortodox român din Banatul de altă dată. 

Aflându-ne încă sub semnul centenarului Marii Uniri, nu pot să nu semnalez în acest rânduri câteva versuri ale pictorului 
bănăţean Filip Matei (1853-1940), un luptător naţional prea puţin cunoscut, citat de Valentin Bugariu în studiul despre „Rolul 
Bisericii româneşti din zona Deta la Marea Unire”. În primul deceniu al secolului XX, Filip Matei l-a învăţat pe Aurel Novac un poem 
care doinea dorul unirii românilor ardeleni și bănăţeni cu frații lor din România, oferindu-ne tuturor celor de astăzi o dovadă clară 
a dorinței românilor din Austro-Ungaria de a ieși de sub sceptrul habsburgilor și de sub stăpânirea ungurilor: „Până când frate 
ardelene,/ Să te lupţi tot cu nevoi -/ Până când o bănăţene,/ Râde-or, râde-or ungurii de noi?/ ... / Fraţi români scăpați moșia,/ 
Faceți toți piept bărbătesc -/ Reîntocmiţi iar România/ Măriţi, măriți neamul românesc./ ... / S-arătăm în lumea toată/ Că românul 
n-o pierit/ EI în vorbă și în faptă/ Este, este vrednic de trăit./ Că nici timpuri grele,/ Nici maghiarul cel păgân -/ N-a curmat zilele 
mele,/ Căci am, căci am fost și sunt român!” (p.88). 

Stilul părintelui Valentin Bugariu este unul îngrijit, îmbrăcat într-un limbaj accesibil, coerent și plăcut, care nu trădează amprenta 
discursului clerical. De asemenea, trebuie să subliniez că atât studiile, cât și celelalte texte sunt rezultatul unei documentări 
temeinice, discursul său istoric fundamentându-se pe un aparat critic viguros dovedind conștiinciozitate, acribie și asumarea unor 
competențe caracteristice cercetării ştiinţifice, istorice şi teologice deopotrivă. 

Adresat, în primul rând, credincioșilor pe care-i păstorește și abia apoi mediului de specialitate, volumul, Din pridvorul credinței”, 
semnat de preotul cărturar bănăţean Valentin Bugariu, îi face cinste mai întâi autorului, apoi corului clerical ortodox românesc 
şi, nu în ultimul rând, Universităţii de Vest în care s-a format din punct de vedere intelectual. Astfel părintele Bugariu se înscrie 
în frumoasa tradiție cărturăreasă a românilor din Banat, în general, și a elitei preoțești, în particular, plasându-se în decendența 
cultural-vocaţională a faimosului cronicar sacerdot Nicolae Stoica de Haţeg, protopopul Mehadiei. 


CÂND MERG PE 
DRUM 


CÂNTĂ COPILE... 


Cântă copile... când ești trist si supărat, 
Că toți te-au părăsit tocmai acum 
Cântă copile că la bine toţi te-au înconjurat, 


Precum coperţile noi de la album. 


Cântă copile când ai vrea să plângi și să suspini, 
Că necazurile vin ușor dar nu se mai dau duse 
Cântă copile cand ai vrea sa implori și să strigi, 
Simţindu-te parcă înlănţuit de mii de catușe. 


Cântă copile când soarele se strecoară în întuneric, 
Sărutând luna-n treacăt cu dorul nemistuit 
Cântă copile când dintre nori nerabdător și puternic, 


Se arată iară îmbrăţișând pământul de parcă-i părasit. 


Cântă copile dorurile tale cum te-au învăţat părinții, 
Doinind din inimă o baladă veche, de demult 

Cântă copile cum numai în ceruri pot sa cânte sfinţii, 
Cântări mândre de slavă Preabunului Domn lisus. 


Preot CONSTANTIN MILIN 

Când merg pe drum îndepărtat 
lisuse ești cu mine 

Să fie drumul cât de greu 

E mai uşor cu Tine. 


Tu-mi ești prietenul cel Bun 
În boli și în suspine 

lisus, Tu mă-nsoţești în drum 
Să fiu mereu cu Tine. 


Tu-mi ești comoara care ai fost 
De mine mult-căutată 

Și acum eu nu Te-aş mai lăsa 
Nici pentru lumea toată. 


ILONA GYURICZA 

DACĂ DOR ȚI-ERA 


Dacă dor ţi-era 

De o rugăciune în viaţa ta 
Ziua nu s-ar Însera 

Ar rămâne tot așa 

Și mereu te vei ruga 


Doamne rogu-te pe Tine 
Vino, locuiești cu mine 

Și mă apără de rău 

Că ești bunul Dumnezeu 
Și mi-e drag cuvântul Tău 


Dacă dor ţi-era 
Inima nu te-ar lăsa 
Și mereu ae întreba 
Încotro e calea ta? 
O fi bună, o fi rea? 


Eu îndată aș răspunde 
N-am de cine mă ascunde 
Ce văd ochii ce vor spune 
De păcatele din lume? 


Câte sunt și câte dor 

În suflet şi în inima lor 

Tu nu uita cât viu vei fi 
Roagă-te ca în turma Lui 

Și a Lui să fii 

Că bun și blând este păstorul 
Poartă de grijă la tot poporul. 


PETRU IOSIF TOMA 


BISERICI BĂNĂŢENE 


Din lut și scândură, 
Din credinţă și adevăr, 
Din pereți și cupole, 
Din jerbe de icoane, 
Din aureole și sfinţi, 
Din trupurile noastre, 


MĂTÂNII DE CEARĂ 


Geamăna mea caldă de lumină celestă, 
sângele meu te caută sub stele; 
creanga din cireş e dalbă de petale, 

în palmele verzi, cresute-mi pe umeri, 
dihorii nesomnului crestează înserarea. 


De ce fugi de roata luminii selenare! 
şi te-ngropi chiar sub roata amurgului; 
jocul acesta păgân l-ai purtat în sân 
iar ca și pașii împletiţi de ursitoare - 
vrajba oarbă a ielelor îţi înnoadă visul. 


Icnești în somn, vârcolacii te-au umbrit, 
pântecul ţi-e cotropit de liliecii setoşi; 
lipitorile gândului ţi-au înroșit sânii - 
laptele din sfârcuri curge printre oglinzi, 
arhanghelii cad răpuşi pe scuturi sacre. 


PETRU NOVAC DOLÂNGĂ 


CU MAMA ÎN GÂND 


O regăsesc pe mama mea În casă, 
În amintiri câte în gânduri vin, 

Și lacrimile, sufletul mi-apasă 

Că nu-i în preajmă chipul ei senin. 


În amintiri îmi mângâie pruncia 

Și mâinile i le sărut în gând, 

Ea-mi dăruie în suflet veșnicia, 

Eu, dalbe flori la geamuri colindând. 


În suflet am mireasmă de tămâie 
Aprinsă de-ale mamei mele mâini, 

O rog în gând de-a pururi să rămăie, 
Să-mi frângă-n duh ale prunciei pâini. 


Aşa au fost construite Preot COSTICĂ MOROIANU 
Aceste lăcașuri de cult, 
Semnele credinţei noastre ... 
Între cer și pământ, 
Biserici bănăţene! 
PETRU JICHICI 

IMN 


Când vântul colindă prin codrii de-aramă 

Și tainice glasuri se ţes și se cheamă, 

Izvoare de-argint când spre șesuri se-avântă, 
Pe Tine Te cântă. 


Și munții străvechi dăltuiţi în tărie, 
Semeţi voievozi ce se-nchină doar Ție 
Și marea-n tumul şi câmpiile line 

Te laudă pe Tine. 


Și bobul de rouă sclipind în petale 
Vorbeşte de slava minunilor Tale 
Și firul de iarbă și trilul ce-ncântă 
De Tine cuvântă. 


Și cerul purtându-și hlamida de stele 
Și soarele-n aurul spicelor grele 


Și noaptea ce pleacă și ziua ce vineri vorbesc despre Tine. 


Cţnd zările largi își revarsă lumina 

Şi-n strai fastuos înfloreşte grădina 
Mireasma ce urcă-n văzduh parcă spune 
Spre cer rugăciune. 


Când viaţa răsare și creşte în pace 

Și bobul din brazdă în rod se preface, 
Când cresc Cosânzene și Feţi ca-n povești, 
În cer Tu zâmbești. 


Când crucea veghează pe turnuri înalte 
Și cerul trimite seninul s-o scalde, 
Puterea ei sfântă, curată și vie 

E scut în vecie. 


Când clopote cântă vibrând în tărie, 
Măreţe ecouri din veacuri învie 

Și crește solemn, în acorduri divine, 
Un imn câtre Tine. 


La voia Ta ziua de mâine se naște 

Și-a lumii zidire ca Domn Te cunoaște, 
Mărire și cinste, precum se cuvine, 
Se-nalţă spre Tine. 


Căci mare ești, Doamne, Stăpâne al firii, 
Părinte-al luminii, Izvor al iubirii, 

Ești Cel Care vede și știe și poate 

Și-n Tine sunt toate. 

Tu poți cu-a Ta mână să. iei și să dărui, 

Cu-n semn poți, Părinte, să-nalţi sau să nărui 
Și toată nădejdea ce dăinuie-n mine 

E numai la Tine. 


MARIA ANIA 


MAICĂ PREACURATĂ 


O, Maică Preacurăta, Stăpâna mea din cer 
Spre tine-mi plec genunchii și ajutor îţi cer 
În clipe de-ncercare, de greu și de nevoi 
Rămâi, oh, Maica Sfântă alăturea de noi. 


Îmi este suferinţa ușor de îndurat 

Când știu c-a mea Maicuţă nu m-a îndepărtat 
M-ajută la durere, mă scoate din păcat 

Îţi mulţumesc Măicuţă, pentru că m-ai iertat. 


Cu îngerii din ceruri, tu stai deasupra lor 
Și în necazuri grele îmi vii în ajutor 

Că spre a Ta mărire îţi cad de-acum 'nainte 
Și către tine-nalţ o rugă prea fierbinte. 


Rămâi mereu cu mine, în suflet și în gând 
Atât cât mai trăiesc, Maicuţă pe pământ 
Oh, Maică Preacurată, cu umilinţă-ţi cânt 
Mărita ești Măicuţă, în cer și pe pământ. 


FLORINA - ARIANA COLGIA 


O NOUĂ ZI 


M-am trezit de dimineaţă 
Și mi-am zis: «O nouă zi! 
O să fac ce mi-am propus 
Astăzi, orişice ar fi”. 


Dar deodată ce aud? 
Cineva parcă îmi spune: 
“Tot efortul tău zadarnic 
Va fi, dacă nu vei pune 


Rugăciunea Înainte 

Și nădejdea-n Dumnezeu 
Și orice lucru vei face 

Să - | începi cu El mereu”, 


Preot IOAN VASILE CHEREGI 

ACTUALITATEA BISERICEASCĂ 


ÎNTRUNIREA SFÂNTULUI SINOD, LA PATRIARHIE 


În ziua de 28 octombrie 2019, în Sala Sinodală din Reşedinţa Patriarhală, sub preşedinţia Preafericitului Părinte 
Patriarh Daniel, a avut loc ședința de lucru a Sfântului Sinod al Bisericii Ortodoxe Române, în cadrul căreia au fost 
luate mai multe hotărâri, între care menţionăm: 

1. Declararea anului 2021, în Patriarhia Română, ca„Anul omagial al pastoraţiei românilor din afara 
României” şi „Anul comemorativ al celor adormiţi în Domnul; valoarea liturgică și culturală a cimitirelor”; precum şi 
aprobarea programului cadru teologic-educaţional, cultural și mediatic. 

2. Au fost aprobate mai multe texte liturgice: completarea Slujbei Sf. Mare Mc. Chiriachi (7 iulie); Acatistul 
Sf. Mc. Nicandru și Marcian (8 iunie); Slujba și Acatistul Sf. Mc. din Dobrogea: Macrobie, Gordian, Ilie, Zotic, Lucian 
și Valerian (13 septembrie) și Slujba și Acatistul Mc. Chiril, Chindeu și Tasie din Axiopolis (26 aprilie), precum și 
includerea acestor texte în cărţile de cult ale Bisericii Ortodoxe Române. 

3. S-a luat act de propunerea Sinodului mitropolitan al Mitropoliei Ardealului de canonizare a părintelui Arsenie 
Boca și de documentaţia înaintată în acest sens. 

A fost aprobată transmiterea acestei propuneri Subcomisiei sinodale pentru canonizarea sfinţilor români. 
Această comisie va invita specialiști din diferite domenii de competenţă să redacteze referate privind canonizarea 
părintelui Arsenie Boca din perspectiva expertizei lor teologice, de pictură bisericească și de disciplină monahală. 

De asemenea, vor fi evaluate și referate ale cercetătorilor istorici permanenţi desemnați de mitropolii să 
cerceteze documentele CNSAS pentru a prezenta activitatea părintelui Arsenie Boca în perioada 1945-1989. 

Până la luarea unei decizii finale, Sfântul Sinod al Bisericii Ortodoxerecomandă clericilor și credincioșilor - indiferent 
dacă susțin canonizarea sau se opun acesteia — să aștepte cu rugăciune și răbdare rezultatul final al subcomisiei 
sinodale, evitând atât idealizarea excesivă a persoanei părintelui Arsenie Boca, cât și denigrarea lui. 

Canonizarea sfinţilor fiind un proces anevoios, nu se face în pripă sau sub emoţii de moment, mai ales când este 
vorba despre persoane trecute de curând la Domnul, iar mărturiile prezente despre acestea sunt contradictorii. 

4. În perspectiva alegerilor prezidenţiale din anul 2019 şi a celor locale și parlamentare din anul 2020, au 
fost reafirmate principiile enunțate în mai multe rânduri de către Sfântul Sinod al Bisericii Ortodoxe cu privire 
la responsabilitatea clericilor pentru păstrarea neutralității politice în perioada electorală (Biroul de Presă al 
Patriarhiei Române). 


VIZITĂ PASTORALĂ LA PAROHIA ORŢIŞOARA 


În Duminica a XXI-a după Rusalii, Înaltpreasfinţitul Părinte loan, Arhiepiscopul Timişoarei și Mitropolitul Banatului a poposit 
în mijlocul credincioșilor Parohiei Orţișoara din cadrul Protopopiatului Timișoara |. 

Chiriarhul a fost întâmpinat de părintele Protopop loan Bude, de pr. paroh lonuţ Mura și de ceilalți preoți invitați din parohiile 
învecinate. Apoi, a fost săvârșită Sfânta 
Liturghie, în cadrul căreia mulți credincioși - 
s-au împărtășit de cuvântul Sfintei Scripturi, 
dar și de Trupul și de Sângele Domnului 
nostru lisus Hristos. 

Cuvântul de învățătură, pe marginea 
pericopei evanghelice duminicale, de la 
Luca VIII, 5-15, a fost rostit de către Părintele 
Mitropolit loan, care a asemănat sămânță 
cea bună cu holdele de grâu din Banatul 
nostru frumos. 

După săvârșirea Sfintei Liturghii, 
împreună cu primarul comunei Orţișoara, 
dl. Aleodor Gheorghe Sobolu s-a pornit 
în procesiune spre noua capela destinată 

înmormântării credincioşilor din comună, unde a avut loc slujba sfințirii capelei de către Înaltpreasfinţitul Părinte Mitropolit 
loan. 

Parohia Orţișoara este situată în partea de nord a judeţului Timiș, în Câmpia Vinga, la 24 km de Timișoara. Biserica parohială 
are hramul „Adormirea Maicii Domnului”, iar comunitatea de credincioși de aici, 400 de familii este păstorită de către părintele 
lonuț Mura. 


HRAMUL MĂNĂSTIRII DOBREȘTI 


În ziua de prăznuire 


a Sfintei Cuvioase > 
Parascheva, la 14 
octombrie, Mănăstirea 


Dobreşti din Arhiepiscopia 
Timişoarei şi-a serbat, 
hramul principal. Cu 
acest prilej, Sfânta 
Liturghie a fost oficiată 
de Preasfinţitul Părinte 
Siluan, episcop al ortodox | 
al românilor din Ungaria 
şi de Preasfinţitul Părinte 
Paisie Lugojanul, episcop 
vicar al Arhiepiscopiei 
Timişoarei. 

Credincioşi din întreg 
Banatul şi-au îndreptat 
paşii spre mănăstirea 
ocrotită de Sfânta Cuvioasă 
Parascheva pentru a lua parte la slujbele religioase oficiate de obştea condusă de protos. Matei Buliga, stareţul 
aşezământului şi pentru a se închina la veşmântul Sfintei primit ca binecuvântare din partea Părintelui Patriarh 
Daniel. La sărbătoarea hramului au participat numeroşi credincioşi din Timișoara și din întreg Banatul, precum şi 
reprezentanţi ai autorităţilor locale şi judeţene. 

Din soborul slujitorilor au făcut parte părinţii protopopi de la Lugoj și Făget, preoţi şi diaconi de la 
Baronille şi mănăstirile învecinate ape za mAnitu sui monahal din localitatea Dobreşti, ctitorie a Preafericitului 
| zi = m Părinte Daniel, Patriarhul 

zisa Bisericii Ortodoxe 
Române. 

Cuvântul de 
învăţătură a fost adresat 
credincioşilor prezenţi 
la praznic de către 
Preasfinţitul Siluan care 
a subliniat modelul de 
aleasă vieţuire al Sfintei 
Cuvioase Parascheva, 
ocrotitoarea Moldovei 
şi a întregii ţări, şi care 
prin rânva întru cele 
duhovnicești a dobândit 
darul Duhului Sfânt. 

În finalul Sfintei 
Liturghii, a fost oficiată 
slujba de sfințire 

a prinoaselor şi panihida mică. Răspunsurile liturgice au fost date de către grupul psaltic “Sf. lerarh 
Nicolae”, condus de diac. dr. lon- Alexandru Ardereanu. 


VIZITĂ PASTORALĂ LA PAROHIA VALCANI 


De praznicul Sfintei Cuvioase Paraschieva, 
Înaltpreasfinţitul Părinte loan, Mitropolitul Banatului 
a efectuat o vizită pastorală în parohia Valcani, 
din protopopiatul Sânnicolau Mare, cu ocazia 
hramului bisericii, dar şi urmare a unor ample lucrări 
desfășurate la turnul și fațada bisericii. 

Astfel, de la primele ore ale dimineţii Chiriarhul 
a fost întâmpinat de preoții slujitori, de copii şi 
tineri îmbrăcaţi în port tradiţional, precum și de 
credincioşi, cu toţii emoţionaţi de importanța 
evenimentului, care cu siguranţă că se va adăuga 
popasurilor istorice ce au compus şi compun viaţa 
parohiei. 

Printre slujitorii prezenţi s-au numărat protopopul 
locului, părintele Marius Podereu, părintele arhid. 
ing. Timotei Anișorac - consilier patrimoniu și 
construcţii bisericeși, preotul paroh llie-loan Faur, 
preoți din parohiile învecinate, soborul fiind condus 
de preotul Marius Sfercoci — inspector eparhial. 

Cuvântul de învăţătură a fost rostit de către 
Înaltpreasfinţitul Părinte loan, care a evidenţiat viaţa 
Sfintei Cuvioase Paraschieva, ca model de smerenie 
şi milostenie, dobândind sfinţenia încă din tinerețea 
vieţii sale arătând totodată că, Sfânta, nu a încetat să 
facă minuni timp de aproape patru secole de când 
se află pe teritoriul Moldovei, ajutând cu rugăciunile 
ei toate comunităţile creştine, care au aşezat-o ca şi 
ocrotitor spiritual. 

După Sfânta Liturghie preotul paroh Ilie-loan Faur a fost hirotesit iconom, Înaltpreasfinţia Sa, binecuvântând 
lucrările efectuate timp de doi ani de zile, mulțumind credincioșilor prezenţi, dar și autorităţilor locale și județene 
pentru efortul conjugat depus la refacerea exterioră şi interioară a bisericii, a cărei șarpantă și turn au fost grav 
afectate după furtuna violentă din toamna anului 2017. 

Biserica parohiei Valcani a fost construită între anii 1789-1799, iar târnosirea ei s-a făcut un an mai târziu, adică 
la anul 1800. Pictura iniţială a fost executată de un pictor sârb necunoscut imediat după finalizarea lucrărilor de 
construcţie. De-a lungul timpului pictura a fost renovată de către pictorul loan Băleanu în anul 1927, respectiv 
pictorul Victor Jurcă în anul 1958. 

În prezent comunitatea numără 638 de enoriaşi, preotul actual slujind în parohie de 17 ani, fiind instalat odată 
cu hirotonia sa, din 2 martie 2002. 


ÎNTÂLNIREA DECANILOR FACULTĂŢILOR DE TEOLOGIE, LA TIMIŞOARA 


În perioada 17-15 octombrie 2019 a avut loc la Timişoara întâlnirea decanilor Facultăţilor de Teologie Ortodoxă 
din Patriarhia Română, eveniment ce se înscrie în seria de manifestări dedicate Zilelor Învățământului Teologic 
Românesc. 

Miercuri, 16 octombrie, în dimineaţa zilei, în în biserica de lemn cu hramul „Învierea Domnului” din incinta 
Centrului eparhial s-a săvârșit slujba Acatist de către părinţii profesori din cadrul Facultăţii de Teologie din 
Timişoara. 

Dupăacestmomentliturgic, participanţii laîntâlnires-au deplasatînsaladefestivităția Centrului eparhial, undeîn 

prezenţa Înaltpreasfinţitului 
Părinte loan, Arhiepiscopul 
Timișoarei și Mitropolitul 
Banatului a avut loc 
deschiderea lucrărilor 
Colegiului decanilor 
Facultăţilor de Teologie din 
Patriarhia Română. 

Au luat cuvântul prof. 
dr. Adrian Lemeni, consilier 
patriarhal onorific, pr. conf. 
Nicușor Beldiman, consilier 
patriarhal, Sectorul teologic- 
educaţional, pr. prof. dr. 
loan Moldoveanu, decanul 
Facultăţii de Teologie din 
București, precum și decanii 
facultăţilor de teologie. 

Din partea Universităţii 
de Vest din Timișoara, conf. 
dr. Dana Percec, decanul 
Facultăţii de Litere, Istorie și 
Teologie a adresat un cuvânt de bun venit decanilor facultăţilor, care s-au reunit pentru prima dată la Timișoara, 
marcând în acest fel cei 75 de ani de existenţă ai Universităţii de Vest din Timişoara. 


Membrii Permanenţei Consiliului Eparhial, împreună cu angajaţii Centrului Eparhial au felicitat Joi, 24 octombrie, 
pe Preasfinţitul Părinte Paisie Lugojanul, Episcop-vicar al Arhiepiscopiei Timişoarei, cu prilejul aniversării zilei de 
naştere. În dimineaţa acestei zile, Preasfinţia Sa, înconjurat de un sobor de preoţi şi diaconi de la parohiile şi 
mănăstirile din eparhie, a oficiat Sfânta şi Dumnezeiasca Liturghie la Catedrala mitropolitană din Timişoara. În 
cadrul slujbei au fost înălțate 
rugăciuni de mulţumire pentru 
toate binefacerile  revărsate 
asupra Preasfinţiei Sale în cei 48 
de ani de viaţă şi asupra întregii 
Biserici Ortodoxe bănăţene. 
După Sfânta Liturghie, clericii 
și credincioșii s-au deplasat la îi 
Centrul eparhial, unde au fost 
întâmpinați de Înaltpreasfinţitul 
Părinte loan, Arhiepiscopul 
Timişoarei și Mitropolitul 
Banatului. Cu acest prilej au fost 
adresate cuvinte de felicitare şi | 
apreciere din partea tuturor | 
clericilor şi monahilor timişeni, | 
pentru dragostea părintească şi 
purtarea de grijă arătate în cei 
13 ani de slujire şi păstorire a 
clericilor şi credincioşilor Arhiepiscopiei Timişoarei în demnitatea de episcop-vicar eparhial. 

VIZITĂ PASTORALĂ LA PAROHIA TIMIŞOARA CETATE 


De sărbătoarea Sf. Mare Mucenic Dimitrie, Înaltpreasfinţitul Părinte loan, Arhiepiscopul Timișoarei şi 
„Mitropolitul Banatului, a fost prezent la hramul bisericii 
Parohiei Timișoara Cetate, unde a participat la Sfânta 
Liturghie oficiată de un sobor de preoţi, condus de 
părintele paroh Marcel Vlaicu. În cadrul slujbei s-au 
înălțat rugăciuni pentru toţi militarii români care s-au 
„ jertfit pe câmpurile de luptă. Alături de numărul mare 
“ de credincioşi, la Dumnezeiasca Liturghie au participat 
| reprezentanţi ai Armatei Române, dar şi militarii Brigăzii 
i 18 Cercetare-Supraveghere „Decebal”. 

Biserica cu hramul „Sfântul Mare Mucenic Dimitrie, 
Izvorâtorul de Mir” a Parohiei Timişoara Cetate a fost 
sfinţită prima oară în anul 1935, în timpul lui Carol 
al II-lea, de episcopul militar dr. loan Stroia de Alba- 
lulia şi de episcopul dr. Grigore Gheorghe Comşa al 
Aradului. Aceasta a purtat hramul „Învierea Domnului” şi 
a fost timp de mai mulţi ani biserică militară, aflându-se 
sub administraţia Primăriei Timişoara. La 26 octombrie 
2000, biserica a fost sfinţită pentru a doua oară de către 
Înaltpreasfinţitul Nicolae, Mitropolitul Banatului, când a 
fost pusă sub ocrotirea unuia dintre cei mai reprezentativi 
sfinţi ostaşi ai Bisericii, Sfântul Mare Mucenic Dimitrie, 
Izvorâtorul de Mir. Construcţia actuală datează din anii 
1740-1750 şi este unul dintre cele mai vechi aşezăminte 
din oraş păstrate, alături de Spitalul Militar, Tribunal 
şi Complexul Bastion, făcând parte din complexul 
arhitectural al Cetăţii vechi a Timişoarei. Pictura lăcaşului 
de cult a fost realizată între anii 2000 şi 2003, de către familia de pictori bisericeşti lon şi Ana Bădilă. 

SFINŢIREA CAPELEI MORTUARE DIN PAROHIA TOPOLOVĂŢU MARE 


Joi, 24 octombrie, un sobor de preoţi, format din clericii comunei Topolovăţu Mare, împreună cu părintele loan 
Cerbu, protopopul Lugojului, au oficiat > A 3 
slujba de binecuvântare a capelei mortu- |. i 
are în prezenţa câtorva zeci de credincioşi. | X 
Cu acest prilej, a fost săvârșită și o slujbă de | 
pomenire pentru toţi credincioșii parohiei 
trecuţi la Domnul, care dorm somnul de 
veci în cimitirul parohial. 

În cuvântul de învăţătură, părintele 
loan Cerbu s-a referit la importanţa unui 
asemenea edificiu în condiţiile de astăzi, 
când lumea evoluează şi însăşi nevoia 
de civilizație ne aduce în situaţia de a 
evita procesiunile lungi, traseul pe şosea, 
îngreunând circulaţia şi punând în pericol 
viaţa oamenilor. „Este a doua capelă ce se 
dă în folosinţă în protopopiatul Lugojului 
şi prima în mediul rural, ceea ce scoate 
în evidenţă faptul că edilul-şef şi preotul 

paroh Ovidiu Pavel Foale merită toată cinstea şi aprecierea comunităţii. Este o clădire nouă, cu toate dotările 
corespunzătoare”. 

Și primarul comunei Topolovăţu Mare, Ovidiu Doţa, a subliniat în cuvântul său faptul că era necesară o 
asemenea clădire, spre a se împlini cele de cuviinţă, în condiţii optime, în acord cu legislaţia și cu nevoia de bună 
rânduială creştinească. „Vremea depunerii defunctului în casă, apoi în biserică și încolonarea de-a lungul şoselei 
până la cimitir a trecut. Aveţi condiţii bune aici, unde să vă depuneţi trupurile neînsufleţite ale celor dragi și 
să-i privegheaţi în liniște, cu pietate și smerenie. Vom construi capele și în celelalte localităţi în anii următori” 

La eveniment luat parte și pastorul bisericii penticostale din Topolovăţu Mare. 


SFINȚIRE DE TROIȚĂ LA PAROHIA JDIOARA 


În data de 6 octombrie, în duminica a XX-a după Rusalii, Ran] 
Înaltpreasfinţitul Părinte loan, Mitropolitul Banatului, a | | 
poposit în mijlocul credincioşilor din parohia Jdioara, | 
protopopiatul Lugoj, prilej cu care a sfinţit troiţa din curtea 
bisericii, închinată eroilor din primul și al doilea Război 
Mondial. 

La sosire, ierarhul a fost întâmpinat de primarul comu- 
nei Criciova dl. Cătană Cristian şi de către dl. Viceprimar ; 
Cesea loan, iar în faţa sfântului lăcaș de un sobor de preoţi 
în frunte cu preaonoratul părinte loan Cerbu, protopo- 
pul Lugojului. A urmat oficierea Sfintei Liturghii, la finalul 
căreia Înaltpreasfinţia Sa a rostit, în faţa credincioşilor pre- 
zenţi, un bogat cuvânt de învăţătură, legat de minunea 
învierii din morţi a tânărului văduvei din Nain, . 

La rândul său, preotul paroh Vali Petrică Ungara mul- | 
ţumit Înaltpreasfinţitului pentru dragostea și grija arătată 
bisericii din Jdioara și pentru implicarea directă în ampla- 
sarea troiţei, domnului primar pentru sprijinul financiar 
acordat, membrilor consiliului parohial şi credincioșilor 
care au susținut realizarea acestui impresionant monu- 
ment. 

La final, Înaltpreasfinţitul a oficiat slujba de sfințire a 
troiței în cadrul căreia i-a pomenit pe toţi eroii din sat, | 
căzuți pe câmpurile de luptă „pentru apărarea patriei 
şi a credinţei strămoșești”. Apoi, preotul paroh a oferit 
autorităților locale și consiliului parohial, acte de cinstire 
în semn de recunoștință pentru sprijinul oferit. 

Crucea -troiţă a fost donată parohiei Jdioara, la sfârșitul 
anului 2018, de către leromonahul Serafim din Sfântul Munte Athos și are o înălțime de 7 m. 


ANUL NOU UNIVERSITAR LA FACULTATEA NOASTRĂ DE TEOLOGIE 


Studenţii de la catedra de Teologie Ortodoxă, din cadrul Facultăţii de Litere, Istorie şi Teologie din Timișoara, 
au marcat luni, 30 septembrie, deschiderea noului an universitar 2019-2020 cu un moment de rugăciune. 
Evenimentul a debutat în Paraclisul cu hramul „Învierea Domnului” din incinta reședinței mitropolitane, cu slujba 
de Te Deum, în prezența profesorilor și a studenților. 

După slujbă, în sala de festivități a Mitropoliei Banatului, Conf. dr. Dana Percec, decanul Facultăţii de Litere, 
Istorie şi Teologie, pr. conf. Constantin Jinga, șeful catedrei de teologie şi pr. Zaharia Pereş, consilier cultural al 
Arhiepiscopiei Timișoarei, au rostit alocuţiuni despre valoarea și importanţa învățământului vocaţional, într-o 

lume asaltată de diverse pseudo- 
culturi. Cu acest prilej, studenţii 
din anul | au fost familiarizați cu | 
profesorii şi îndrumătorii de an, 27. 
precum şi cu locaţiile unde se 
vor desfăşura cursurile, respectiv 
sediul Universităţii de Vest din 
Timişoara, din Bulevardul Vasile | 
Pârvan nr.4 şi complexul din Calea 
Bogdăneştilor, nr. 32 A. 

Catedra de teologie ortodoxă 
din cadrul Universităţii de Vest 
din Timişoara a luat ființă în 
temeiul Convenţiei nr. 2669 
din 25 martie 1993, încheiată 
între Arhiepiscopia Timişoarei şi 
rectoratul Universităţii de Vest. 


Marţi 1 octombrie, de 
sărbătoarea Acoperământul 
Maicii Domnului s-a serbat | 
hramul principal al mănăstirii |5 
Luncanii de Sus din eparhia | 
noastră. 

Încă din ziua de luni, 30 
septembrie de la orele serii, 
s-a oficiat privegherea de 
către mai mulţi slujitori, în 
biserica mănăstirii. 

În dimineaţa zilei def 
1 octombrie s-au oficiat 
sfinţirea  Aghiazmei Mici 
şi Taina Sfântului  Maslu, 
apoi, de la orele 10 Sfânta 
Liturghie de către 17 preoţi 
slujitori în frunte cu P.Cuv. Părinte exarh Simeon Stana. Mulţi dintre credincioşii pregătiţi au primit la momentul 
potrivit Trupul şi Sângele Mântuitorului. 

După Sfânta Liturghie s-a oficiat un parastas pentru părintele arhimandrit leronim Stoican, slujitor al acestei 
mănăstiri până în anul 2011, care aşteaptă învierea de apoi în mormântul de lângă biserică. 

De faţă au fost numeroşi credincioşi veniţi din diferite părţi ale eparhiei şi numai. Obştea monahală condusă 
de maica stareță Filoteea Nistor a oferit celor prezenţi pachete cu prinoase, ca semn de binecuvântare. 

Mănăstirea Luncanii de Sus mai are un hram la sărbătoarea Sfinţilor Împărați Constantin şi Elena - 21 mai. 


În perioada 14-1 octombrie 2019 se desfășoară la Bastionul Theresia din Timişoara o serie manifestări organizate 
în cadrul primei ediţii a Simpozionului artistic „Icoana în Banat”, organizat la iniţiativa mai multor iconografi 
timişoreni dornici de a cultiva şi a promova în zona de vest a ţării tradiţia autentică a zugrăvirii sfintelor icoane. 

Simpozionul se desfăşoară cu binecuvântarea Înaltpreasfinţitului Părinte loan, Arhiepiscopul Timişoarei şi 
Mitropolitul Banatului şi cu purtarea degrijă a Preasfinţitului Părinte Paisie Lugojanul, episcop-vicaral Arhiepiscopiei 

Timişoarei, precum şi cu 
sprijinul Consiliului Judeţean 
Timiş, al mai multor parohii 
timişorene şi al ASCOR -— 
Timişoara. 

La începutul acestei 
săptămâni a avut loc 
debutul evenimentului | 
prin vernisajul expoziţiei |. 
„Icoana în Banat” — Galeria 
Bastionului “Theresia, la 
care au fost prezenţi pr. 
lonel Popescu, vicar eparhial, 
pr. Zaharia Pereș, consilier 
cultural al eparhiei, dar și alți 
clerici de la Centrul eparhial, 
preoţi, iconari și mulţi 
iubitori ai artei bisericești. 
Apoi, în cea de-a doua zi a 
avut loc conferinţa susţinută 
de către lect. univ. dr. Sorin Albu cu titlul „Interdisciplinaritate în arta bizantină. Iconografie, cânt şi arhitectură”, 
unde conferenţiarul a prezentat aspecte ale tradiţiei bizantine în mod iconic, așa cum se reflectă ele în icoană, în 
viaţa liturgică şi în arhitectura bisericilor ortodoxe; conferinţa s-a bucurat și de participarea Preasfinţitului Părinte 
Paisie. 

În continuarea activităţilor participanţii la eveniment s-au deplasat joi, 3 octombrie la Mănăstirea Săraca, unde 
specialiști în arta icoanei, prof. Dorina Sabina Pârvulescu şi pictorul bisericesc loan Popa, au realizat analiza stilistică 
in situ a programului iconografic şi a picturii post-brâncoveneşti a celei mai vechi mănăstiri din Arhiepiscopia 
Timişoarei. 

Vineri, 4 octombrie, participanţii la manifestare au discutat pe tema artei liturgice contemporane cu iconograful 
loan Popa, care a prezentat referatul „Redeşteptarea tradiţiei bizantine în spaţiul bănăţean”, apoi în partea a doua 
a zilei s-a desfășurat un atelier de frescă susținut de iconograful loan Popa. 


FESTIVITĂŢI LA COLEGIUL NAŢIONAL „C.D. LOGA” DIN TIMIŞOARA 


În luna octombrie a acestui an, Colegiul Naţional „Constantin Diaconovici Loga” din Timişoara a organizat o 
serie de manifestări, prilejuite de împlinirea a 100 de ani de existenţă și de predare în limba română. 

Programul activităţilor dedicate centenarului a debutat în sala festivă a unităţii de învățământ, cu un moment 
intitulat „Evocarea istoriei unei școli centenare', în cadrul căruia au fost marcate reperele istorice din viaţa liceului 
și din învăţământul românesc din capitala Banatului. A doua zi a fost dedicată dialogului promoţiilor, prilej 
cu care mai multe promoții s-au întâlnit depănând amintiri despre anii de școală. La Catedrala Mitropolitană 
„Sfinţii Trei lerarhi” din Timişoara, Înaltpreasfinţitul Părinte loan, Mitropolitul Banatului, înconjurat de un sobor de 
preoți, a oficiat slujba parastasului pentru profesorii și elevii trecuţi la Domnul. La slujbă au participat directorul 
liceului, cadre didactice, elevi, absolvenţi, dar şi profesori pensionaţi. În Sala de festivități a colegiului, au avut 
loc conferința cu tema „Per aspera ad astra - sau mic manual practic despre cum să transformi visele în realitate”, 
evocarea personalității elevului erou Silviu lordan, dar și lansări de carte (lansarea mai multor volume centenar, 
precum și a volumului „Silviu-Sebastian lordan 1971-1989. In memoriam, in perpetuam memoriam”). Totodată, la 
poarta de intrare în colegiu, a fost dezvelită placa memorială „C.D. Loga — 100 de ani de învățământ românesc” Cu 
acest prilej a avut loc şi un consiliu profesoral solemn, la care au participat și cadrele didactice pensionate, apoi, în 
holul central, a avut loc dezvelirea bustului cărturarului Constantin Diaconovici Loga și a bustului profesorului de 
limba română Silviu Bejan, primul director al școlii. De asemenea, la Paraclisul mitropolitan „Sfântul loan Teologul 
și Sfântul Luca Evanghelistul” aflat în incinta unității de învățământ, a fost săvârșită slujba de pomenire a elevului 
martir Silviu lordan. La Teatrul Naţional din Timișoara s-a difuzat cu un film despre Colegiul Naţional „C.D. Loga”, 
realizat de Brîndușa Armanca și Roxana Morun. 

În data de 7 august 
1919, unitatea de 
învățământ este preluată 
de administraţia 
românească şi devine 
primul liceu românesc 
din Timişoara, purtând 
numele cărturarului 
Constantin Diaconovici 
Loga. Școala preia 
sistemul de organizare al 
învăţământului secundar 
românesc: ciclul inferior 
(clasele | - IV) şi ciclul 
superior (clasele V -— 
VIII). Printre absolvenții 
acestui colegiu se numără 
şi Înalpreasfinţitul 
Părinte Timotei Seviciu, 
Arhiepiscopul Aradului, Ș 
absolvent al promoţiei 
1953, 


În pragul toamnei, din îndemnul părintelui protopop Bujor Păcurar şi cu binecuvântarea Înalpreasfinţitului 
loan, preoţii din protopopiatul Făget au făcut un pelerinaj de două zile la Mănăstirea Izvorul Mureșului din 
Episcopia Covasnei și Harghitei. Am plecat în pelerinaj cu rugăciune şi cântări duhovniceşti cerând ajutorul 
lui Dumnezeu și al Maicii Domnului având de urmat un traseu cu multe popasuri duhovnicești la mănăstirile 
întâlnite în cale. 

Primul loc în care am poposit a fost orașul Aiud la umbra crucilor înălțate spre cer ce alcătuiesc monumentul 
numit „Calvarul Aiudului” ridicat în anul 1992. Aici la schitul cu hramul „Înălţarea Sfintei Cruci”am înălţat o 
pioasă rugăciune pentru toţi aceia care au suferit în timpul prigoanei comuniste și care şi-au găsit sfârşitul în 
temniţa Aiudului care îşi dorm somnul de veci în „Râpa Robilor”. 

Profund emoţionaţi am pornit mai departe în periplul nostru, oprindu-ne pașii în partea vestică a 
județului Mureș, la mănăstirea Recea cu hramul Naşterea Maicii Domnului situată la 14 km de orașul Târgu 
Mureș, unde într-o oază de linişte am vizitat frumoasa biserică a mănăstirii în stil rustic românesc, zidită pe 
un postament de piatră având ca element decorativ un frumos brâu brâncovenesc, fiind impresionați și de 
podoaba iconografică interioară a bisericii realizată în tehnica mozaicului, biserica fiind sfinţită de patriarhul 
Teoctist în anul 2003. 

Având mult drum înainte ne-am îndreptat spre următorul nostru popas în partea de nord a judeţului 
Harghita, oprindu-ne la mănăstirea cu hramul „Sfântul Prooroc Ilie” de la Topliţa, ctitoria Patriarhului Miron 
Cristea, care în anul 1910 așeaza în grădina părintească o frumoasă biserică de lemn datând din anul 1847 
adusă din comuna vecină Stânceni. Din anul 1911 se ia hotărârea înființării unui aşezământ monahal de 
călugari aici, sfinţirea mănăstirii făcându-se la data de 21 octombrie 1928. Bucuria noastră a fost deosebită, 
deoarece în anul 1911, episcopul Caransebeșului la acea vreme, viitorul patriarh Miron Cristea, în urma vizitei 
de sfințire a bisericii din Făget, lua hotărârea înfiinţării unei mănăstiri în părţile Făgetului, lângă localitatea 
Românești, mănăstire cunoscută astăzi sub numele, Izvorul Miron-Românești', aceasta fiind prima mănăstire 
înfiinţată de patriarhul Miron Cristea. 

Am vizitat biserica veche de lemn a mănăstirii fiind însoţiţi de părintele stareţ Arhimandritul Emilian 
Telcean, care ne-a vorbit foarte frumos despre biserica veche în care sunt înmormântați ctitorii ei, părinţii 
patriarhului Miron Cristea, George și Domnița, apoi biserica nouă, muzeul mănăstirii şi trapeza. Aici am 
zăbovit încercând să ne bucurăm cât mai mult de ospitalitatea părintelui stareț și a monahilor prezenţi, pe 

chipurile cărora puteam citi bucuria că fraţii din Banat sunt prezenţi în mijlocul lor. 

Am mai fi rămas însă pentru că seara se apropia, ne-am luat rămas bun cu promisiunea că vom reveni și 
ne-am îndreptat spre ţinta pelerinajului nostru Mănăstirea cu hramul „Adormirea Maicii Domnului”- Izvoru 
Mureșului. 

Amajunscând se întunecase de-a binelea, am parcatautocarul în curtea mănăstirii și am fost întâmpinați de 
maica stareță Miriam Oprea. După ce am descărcat alimentele aduse în dar care au umplut cămara mănăstirii 
am servit masa şi apoi am fost cazaţi urmînd ca a doua zi să vizităm mănăstirea. A doua zi de dimineață am 
săvârsit în biserica mănăstirii Acatistul sfantului Nicolae urmat de slujba Ceasurilor și Sfânta Liturghie la 
care au slujit trei dintre preoţii noştri, ceilalţi dând răspunsurile la strană. După slujba sfintei Liturghii maica 
stareță ne-a prezentat mănăstirea și astfel am putut afla următoarele: în 1996, după Schimbarea la Faţă, s-a 
pus piatra de temelie a Sfintei Mănăstiri cu hramul „Adormirea Maicii Domnului”, prin purtarea de grijă a 
Înaltpreasfinţitului loan Selejan (episcop în acea vreme), ctitorul şi arhitectul Sfântului locaş. Pe 15 august 2000 
a avut loc sfinţirea Bisericii de către Preafericitul Patriarh Teoctist, înconjurat de un sobor de episcopi şi preoţi. 
Mănăstirea este aşezată lângă şoseaua naţională, la altitudinea de 1000m., în apropierea vârfului muntos 
Hășmașul mare, de unde izvoraşte Mureșul și Oltul, trezind admiraţia şi stârnind curiozitatea călătorului, care 
este surprins să vadă dintr-o dată, un zid masiv de piatră, care aminteşte de epoca medievală şi o clopotniţă 
înaltă, albă şi frumoasă. Sfântul locaş este pictat în întregime în tehnica frescă, în stil neobizantin, după erminia 
picturii bizantine, de către pictorul Liviu Dumbravă din Gura Humorului.Catapeteasma bisericii este sculptată 
în lemn de 
păr sălbatic. | E 
lcoanele de pe, 
catapeteasmă ș 
sunt pictate de 
maici în atelierele 
mănăstirii. 
Sfânta Biserică 
adăposteşte racla 
cu o părticică din 
Sfintele Moaşte 
ale Sf.  lerarh 8 
Nicolae aduse 
de la Bari. Toate 
clădirile sunt 
împodobite în 
interior cu pictură 
foarte bogată 
prin tematică şi 


e a 


= SS 
culoare, un caz > =Ş: 
unicat în ţară şi în II 
lume. Am rămas CS 
impresionați de a Pa * 


parterul și etajul 

corpului de chilii, care sunt împodobite numai cu sfinţi români, în ordine cronologică după lunile anului, 
începând de la martirii primelor secole creştine, primii ierarhi, cuvioşi întemeietori de mănăstiri, apărători 
şi mărturisitori ai credinţei noastre străbune, nevoitori şi rugători pentru neam şi ţară şi terminând cu sfinţii 
care au strălucit în zilele noastre. 

Viaţa mănăstirii a fost rânduită de Înaltpreasfinţitul loan, după rânduiala mănăstirilor din Oltenia şi 
Moldova. Obştea celor 25 de maici sub îndrumarea maicii stareţe Stavrofora Miriam Oprea şi a părintelui 
duhovnic Protosinghelul Emanuel Manţa, trudeşte zilnic la întreţinerea şi înfrumusețarea sfintei mănăstiri. 
În incinta mănăstirii se găsesc atelierele de pictură, tricotaje, croitorie, sculptură şi tâmplărie, unde maicile 
se ostenesc cu dăruire şi migală. 

Dupa vizitarea mănăstirii, am servit masa în trapeză și ne-am pregătit de plecare, căci aveam înainte un 
drum de peste 400 de kilometri. Ne-am luat rămas bun de la maica stareţa și de la părintele duhovnic cu 
promisiunea că vom reveni. 

Am străbătut Episcopia Covasnei și Harghitei dintr-o parte în alta, trecând prin Miercurea Ciuc, Sfântu 
Gheorghe până la Brașov. 

În drumul nostru de întoarcere ne-am mai abătut şi la mănăstirea Brâncoveanu de la Sâmbata desus, ctitorie 
a domnitorului Constantin Brâncoveanu din anul 1696, distrusă în anul 1785, restaurată de Mitropolitul Dr. 
Nicolae Bălan în anul 1926 și sfinţită în anul 1946. Ghidul nostru părintele Arhimandrit Visarion Joantă ne-a 
spus că după război a slujit aici ca stareţ al mănăstirii şi Părintele Arsenie Boca, înainte de a fi prigonit, închis, 
schingiuit şi strămutat de regimul comunist. Al treilea ctitor al mănăstirii a fost Mitropolitul Dr Antonie 
Plămădeală, sub îndrumarea căruia s-a rezidit din temelie incinta mănăstirii, s-au făcut reparaţii capitale 
şi s-a restaurat pictura de la vechea biserică, lucrări începute în anul 1985, iar la 15 august 1993 s-a sfinţit 
biserica nouă, ce poartă hramul Sfinţilor Martiri Brâncoveneni. Mănăstirea Sâmbăta de Sus este un loc de 
cultură ortodox important. Există un muzeu în interiorul zidurilor cu chilii, și o clădire exterioară denumită 
Academia Sâmbăta de Sus, unde se ţin regulat conferinţe și cursuri. 

Am lăsat în urmă și această oază de ortodoxie urmându-ne drumul nostru spre casă unde am ajuns 
pe înserat. Am mulțumit lui Dumnezeu și Maicii Domnului că ne-am întors cu bine și cu sufletele pline 
de bucuriile duhovnicești dobândite în timpul acestui pelerinaj ne-am îndreptart spre parohiile noastre 
urmând să împărtăşim credincioșilor noştri despre locurile binecuvântate pe unde am fost (a consemnat 
Preot Cristian Farcaș). 


VIZITE ALE PROTOPOPULUI LA PAROHII DIN PROTOPOPIATUL TIMIȘOARA | 


În ziua de duminică, 
EEE PR; 9/4 | 6 octombrie protopo- 


LA 


pul loan Bude și preo- 
tul misionar loan-Gelu 
Vasiescu, au efectuat o 
vizită pastoral-misionară 
la parohia Dudeștii Noi, 
protopopiatul Timișoara 
le 

Fiind slujba Vecer- 
niei, preotul-paroh lonuţ 
Cristea a rostit cateheza 
cu tema: „Galateni 71, 
11-19: Chemare și râvnă 
apostolică paulină”, în 
completarea căruia pro- 
topopul a mai adăugat 
„câteva date esenţiale 
de cronologie absolută 
“ paulină. 

Apoi, protopopul 
loan Bude și preotul misionar loan-Gelu Vasiescu s-au întreţinut cu parohul și corporaţiile parohiale, 
apreciind atât operativitatea dovedită în construcţia și finalizarea casei parohiale, în incinta bisericii. 
Preotul lonuţ Cristea a prezentat, cu acest prilej, perspectiva apropiată a extinderii actualei biserici până la 
dimensiunile necesare cuprinderii a cât mai multor enoriași, conform soluţiilor propuse, cu competenţa-i 
cunoscută, de către I.PS. Părinte Mitropolit loan, precum și o perspectivă de continuitate, a repictării 
locașului astfel restructurat. Ceea ce contează foarte mult în împlinirea acestor deziderate este perfecta 
armonie între preotul paroh și credincioși, precum și cea dintre parohie, primărie și celelalte instituţii din 
comună. 


x 


În ziua de joi, 17 octombrie, protopopul loan Bude de la Protopopiatul Timişoara |, s-a deplasat la 
parohia Timișoara Nord - Sfântul Nicolae, unde s-a ţinut întrunirea pe grupe de preoţi, la care au fost 
invitaţi și preoţii de la parohiile: Timișoara-Fratelia; Timișoara-Steaua; Timișoara-Blașcovici; Timișoara 
Freidorf; şi Timişoara-Ronaţ. 

Cu excepţia parohiilor] 
Timişoara-Fratelia şi Timişoara- | 
Steaua, toate celelalte parohii 
au fost reprezentate de preoţii 
lor. După oficierea slujbei de 
mulţumire, de către preoţii 
parohiei Timişoara Nord - B5 
Sfântul Nicolae, referatul cu ; 
tema: „Efeseni 2, 4-16: Cum 
„funcționează“ darul și Harul 
mântuirii noastre în Hristos 
7 a fost prezentat de P. On. 
Părinte Petru ltineanţu de la 
parohia Timișoara-Freidorf, cu 
completările de rigoare, făcute 
de protopopul loan Bude. 

întrunirea s-a desfăşurat 
într-o atmosferă caldă, de 
colegialitate şi frăţească 
dragoste preoțească. 


EA 
id 


m ez) 


Duminică 13 octombrie, a XXI-a după Rusalii, în parohia Murani din protopopiatul Timișoara Il a avut prima 
ediţie a Festivalului literar în grai bănăţean „Marius Munteanu”, în organizarea Asociaţiei Culturale „Acasă, la 
Murani”, în colaborare cu parohia ortodoxă română Murani, Consiliul local Pişchia, Asociaţia „Pro Datina” şi 
Asociaţia „D.A.R!. 

Manifestarea a început i ii 
la orele 13 cu un parastas i 
pentru pomenirea 
poetului în grai bănăţean 
Marius Munteanu (1920- 
2005), originar din Murani, 
oficiat de protopopul 
locului, preotul Mircea 
Szilagyi, împreună cu | 
preotul Petre  Temelie 
din Murani și preotul 
pensionar Mihai Petrovici 
(fost paroh în sat), precum 
şi cu preoţii Lucian Spath 
și llia Pavlovici Pătruţ 
din parohiile Pişchia şi 
Mașloc. După slujba de 
pomenire protopopul a 
transmis binecuvântarea 
Înaltpreasfinţitului Părinte Mitropolit loan al Banatului şi a rostit un cuvânt în care a evidenţiat în mod special 
legătura ce există între cultura rurală și literatura dialectală bănăţeană ilustrată și de opera poetului Marius 
Munteanu, așezate în contextul Anului omagial al satului românesc (al preoților, învăţătorilor și primarilor 
gospodari). 

În continuare, manifestarea s-a derulat în căminul cultural al satului Murani unde profesorul şi teologul 
Sorin Dinea a făcut deschiderea festivalului prin prezentarea unei scurte biografii a poetului Marius Munteanu. 
Au luat cuvântul personalităţi de seamă ale culturii precum prof. univ. dr. Cornel Ungureanu, prof. univ. dr. 

Viorel Boldureanu, prof. univ. dr. loan Haţeganu, prof. Vasile Livius lanoșev, primarul comunei Pișchia loan 
Sas și alţii. Luările de cuvânt au fost alternate cu redarea unor înregistrări audio cu poetul Marius Munteanu 
recitând poezii în grai bănăţean. 

Evenimentul literar s-a încheiat cu un buchet de pricesne și cântări populare intonate pe scena casei de 
cultură de corala „Epifania” a protopopiatelor Timișoara | și II, condusă de prof. Nicu Şincari. 

Asociaţia Culturală „Acasă, la Murani” este o organizaţie activă ce urmărește promovarea portului, culturii 
sătești și a personalităţilor din satul Murani. Colaborează îndeaproape cu parohia din sat și cu alte organizații 
de profil din arealul bănăţean (a consemnat protopop Mircea Szilagyi). 


Prin grija P. C. Părinte Marcel Nicolae Moclinda, parohul bisericii ortodoxe din Şipet a fost organizat un 
pelerinaj pentru credincioșii parohiei Şipet dar și pentru alţi OLItIA la seuituţile și Enionasuuril e Piatra Scrisă, 
Sfânta Ana - Orșova şi Vodița. II[| PITT 

Organizat prin Centrul de Pelerinaje „Sfântul losif ; PI || i 2 
cel Nou” al Arhiepiscopiei Ortodoxe a Timișoarei, A 
credincioşii au putut observa: vechimea creștinismului | 
din zona Banatului de Sud fiind pe urma pașilor Sfântului 
Nicodim de la Tismana, organizatorul vieţii monahale sa 
din veacul al XIV-lea și ctitorul Vodiţei. La mănăstirea 4ş 
Sf. Ana, pelerinii au putut vedea muzeul de aici precum 
și colecția documentară a ctitorului și ziaristului Pamfil 
Șeicaru. 

Îmbogăţiţi sufleteşte, pelerinii s-au reîntors la 
caselor lor cu gândul ca pe viitor să pornească din nou 
pe urmele sfinţilor. 


Joi, 17 octombrie a fost sărbătorită Ziua Pământului bănăţean în comuna Voiteg, jud. Timiş. Manifestarea 
cultural-artistică ajunsă la cea de a V-a ediţie a fost organizată de Centrul Româno-German de Pregătire și 
Perfecționare Profesională 
în Domeniul Agriculturii din 
localitate condus de conf. 
univ. dr. Ciprian G. Fora. 

Proiectul a fost cofinanţat 
de Consiliul Judeţean Timiș | 
reprezentat de dl. Adrian 
Valentin Negoiţă care a 
apreciat truda Centrului de 
Pregătire și Perfecţionare Bă 
în Agricultură care prin 
astfel de activităţi reușesc b 
să creeze o stavilă împotriva 
dezrădăcinării de astăzi. 

Alocuţiuni au fost 
susținute de prof. univ. 
dr. Gheorghe  Dărăbuș, 
președintele Senatului 
Universităţii de Ştiinţe 
Agricole şi Medicină 
Veterinară „Regele Mihai |” 
din Timişoara și conf. univ. 

dr. Dorin Carmen, decanul Facultăţii de Horticultură și Silvicultură din cadrul aceleiași Universităţi timişorene. 
Vorbitorii au prezentat oferta educaţională precum și importanţa domeniului de studiu pentru realizarea 
unei dezvoltări durabile a mediului înconjurător. 

P. C. Părinte Dragan Giorgiev de la parohia Voiteg a adus un cuvânt de binecuvântare, de mulțumire faţă 
de actul creaţiei. Omul este doar un administrator al pământului care trebuie îngrijit cu înţelepciune și cu 
dragoste. 

Moderatorul Spectacolului folcloric, prof. Sorina Groza a prezentat școlile care au evoluat: Școala 
Gimnazială „Take lonescu', nr. 16 din Timișoara precum și cele din: Banloc, Birda, Denta, Liebling, Livezile, 
Voiteg. Pentru prima dată au participat Şcolile din Margina și Variaș. Acestora li s-a adăugat Ansamblul 
Edelweiss din Deta. 

Elevii însoţiţi de profesori, instructori, coregrafi și directorii școlilor au pregătit și susținut un bogat 
program artistic compus din poezie dialectală, cântec și joc bănăţean, dansuri cu specific german, sărbesc, 
muzică instrumentală. 

În partea a doua a sărbătoririi Pământului bănăţean copiii s-au bucurat de 7 ateliere de creaţie între care 
amintim pe cele de olărit, aranjamente florale, pictură, scultură şi mecamizarea agriculturii. 

De reușita acestei activităţii s-a ocupat dl. conf. univ. dr. Ciprian G. Fora, directorul Centrul de Pregătire şi 
Perfecţionare în Agricultură din Voiteg. 


TAINA SFÂNTULUI MASLU LA PAROHIA BIRDA 


Duminică, 20 octombrie a fost oficiată Taina Sfântului Maslu de obște în biserica cu hramul „Nașterea 
Maicii Domnului” din parohia Birda, protopopiatul Deta. 

Cu acest prilej au slujit P. On. Părinte 
loan Prisăcean, protopopul Detei, P C. 
Părinţi Codruţ Matei (capela Spitalului de 
Psihiatrie din Gătaia), Valentin Bugariu 
(parohul locului), Zoran  Milovanov 
(parohia  Berecuţa), Dragan  Giorgiev 
(parohia Voiteg), Călin Negrea (parohia 
Gătaia), Sebastian Andrei Petrescu (parohia 
Percosova) și Tiberiu Gherasim (parohia 
Ferendia). 

Cuvântul de învăţătură a fost susținut 
de P. On. Părinte Protopop care a scos în 
privelişte importanţa Tainei Sfântului Maslu 
pentru iertarea păcatelor și tămăduirea de 
boli sufletești și trupești. 

S-au împărtășit de bucuria comuniunii 
şi a rugăciunii, precum și de eleoungerea 
cu untdelemn sfinţit mai mulţi credincioși 
din parohie și din cele vecine comunei Birda. 


ÎNTRUNIREA CERCULUI MISIONAR PREOȚESC LA PAROHIA TIMIŞOARA - ELISABETIN 


Luni, 21 octombrie, cercul misionar II din Timişoara s-a întrunit în parohia Timişoara - Elisabetin. Cercurile sau 
grupele misionare au ca scop întărirea comuniunii frăţești între preoţii dintr-un grup de parohii învecinate, a 
împărtășirii de experienţe pastorale comune și de comunicare a unor informaţii și dispoziții din partea conducerii 
Bisericii noastre. 

La întrunire au participat preoții parohi și slujitori din parohiile timișorene Calea Martirilor — Sf. Arhid. Ştefan, 
Ciarda Roşie, Elisabetin, Sf. Cosma şi Damian, Zona Pârvan, Zona Soarelui şi Zona Soarelui Sud. 

Şedinţa a debutat cu un moment de rugăciune după care protopopul a rostit un cuvânt de început transmițând 
cuvântul de binecuvântare al Înaltpreasfinţitului părinte mitropolit loan al Banatului și îndemnul de intensifica 
misiunea preoțească în parohii. În continuare preotul Bogdan Neaga de la parohia Timişoara - Elisabetin a susținut 
un referat în care a evidenţiat aspectele semnificative legate de Anul omagial al satului românesc şi mai ales cele 

privitoare la contribuţia Bisericii Ortodoxe la plămădire ethosului românesc. 
Au urmat luări de cuvânt din partea fiecărui preot participant în care s-au făcut completări la referatul susţinut. 
S-au discutat și dificultăţile sau deficienţele din parohii şi s-au căutat soluții unitare pentru rezolvarea lor. Discuţiile 
nu s-au limitat la aspecte administrative ci s-au avut în vedere și probleme liturgice și tipiconale, precum şi aspecte 
legate de slujirea în sobor. 
La finalul întrunirii s-au definitivat concluziile acestei întâlniri și s-a încheiat cu obișnuita rugăciune (a 
consemnat protopop Mircea Szilagyi). 


Ziua Armatei a fost marcată și 
anul acesta în data de 25 octombrie 
în orașul de pe malurile Timișului. * 
Sute de  lugojeni, oficialități, 
conducători de instituţii şi militari 
au comemorat soldaţii români 
căzuţi pe câmpurile de luptă. 

Manifestarea a debutat la | 
orele 10, primul moment al zilei 
fiind întâmpinarea oficialităților. 
A urmat intonarea imnului de 
stat al României şi oficierea sujbei 
religioase de către P. On. loan 
Cerbu - protopopul Lugojului 
și PC. Pr. Emanuel Gafiţa - preot 
militar al Garnizoanei Lugoj. 
Activitatea a continuat cu 

ceremonia de depunere a coroanelor și jerbelor de flori din partea Primăriei, Poliţiei, Pompierilor, Jandarmeriei, 
personalităţilor politice şi a altor persoane care au dorit să comemoreze astfel lupta eroică a soldaţilor români. 
Discursul evenimentului a fost susținut de către domnul Colonel lon Teca, comandantul Batalionului 183 Artilerie 
Mixtă General „lon Dragalina”, care a vorbit despre tradiţiile Armatei Române și despre importanţa alianţei nord- 
atlantice, ce a adus un plus de securitate ţării noastre. 

Evenimentul s-a încheiat cu o defilare militară în aplauzele participanţilor (a consemnat preot militar al 
Garnizoanei Lugoj, Emanuel Gafiţa). 


COMUNIUNE LITURGICĂ LA PAROHIA TIMIŞOARA - VIILE FABRIC 


Sâmbătă, 29 iunie, de praznicul Sf. Ap. Petru și Pavel, parohia Timişoara - Viile Fabric şi-a prăznuit hramul și 
totodată a aniversat 86 de ani de la înfiinţarea ei. Cu acest prilej protopopul locului, preotul Mircea Szilagyi a 
participat alături de preoţii acestei parohii la slujirea frăţească a Sfintei Liturghii și la împărtășirea bucuriei 
comuniunii frățeşti. 

Soborul preoţilor împreună-slujitori a fost alcătuit din protopop, preotul Marius Sfercoci — paroh și inspector 
eparhial şi preoții | | i 
Sorin  Lungoci, Petru | PO EI IN pi a Do NB 


Drăghicescu, Mihai A / 


Petrovici - slujitori ai 
acestei parohii, precum 
şi preotul Florin Băran - 
paroh la $ag. 

La Sfânta Liturghie, 
săvârşită la altarul de 
vară din curtea bisericii, 
au participat foarte mulți 
credincioşi dintre care 
mulţi s-au și împărtășit 
cu Sfintele Taine. 
Cuvântul de învăţătură 
a fost rostit de protopop 
care, a prezentat viaţa și 
activitatea Sf. Ap. Petru şi 
Pavel. Totodată vorbitorul 
a prezentat porunca lui 
Hristos, adresată tuturor credincioșilor, „Fiţi sfinţi, pentru că Eu sunt Sfânt” (1 Petru 1, 16), ceea ce presupune 
efortul fiecărui creştin de a lupta pentru curăţire și desăvârșire. Mai mult, prin căutarea și atingerea sfinţeniei, noi 
căutăm firescul şi normalitatea pentru care Dumnezeu ne-a creat. 

După Sfânta Liturghie preoţii parohiei au decernat premii și diplome de participare copiilor care au luat parte 
la tabăra de creaţie creştină din acest an de la parohie (ediţia a cincea), în cadrul căreia cei mici au fost inițiați în 
tainele iconografiei și au realizat câteva icoane pe sticlă care au fost expuse în curtea bisericii. După acest moment, 
preotul paroh Marius Sfercoci a prezentat succinct activitatea preoțească de 40 de ani a preotului slujitor Mihai 
Petrovici, care a împlinit 65 de ani de viață, ieșind la pensie, și i-a dăruit o icoană ca semn de apreciere pentru 
activitatea sfinţiei sale. Protopopul Mircea Szilagyi a dat citire Actului de cinstire oferit părintelui Petrovici de către 
Înaltpreasfinţitul Părinte Mitropolit loan al Banatului. 


HRAMUL BISERICII ORTODOXE ROMÂNE DIN SĂRCIA - EPISCOPIA DACIEI FELIX 


La sărbătoarea Sfântului Mare Mucenic Dimitrie, Izvorâtorul de Mir, credincioşii creştini ortodocşi din 
filia Sărcia şi-au sărbătorit hramul bisericii. Un moment deosebit de rugăciune, comuniune şi bucurie între 
credincioşii din localitate precum și cei veniţi din satele românești din Voivodina și oraşe şi sate din România 
l-a reprezentat cinstirea Sf. Mucenic Dimitrie. Pentru români Sâmedrul are o importanţă deosebită, el 

împreună Sângeorzul împarte anul pastoral în două anotimpuri simetrice, vara și iarna, între 26 octombrie 
şi 23 aprilie. 

Sfânta Liturghie a fost oficiată de un sobor de șapte preoţi condus de P. On Părinte Protopop ic. stavr. 
Petru Berbentia (parohia Sfinţii Apostoli Petru și Pavel — Govândari, Reşiţa), Prot. Gabriel Bandu (parohia 
Ecica, protopop de Torac), P. C. Părinţi Ciprian Costiș (parohia Bocșa Montană), Dumitru Popa (pens. de la 
parohia Dobra, jud. Hunedoara), Valentin Bugariu (parohia Birda), Emanuel Mojic (parohia Toracu Mic) și 
Cristian Popi, parohul locului. 

Cuvântul de învăţătură a fost pregătit și susținut de părintele prot. Petru Berbentia care a accentuat 
importanţa credinţei și a mărturisirii ei de către Sf. Mc. Dimitrie și martirii mărturisitori ai poporului român. 

La momentul potrivit s-au împărtășit cu Trupul și Sângele Domnului mai mulţi credincioși. 


După otpustul Sfintei Liturghii a fost înconjurată biserica rostindu-se rugăciuni sub formă de ectenii și s-a 
intonat troparul Sf. Mare Mc. Dimitrie. În biserică s-a săvârşit ritualul frângerii colacului, cu alegerea nașilor 
hramului bisericii pentru anul viitor. 

Au fost rostite scurte alocuţiuni şi s-au oferit gazdelor daruri sub forma icoanelor şi a cărţilor bisericești. 
Părintele Petru Berbentia a subliniat faptul că adunarea românilor laolaltă în rugăciune reprezintă un motiv 
de bucurie în vremurile de astăzi. 

Răspunsurile liturgice au fost date de Corul bisericesc al parohiei Toracu Mare. 

Au fost prezenţi la rugăciunea euharistică credincioși din Sărcia, precum și cei din parohia Govândari și 
Bocșa Montană înfrăţiţi cu aceștia, credincioși din Dobra și Birda. Asociaţile Culturale „Armonia” din Săcălaz 
şi „Reşiţa Română” au avut delegaţi la această sărbătoare a satului Sărcia. 

Cuvinte de mulțumire se cuvin Consiliului şi Comitetului Parohial pentru organizarea acestui eveniment, 
nașilor hramului pentru jerfa arătată, corului pentru răspunsurile date, credincioșilor prezenţi cu această 
ocazie festivă. 

AGENDA ÎNALTPREASFINŢITULUI PĂRINTE 
MITROPOLIT IOAN AL BANATULUI PE LUNA 
SEPTEMBRIE 


7 septembrie 

A luat parte la manifestarea prilejuită de întâlnirea tinerilor 
ortodocși din Patriahia Română, desfășurată la Craiova şi organizată 
de Arhiepiscopia Craiovei. 

8 septembrie 

A luat parte la sfinţirea bisericii Mănăstirii Maglavit cu 
hramurile „Nașterea Maicii Domnului” și „Izvorul Tămăduirii”, 
alături de Înaltpreasfinţitul Părinte Irineu, Mitropolitul Olteniei, 
de Înaltpreasfinţitul Părinte Daniel, Mitropolitul Vidinului, de 
Înaltpreasfinţitul Părinte Gheorgheos de Kitros, Mitropolit de Katerini, 
din Grecia, de Înaltpreasfinţitul Părinte Teodosie, Arhiepiscopul 
Tomisului, de Preasfinţitul Părinte Qais Sadig, Episcop de Erzurum 
(Patriarhia Antiohiei), de Înaltpreasfinţitul Părinte Varsanufie, 
Arhiepiscopul Râmnicului, de Preasfinţitul Părinte Galaction, 
Episcopul Teleormanului, de Preasfinţitul Părinte Nicodim, Episcopul 
Severinului şi Strehaiei, de Preasfinţitul Părinte Sebastian, Episcopul 
Slatinei și Romanaţilor, de Preasfinţitul Părinte Ignatie, Episcopul 
Hușilor și în prezenţa a mii de tineri participanţi la ITO Oltenia 2019. 

9 septembrie 2019 

A participat la festivitatea prilejuită de deschiderea noului an 
şcolar, la Liceul Teologic Ortodox “Sfântul Antim Ivireanul”, din 
Timişoara. 

10 septembrie 

A prezidat examenul de licență, proba scrisă, a absolvenţilor 
Facultății de Teologie, sesiunea de toamnă, desfășurat în Sala de 
festivități a Centrului Eparhial; 

A primit pe domnul prof. univ. dr. Liviu Laurenţiu Pop, de la 
Facultatea de Medicină și Farmacie "Victor Babeș, din Timișoara. 

11 septembrie 

A primit pe preotul lect. dr. Mihai Aurel, vicarul Arhiepiscopiei Bucureștilor; 

A primit pe domnul prof. univ. dr. Marius Bizerea, de la Universitatea Politehnica din Timișoara. 

12 septembrie 

A prezidat examenul de licenţă, susținerea tezei, a absolvenţilor Facultăţii de Teologie, sesiunea de toamnă, desfășurat în 
Sala de festivități a Centrului Eparhial; 

A primit pe preotul Bujor Păcurar, protopopul Oficiului protopopesc Făget. 

13 septembrie 

A participat la ședința Consiliului Eparhial al Arhiepiscopiei Aradului, desfășurată la reședința episcopală din Arad. 

A luat parte la slujba de priveghere oficiată în biserica mănăstirii Partoş, cu prilejul hramului istoric al “Înălţării Sfintei Cruci”. 

14 septembrie 

A luat parte la slujba de priveghere oficiată în catedrala mitropolitană și la procesiunea cu sfintele moaște, cu ocazia celui 
de-al doilea hram al catedralei mitropolitane "Sf. losif cel Nou de la Partoș”. 

15 septembrie 

A oficiat Sfânta Liturghie în catedrala mitropolitană, dimpreună cu Preasfinţitul Părinte Paisie Lugojanul, episcop-vicar al 
Arhiepiscopiei Timişoarei și Preasfinţitul Emilian Crișanul, episcop-vicar al Arhiepiscopiei Aradului. 

16 septembrie 

A primit pe domnul prof. univ. dr. Adrian Prodan, din București. 

17 septembrie 

A primit pe preotul paroh loan Sălvan, de la parohia Folia, din protopopiatul Deta; 

A primit pe preotul paroh Cosmin Panţuru, de la parohia Timişoara Fabric — Sf. Ilie, din protopopiatul Timișoara II; 

A primit pe domnul Călin Costinaș, director Profi Food România. 

18 septembrie 

A primit pe preotul asist. dr. losif Stancovici, de la Facultatea de Teologie Ortodoxă din Timişoara; 

A primit pe domnul prof. univ. dr. Dumitru Mnerie, de la Universitatea Politehnica din Timișoara; 

A primit pe domnul prof. univ. dr. arh. loan Andreescu, de la Facultatea de Arhitectură și Urbanism din Timișoara; 

A primit pe domnul prof. univ. dr. Mihai lonac, de la Facultatea de Medicină și Farmacie "Victor Babeș”, din Timişoara. 

19 septembrie 

A primit pe preotul paroh Cristian Tomescu, de la parohia Timișoara Fabric Est, din protopopiatul Timişoara II; 

A primit pe stavrofora Filoteia Nistor, stareța mănăstirii Luncanii de Sus, din protopopiatul Făget; 

A primit pe Preasfinţia Sa, losif Csaba Pal, episcop romano-catolic al Diocezei de Timişoara; 

A primit pe domnul Ilie Stepan, solist vocal și compozitor din Timișoara; 

A primit pe domnul Adrian lancu, medic din Timișoara; 

A primit pe domnul chestor de poliție Tiberiu-Gim Giurea, Inspector Șef al Inspectoratului Teritorial al Poliției de Frontieră 
Timiș. 

20 septembrie 

A primit pe preotul și medicul chirurg Vasile Andoni, din lași; 

A primit pe domnul Boca loan, directorul AJOFM - Timiș; 

A primit pe preotul paroh Sergiu Zaharia, de la parohia Buziaș |, din protopopiatul Lugoj; 

A primit pe preotul paroh Florin-lonel Băran, de la parohia Șag, din protopopiatul Timișoara |. 

23 septembrie 

A primit pe preotul pensionar Alexandru Rusandru, din Timișoara, dimpreună cu doamna preoteasă Silvia Rusandru; 

A primit pe preotul paroh Sorin Vasiu, de la parohia Giarmata, din protopopiatul Timișoara II; 

A primit pe domnul prof. dr. Milin Tihomir, directorul Colegiului Naţional C.D. Loga din Timişoara. 

25 septembrie 

A participat la Adunarea Generală anuală a membrilor Federaţiei Filantropia, ședință desfășurată la sediul Centrului 
eparhial din Timişoara. 

26 septembrie 

A prezidat o nouă sesiune de examen pentru obținerea gradelor profesionale în preoție, definitivat și gradul II, examen 
desfășurat în Sala festivități a Centrului eparhial și cu participarea clericilor din cele trei eparhii sufragane Mitropoliei Banatului. 

27 septembrie 

A participat la slujba de pomenire și dezvelire a bustului vrednicului de pomenire mitropolit dr. Nicolae Corneanu al 
Banatului, acţiune desfășurată în Parcul Central din Timișoara, pe aleea personalităților; 

A primit pe preotul paroh Cristian Niculescu, de la parohia Timișoara Elisabethin, respectiv preotul Bogdan Neaga de la 
parohia Timișoara “Sf. Cosma și Damian, din cadrul protopopiatului Timișoara II; 

A primit pe preotul paroh lonel-Manuel Popescu, de la parohia Uihei, din protopopiatul Sânnicolau Mare. 

28 septembrie 

A participat la ceremonia de deschidere a anului universitar, a Universităţii de Vest din Timişoara. 

29 septembrie 

A oficiat Sfânta Liturghie în parohia Ohaba Forgaci, din protopopiatul Lugoj, unde a binecuvântat lucrările de renovare de 
la biserica parohială și a hirotesit întru sachelar pe preotul paroh Valentin Voicu. 

30 septembrie 

A participat la București, la Palatul Patriarhiei, la manifestările prilejuite de împlinirea a 12 ani de la întronizarea în 
demnitatea de patriarh al Bisericii Ortodoxe Române, a Preafericitului Părinte Patriarh Daniel, precum și la ședința de lucru a 


Sfântului Sinod. 


A consemnat preot MARIUS SFERCOCI 

